
Budskab  fra  Det  øverste  Præsidentskab 


„NAR  VERDEN 

ENGANG 
OMVENDER  SIG  " 


Præsident  Spencer  W.  Kimball 


Denne  historiske  tale,  som  blev  holdt 

den  4.  april  1974  til  regionalrepræsentanternes  seminar 

i  forbindelse  med  præsident  Kimballs  første  konference  som 

kirkens  præsident,  er  nu  genoptrykt  i  en  redigeret,  fornyet 

og  forkortet  udgave  til  brug  for  hjem  og  familie, 

efter  præsident  Kimballs  anvisning. 


Lad  mig  fortælle  jer  noget  som  har 
ligget  mig  meget  på  sinde. 

I  en  åbenbaring  til  profeten  Joseph 
Smith  sagde  Herren:  „Og  om  det  skulle 
ske,  at  I  måtte  arbejde  hele  jeres  liv 
med  at  råbe  omvendelse  til  dette  folk 
og  kun  førte  een  sjæl  til  mig,  hvor  stor 
skal  da  ikke  jeres  glæde  være  med  ham 
i  min  Faders  rige!"(L&P  18:15). 

Hvis  ingen  omvendtes,  ville  kirken 
visne  og  dø.  Men  måske  er  den  vigtig- 


ste grund  til  at  missionere,  at  give  ver- 
den en  chance  for  at  høre  og  acceptere 
evangeliet.  Skrifterne  er  fulde  af  befa- 
linger og  løfter,  kaldelser  og  belønnin- 
ger i  forbindelse  med  at  forkynde  evan- 
geliet. Det  er  med  vilje  at  jeg  bruger  or- 
det befalinger,  for  i  skrifterne  synes  det 
at  være  et  gennemgående  direktiv, 
som  vi  ikke  kan  undslå  os  for,  hverken 
den  enkelte  eller  kirken  som  helhed. 
Jeg  spørger  jer,  hvad  mente  Herren 


1 


da  han  tog  sine  tolv  apostle  med  op  på 
Oliebjerget  og  sagde: 

„Og  I  skal  være  mine  vidner  både  i 
Jerusalem  og  i  hele  Judæa  og  Samaria, 
ja,  indtil  jordens  ende"  (Ap.  G.  1:8). 

Dette  var  hans  sidste  ord  her  på  jor- 
den før  han  blev  optaget  til  sin  himmel- 
ske hjem. 

Hvad  betyder  egentlig:  „Ja,  indtil  jor- 
dens ende"?  Han  havde  allerede  om- 
talt de  egne  som  apostlene  kendte  til. 
Var  det  folket  i  Judæa?  Eller  folket  i  Sa- 
maria? Eller  de  få  millioner  mennesker 
der  boede  i  Mellemøsten?  Hvor  var  da 
„jordens  ende"?  Mente  Jesus  de  millio- 
ner der  boede  i  det  der  nu  kaldes  Ameri- 
ka? Medregnede  han  de  hundreder  af 
tusinder  eller  måske  millioner  der  bo- 
ede i  Grækenland,  Italien,  rundt  om 
Middelhavet  eller  dem  der  boede  i 
Mellemeuropa?  Hvad  mente  han?  Eller 
mente  han  alle  mennesker  der  levede 
på  jorden,  og  de  ånder  der  skulle  kom- 
me ned  på  jorden  i  de  følgende  århund- 
reder? Har  vi  undervurderet  hans  ord 
eller  deres  betydning? 

Efter  Jesu  korsfæstelse,  samledes 
apostlene  på  et  bjerg  i  Galilæa  og  Frel- 
seren kom  til  dem  og  sagde:  „Mig  er 
givet  al  magt  i  Himmelen  og  på  jorden. 

Gå  derfor  hen  og  gør  alle  folkeslag- 
ene til  mine  disciple,  idet  I  døber  dem  i 
Faderens  og  Sønnens  og  Helligåndens 
navn,"  (han  sagde  „alle  folkeslagene") 
og  idet  I  lærer  dem  at  holde  alt  det,  som 
jeg  har  befalet  jer.  Og  se,  jeg  er  med  jer 
alle  dage  indtil  verdens  ende"  (Matt. 
28:18-20). 

Her  nævnes  også  magt  og  befale 
samt  løftet  om  fortsat  støtte. 

Da  Herren  i  1830  sendte  Parley  P. 
Pratt,  Oliver  Cowdery,  Peter  Whitmer 
og  Ziba  Peterson  til  lamaniterne,  tilføje- 
de han:  „Jeg  selvvilgå  med  dem  og  væ- 


re midt  iblandt  dem.  Jeg  er  deres  tals- 
mand hos  Faderen,  og  intet  skal  få 
overhånd  over  dem"  (L&P  32:3). 

Tænk  på  den  verden  Moses  så,  en 
stor  verden.  „Og  Moses  så  verden  og 
dens  yderste  grænser  og  alle  menne- 
skenes børn,  som  er  og  blev  skabt" 
(Moses  1:8). 

Jeg  tror  at  Herren  på  det  tidspunkt 
kendte  grænserne  for  de  beboede  om- 
råder, hvilke  områder  de  ville  bosætte 
sig  i,  og  at  han  allerede  dengang  kendte 
sit  folk  som  skulle  besidde  denne  ver- 
den. 

Mens  Moses  endnu  var  under  indtryk 
af  storheden  og  herligheden  i  Herrens 
ord,  fik  han  endnu  mere  at  se. 

„Moses  så  sig  omkring  og  skuede 
jorden,  ja,  hele  jorden,  og  der  var  ikke 
nogen  del  deraf,  som  han  ikke  så,  thi 
han  opfattede  den  ved  Guds  Ånd. 

...  Og  deres  antal  var  stort,  ja,  de  var 
utallige  som  sandet  ved  havets  bred. 

Og  han  skuede  mange  lande,  og 
hvert  land  blev  kaldt  jord,  og  der  var  ind- 
byggere på  dens  overflade"  (Moses 
1:27-29). 

H  usk  også  at  profeten  Enok  så  de  ån- 
der som  Gud  havde  skabt.  (Se  Moses 
6:36).  Disse  profeter  så  de  utallige  ån- 
der og  alt  hvad  Gud  havde  skabt.  Det 
synes  mig  at  Herren  omhyggeligt  har 
valgt  sine  ord  da  han  sagde:  „Hver  nati- 
on," „alle  lande,"  „jordens  ende,"  „alle 
tungemål,"  „alle  folkeslag,"  „enhver 
sjæl,"  „hele  verden,"  „mange  lande". 

Disse  ord  har  afgjort  betydning! 

Det  er  helt  sikkert  at  hans  får  ikke 
kun  var  de  tusinder  som  boede  omkring 
Kristus  og  som  han  var  sammen  med 
hver  dag.  Det  er  en  universel  familie! 
En  universel  befaling! 

Kære  søskende,  jeg  spekulerer  på 
om  vi  mon  gør  alt  hvad  vi  kan.  Er  vi  til- 


fredse  med  det  vi  gør  for  at  undervise 
andre  i  evangeliet?  Er  vi  beredte  til  at 
yde  en  større  indsats?  Til  at  udvide  vor 
synsvinkel? 

Husk,  Gud  er  på  vores  side.  Det  er 
ham  der  er  øverstkommanderende. 
Det  er  ham  der  har  lagt  planerne.  Han 
har  givet  befalingerne.  Husk  på  det  Ne- 
phi  sagde,  og  som  vi  har  citeret  tusind- 
vis af  gange: 

„Og  det  skete,  at  jeg,  Nephi,  sagde  til 
min  fader:  Jeg  vil  gå  og  gøre  det,  som 
Herren  har  befalet,  thi  jeg  ved,  at  Her- 
ren ikke  giver  menneskene  nogen  befa- 
ling, uden  at  han  åbner  en  udvej  for 
dem,  så  at  de  kan  udføre  det,  som  han 
befaler  dem"  (1  Nephi  3:7). 


Når  jeg  læser  det  skriftsted  kan  jeg 
ikke  lade  være  med  at  tænke  på  de  nati- 
oner som  vi  endnu  ikke  har  forkyndt 
evangeliet  for.  Jeg  tror  at  Herren  vil  fin- 
de en  udvej  for  at  åbne  dørene,  når  vi 
har  gjort  alt  hvad  der  står  i  vor  magt. 
Det  er  min  tro.  „Skulle  noget  være  umu- 
ligt for  Herren?"  spurgte  han,  da  Sara  lo 
efter  at  hun  havde  fået  at  vide  at  hun  vil- 
le få  en  søn.  Da  hun  stod  i  teltdøren  og 
hørte  dette,  vidste  hun  at  både  Abra- 
ham, i  en  alder  af  100  år,  og  hun  selv  i 
en  alder  af  90  år,  var  over  den  alder 
hvorde  kunne  få  børn.  Hunkunneingen 
børn  få.  Det  vidste  hun  lige  såvel  som  vi 
har  fået  at  vide  at  dørene  til  mange  lan- 
de ikke  kan  blive  åbnet. 


„Da  sagde  Herren  til  Abraham: 
.Hvorfor  ler  Sara  . . .?  Skulle  noget  væ- 
re umuligt  for  Herren?  Næste  år  ved 
denne  tid  kommer  jeg  til  dig  igen,  og  så 
har  Sara  en  søn!'"  (1  Mosebog 
18:13-14). 

Mine  brødre,  Sara  fik  en  søn  med  Ab- 
raham, der  blev  far  til  mange  nationer. 

„Derfor  kom  der  også  fra  én  mand, 
og  det  en  udlevet,  (og  det  var  Abraham, 
1 00  år  gammel)  en  slægt  så  talrig  som 
Himmelens  stjerner  og  som  sandet  ved 
havets  bred,  det,  ingen  kan  tælle"  (Heb. 
11:12). 

Er  noget  umuligt  for  Herren? 

Han  sagde  også  til  Jeremias: 

„Se,  jeg  er  Herren,  alt  køds  Gud; 
skulle  noget  være  mig  for  underfuldt?" 
(Jeremias  32:27). 

Dersom  Gud  befaler,  er  det  klart  at 
han  kan  fuldføre  befalingen. 

Vi  husker  hvordan  israelitterne  un- 
der udvandringen  krydsede  Det  røde 
Hav,  som  det  ellers  var  umuligt  at  kom- 
me over. 

Vi  husker  hvordan  Kyros  delte  en 
flod  og  indtog  den  uindtagelige  by,  Ba- 
bylon. 

Vi  husker  hvordan  Lehis  folk  kom  til 
det  forjættede  land. 

Vi  husker  uafhængighedskrigen  og 
hvordan  vi  sejrede  ved  Guds  magt. 

Jeg  tror  at  Herren  kan  gøre  alt  hvad 
han  sætter  sig  for  at  gøre.  Men  jeg  kan 
ikke  se  nogen  grund  til  at  Herren  skulle 
åbne  døre  for  os,  som  vi  ikke  er  parate 
til  at  gå  ind  ad. 

Vi  har  i  dag  ca.  26.000  missionærer. 
Vi  kan  sende  endnu  flere  ud!  Mange  fle- 
re! Vi  behøver  flere  unge  mænd  og  vi 
behøver  mange  mange  flere  modne 
ægtepar.  Jeg  beder  om  flere  missionæ- 
rer. Jeg  opfordrer  også  til  at  vi  i  hver 
eneste  gren  og  hvert  eneste  ward  i  ver- 


den begynder  tidligere  med  at  uddanne 
vore  missionærer,  og  at  vi  gør  det  be- 
dre. Det  er  endnu  en  udfordring  —  at  de 
unge  mennesker  vil  forstå  at  det  er  et 
stort  privilegium  at  tage  på  mission,  og 
at  de  må  være  raske  og  stærke  fysisk, 
psykisk  og  åndeligt  samt  at  „Herren  ik- 
ke kan  se  på  synd  med  mindste  efter- 
givenhed" (Alma  45:16). 

Jeg  søger  missionærer  som  er  ble- 
vet omhyggeligt  oplært  og  undervist  i 
deres  familier  og  i  kirkens  organisatio- 
ner, og  som  tager  på  mission  med  et 
stort  ønske.  Jeg  opfordrer  til  at  de  frem- 
tidige missionærer  bliver  oplært  meget 
bedre,  på  et  tidligere  tidspunkt  og  over 
en  længere  periode,  så  de  hver  især  ser 
frem  til  deres  mission  med  stor  glæde. 

Spørgsmålet  stilles  igen  og  igen:  Bør 
alle  unge  mænd  opfylde  en  mission? 
Og  svaret  får  vi  af  Herren.  Det  er:  „Ja." 
Alle  unge  mænd  bør  opfylde  en  missi- 
on. 

Enhver  bør  også  betale  sin  tiende. 
Enhver  bør  overholde  sabbatsdagen. 
Enhver  bør  komme  til  sine  møder.  En- 
hver bør  blive  viet  i  templet  og  opdrage 
sine  børn  ordentligt,  samt  gøre  mange 
andre  prægtige  gerninger.  Det  bør  den 
unge  mand  naturligvis. 

Vi  er  dog  klare  over  at  selv  om  alle 
unge  mænd  bør  opfylde  en  mission,  så 
er  de  dog  ikke  alle  parate  til  at  forkynde 
evangeliet  i  andre  lande.  Men  vi  vil  sige 
at  enhver  mand,  som  er  i  stand  dertil  og 
værdig  til  det  bør  tage  korset  op.  Hvil- 
ken hær,  vi  ville  have  til  at  forkynde  om 
Kristus  som  den  korsfæstede!  Ja,  de 
unge  mænd  bør  være  parate.  Normalt 
skulle  de  have  sparet  op  til  deres  missi- 
on, og  i  hvert  fald  skulle  deres  hjerter 
være  optændt  af  iver  efter  at  tjene. 

Herren  siger: 

„Og  at  hvert  menneske  (lagde  du 


mærke  til  hvert  menneske?)  skal  tage 
retfærdighed  i  sine  hænder  og  omgjor- 
de sine  lænder  med  trofasthed  og  op- 
løfte sin  røst  til  advarsel  for  jordens  ind- 
byggere og  forkynde,  både  ved  ord  og 
ved  flugt,  at  ødelæggelsen  skal  komme 
over  de  ugudelige"  (L&P  63:37). 

Lad  os  atter  understrege  at  vort  hov- 
edformål er  det  samme  som  vor  him- 
melske Faders  —  at  enhver  sjæl  må  hø- 
re om  evangeliet,  der  kan  åbne  dørene 
til  evigt  liv  for  det  enkelte  menneske. 
Formålet  motiveres  ikke  af  magt  eller 
herskesyge,  men  det  er  rent  åndeligt. 
Og  der  vil  komme  utrolige  velsignelser 
til  enhver  nation  og  ethvert  folk  der  åb- 
ner grænserne  for  evangeliet. 

Hvis  vi  gør  alt  hvad  vi  kan,  og  jeg  ac- 
cepterer min  del  af  ansvaret,  er  jeg  sik- 
ker på  at  Herren  vil  lade  os  gøre  flere 
opdagelser  som  vi  kan  bruge.  Han  vil 
skabe  ændringer  i  kongers,  regenters 
og  herskeres  hjerter,  eller  han  vil  dele 
floder  og  have  eller  finde  udveje  til  at  rø- 
re hjerter.  Han  vil  åbne  portene  og  gøre 
det  muligt  at  forkynde  evangeliet.  Det 
har  jeg  en  stor  tro  på. 

Herren  har  jo  givet  os  det  løfte  at 
Djævelen  aldrig  vil  være  i  stand  til  helt 
at  kuldkaste  det  arbejde  Herren  har  be- 
falet os  at  gøre. 

„Dette  rige  vil  fortsat  vokse  og  udvi- 
kle sig,  det  vil  udbredes  og  have  større 
og  større  fremgang.  Hver  gang  dets 
fjender  vil  forsøge  at  vælte  det  over  en- 
de, vil  det  blive  stærkere  og  mere  magt- 
fuldt. Det  vil  vokse  mere  og  mere  i  ste- 
det for  at  blive  mindre;  det  vil  spredes 
mere  rundt  omkring,  blive  herligere  og 
virke  stadig  mere  påfaldende  i  verdens 
nationer,  indtil  det  har  opfyldt  hele  jor- 
den." (Brigham  Young,  General  confe- 
rence,  april  1852). 

I   kender   sikkert   profeten   Joseph 


Smiths  udtalelse  i  Wentworthbrevet, 
som  blev  skrevet  den  1.  marts  1842. 
(Se  History  of  the  Church  4:536).  Jeg  er 
sikker  på  at  profeten  Joseph  så  de  man- 
ge problemer  med  fjendtlighed  mellem 
nationerne  og  frygt  for  krige  samt  oprør 
og  misundelse.  Jeg  er  sikker  på  at  han 
så  at  alt  dette  ville  ske,  og  til  trods  for 
det  sagde  han  med  stort  mod  og  over- 
bevisning: „Ingen  uhellig  hånd  kan 
standse  værket  fra  dets  fremgang  — 
forfølgelserne  kan  rase,  pøbelhobe  slå 
sig  sammen,  hære  indkaldes  til  kamp 
imod  os,  bagvaskerne  kan  krænke  os, 
men  Guds  sandhed  vil  tappert,  ædelt 
og  uafhængigt  gå  fremad,  indtil  den  har 
gennemtrængt  ethvert  kontinent,  be- 
søgt ethvert  himmelstrøg,  fejet  igen- 
nem ethvert  land  og  lydt  i  ethvert  øre  — 
indtil  Guds  hensigter  er  opnået  og  den 
store  Jehova  vil  sige  at  værket  er  fuld- 
endt." 

Vi  får  et  indtryk  af  arbejdets  størrelse 
når  vi  tænker  på  at  verdens  befolkning 
nærmer  sig  5  milliarder. 

Jeg  har  ingen  illussioner  om  at  dette 
kan  gøres  uden  anstrengelser,  eller  fra 
den  ene  dag  til  den  anden,  men  jeg  har 
en  fast  tro  på  at  vi  kan  gå  fremad  og  vok- 
se i  et  meget  hurtigere  tempo  end  vi  gør 
nu. 

For  nogen  tid  siden  var  jeg  i  Japan  og 
Korea,  og  jeg  så  hvordan  mange  dejlige 
unge  mennesker  sluttede  sig  til  kirken 
og  blev  ledere  i  dens  organisationer. 
For  mit  indre  øje  kunne  jeg  se  hvorle- 
des disse  i  tusindtal  ville  længes  efter 
og  forberede  sig  på  at  tage  udenlands 
for  at  missionere. 

Siden  har  jeg  været  i  Mexico,  og  jeg 
så  atter  for  mit  indre  øje  hvordan  unge 
fra  Mexico  og  Latinamerika  —  og 
Mellem-  og  Sydamerika  —  i  stort  antal 
ville  kvalificere  sig  til  at  virke  som  missi- 


onærer  i  deres  egne  lande,  indtil  Her- 
rens hær  af  missionærer  ville  dække 
jorden  som  vandene  dækker  havenes 
mægtige  dyb. 

Jeg  har  givet  udfordringen.  Jeg  tror 
at  der  findes  en  løsning.  Jeg  tror  at  hvis 
vi  alle  vil  være  ét  —  ét  sind,  ét  hjerte  og 
ét  i  hensigt  —  så  kan  vi  gå  fremad  med 
stor  kraft! 

Så  ville  vi  nærme  os  det  ideal  som 
præsident  David  O.  McKay  fremsatte: 


„Ethvert  medlem  en  missionær."  Det 
var  inspireret! 

Jeg  ved  godt  at  dette  budskab  ikke  er 
nyt  og  at  vi  har  talt  om  det  før,  men  jeg 
tror  tiden  er  inde  hvor  vi  er  nødt  til  at 
smøge  ærmerne  op.  Jeg  tror  at  vi  atter 
må  ændre  synspunkter  og  hæve  vore 
mål. 

Jeg  nedbeder  Herrens  velsignelser 
over  vore  hoveder,  når  vi  nu  forsøger  at 
leve  op  til  dette  store  ansvar.  □ 


Ideer  til  hjemmelærerne 


Punkter  som  kunne  fremhæves 

Hvis  du  synes  kan  du  nævne  disse 
punkter  på  dine  hjemmelærer- 
besøg. 

1 .  Den  største  grund  til  at  missio- 
nere er  at  give  vor  himmelske  Fa- 
ders børn  mulighed  for  at  modtage 
evangeliet. 

2.  Herren  har  lovet  at  han  til  sta- 
dighed vil  støtte  dem  der  trofast 
bringer  hans  budskab  ud  til  andre. 
Derfor  har  vi  ingen  grund  til  frygt. 

3.  Der  er  mange  nationer  og  men- 
nesker som  endnu  ikke  har  hørt 
evangeliets  budskab.  Vi  kan  gøre 
meget  for  at  Herren  vil  åbne  ud- 
veje for  at  vi  kan  undervise  i  evan- 
geliet. 

4.  Forældre  er  nødt  til  under  bøn  at 
overveje  hvordan  de  kan  forberede 
deres  børn  til  at  yde  en  mere  hel- 
støbt mission. 


5.  Arbejdet  med  at  missionere, 
som  ligger  foran  os,  kan  synes 
overvældende,  men  der  vil  ske  mi- 
rakler når  vi  går  fremad  i  tro. 

Diskussionshjælp 

1 .  Fortæl  om  dine  egne  følelser  for 
missioneringen  eller  oplevelser  du 
har  haft  med  at  missionere.  Bed  fa- 
miliens medlemmer  fortælle  om 
deres  oplevelser. 

2.  Findes  der  skriftsteder  eller  cita- 
ter i  denne  artikel  som  familien  kan 
læse  højt  og  drøfte? 

3.  Ville  denne  diskussion  blive  be- 
dre hvis  du  inden  besøget  talte 
med  husets  overhoved?  Har  du  et 
budskab  fra  kvorumslederen  eller 
biskoppen  til  husets  overhoved  an- 
gående ansvaret  for  at  missione- 
re? 


VIER 


KRISTNE 


FORDI. 


•        • 


Ældste  Robert  E.  Wells 

De  halvfjerds '  første  Kvorum 


For  kirkemedlemmer  der  har  helliget 
sig  Jesu  Kristi  evangelium,  kan  det  vir- 
ke overraskende  at  høre  at  der  findes 
mennesker  i  verden  som  ikke  ved  at  vi 
er  kristne.  Mange  mennesker  har  aldrig 
forbundet  øgenavnet  „mormoner"  med 
„Jesu  Kristi  Kirke  af  Sidste  Dages  Helli- 
ge". For  tiden  er  der  oven  i  købet  orga- 
niserede anstrengelser  i  De  forenede 
Stater  for  at  forvirre  folk  og  overbevise 
dem  om  at  vi  sidste  dages  hellige  er  en 
sekt  som  ikke  er  kristne.  Vi  har  altid 
krævet  „ret  til  at  dyrke  den  almægtige 
Gud  i  overensstemmelse  med  vor  egen 
samvittigheds  bud  og  indrømmer  alle 
mennesker  den  samme  ret,  lad  dem  til- 
bede hvorledes,  hvor  eller  hvad  de  vil" 
(1 1 .  trosartikel).  Vi  tror  på  at  alle  men- 
nesker har  det  bedst  når  de  tilbeder  de- 
res Gud.  Vi  respekterer  deres  ret  til  at 
tro  det  som  er  helligt  for  dem,  og  vi  be- 


der dem  høfligt  om  at  tillade  os  det  sam- 
me. Af  denne  grund  er  følgende  udtalel- 
ser ikke  beregnet  på  at  skabe  strid, 
men  blot  for  at  give  en  kort  oversigt 
over  hvorfor  vi  mener  at  vi  er  velkvalifi- 
cerede til  at  blive  betragtet  som  kristne. 
1.  Vi  er  kristne  fordi  vi  tilbeder  den 
kristne  guddom,  den  kristne  tre- 
enighed. „Vi  tror  på  Gud,  den  evige  Fa- 
der, på  hans  Søn  Jesus  Kristus  og  på 
Helligånden"  (1.  Trosartikel).  Vi  har  in- 
gen andre  Guder.  (Se  2.  Mosebog 
20:3).  Vi  tilbeder  hverken  profeter  eller 
hellige,  hverken  dem  fra  nyere  eller  for- 
dums tid.  Vi  beder  kun  til  Faderen,  såle- 
des som  Frelseren  belærte  om  det  un- 
der sin  jordiske  mission  (se  Matt. 
6:9-13);  og  dette  gør  vi  kun  i  Frelserens 
navn.  Vi  underviser  ligesom  skrifterne  i 
at  der  ikke  findes  nogen  mellemmand 
mellem  Gud  og  mennesker,  untagen 


For  os  er  søndagen  en  dag 

hvor  vi  tilbeder  Gud  .  .  . 

vi  bør  ikke  gøre  noget 

som  vi  kan  udføre  på 

andre  dage  i  ugen. 


Jesus  Kristus,  og  i  at  der  „intet  andet 
navn  (er)  givet  under  himlen,  hvorved 
mennesket  kan  blive  frelst,  uden ...  Je- 
sus Kristus"  (2  Nephi  25:20). 

2.  Vi  er  kristne  fordi  vi  ligesom  de  før- 
ste kristne  ikke  har  noget  udskåret  bil- 
lede eller  noget  afbillede  af  andre  ting 
som  vi  tilbeder  (2  Mosebog  20:4-6).  Vi 
finder  det  heller  ikke  passende  at  frem- 
stille medaljoner,  benytte  relikvier  fra 
fordums  tid,  statuer,  og  ej  heller  noget 
kors  eller  andet  menneskelavet,  for  at 
tilbede  den  sande  og  levende  Gud.  Vi 
smykker  naturligvis  vore  parker  og  byg- 
ninger med  statuer  og  vi  har  billeder 
hængende  af  Frelseren  og  andre  på 
prominente  steder,  men  vi  forbinder  in- 
gen overdreven  religiøs  betydning  med 
sådanne  ting  som  er  lavet  af  menne- 
sker. 

3.  Vi  er  kristne  fordi  vi  som  de  første 
kristne  ikke  misbruger  Herren  (vor) 
Guds  navn  (se  2  Mosebog  20:7),  og  vi 
tolererer  heller  ikke  misbrug  af  andre 
vendinger  som  henviser  til  guddom- 
men. Vi  følger  Frelserens  påbud  om 
„aldeles  ikke  at  sværge"  i  al  vor  om- 
gang med  hinanden.  (Se  Matt.  5:34-37). 
Vi  misbruger  derfor  ikke  navnet  på  det 
der  er  helligt  i  vor  daglige  adfærd.  Vo- 
res kommunikation  med  hinanden  er 
snarere  enkel,  ærlig  og  ligefrem.  Vi  me- 
ner også  at  mennesker  der  følger  Kri- 
stus vil  lade  være  med  at  tale  et  tarve- 


ligt eller  groft  sprog  —  såvel  som  på 
upassende  måde  benytte  sig  af  udtryk 
der  er  reserveret  guddommen. 

4.  Vi  er  kristne  fordi  w  holder  den 
kristne  hviledag  hellig.  (Se  2  Mosebog 
20:8-11).  Og  vi  forsøger  at  holde  hele 
dagen  hellig,  ikke  kun  mens  vi  er  i  kir- 
ken. Vi  er  imod  enhver  vanhelligelse  af 
Herrens  dag  —  hvad  enten  det  sker 
gennem  sport,  offentlig  underholdning, 
ved  at  gå  på  jagt  eller  fiskeri,  ved  at  ar- 
bejde eller  deltage  i  andre  sådanne  ak- 
tiviteter. For  os  er  søndagen  en  dag 
hvor  vi  tilbeder  Gud,  en  hviledag,  et 
tidspunkt  hvor  vi  studerer  skrifterne  og 
får  mulighed  for  at  besøge  syge,  og  vi 
bør  ikke  gøre  noget  som  vi  kan  udføre 
på  andre  dage  i  ugen  —  heller  ikke  kø- 
be ind,  drive  handel,  føre  forhandlinger 
eller  deltage  i  andre  kommercielle  for- 
retninger. 

5.  Vi  er  kristne  fordi  vi  ærer  vores  far 
og  mor,  vore  bedsteforældre  og  alle  an- 
dre generationer,  på  kristen  vis  (se  2 
Mosebog  20:12).  Vi  prøver  at  vende 
børnenes  hjerter  til  deres  forældre  (og 
forfædre)  og  forældrenes  hjerter  til  de- 
res børn  (se  Malakias  4:6),  for  at  forene 
alle  generationer  i  et  evigt  kærligheds- 
bånd.  Vi  søger  at  opnå  ægteskabets 
formål  i  templet  for  al  evighed.  Vore 
tempelordinanser  er  centreret  omkring 
Kristus.  Vi  har  Kristusorienterende 
programmer  for  at  styrke  hjemmet,  fa- 
milien og  den  enkelte.  Vi  bestræber  os 
på  at  beskytte  hjemmet  og  familien 
imod  Satans  indflydelse.  Vi  er  imod  alt 
hvad  der  kan  ødelægge  hjemmet  og  fa- 
milien —  f.  eks.  provokerede  aborter, 
homoseksualitet,  skiftende  forbindel- 
ser, alkohol,  narkotikamisbrug,  vold  og 
uberettigede  skilsmisser.  Det  var  fak- 
tisk en  sidste  dages  hellig  profet,  præsi- 
dent David  O.  McKay,  der  forkyndte: 

Guds  herlighed  er  lys  og 

sandhed  og  ingen  som  .  .  .  er 

fyldt  med  usandhed  eller 

bedrag  kan  komme 

til  ham. 


„Ingen  succes  andre  steder  kan  erstat- 
te fiasko  i  hjemmet." 

6.  Vi  er  kristne  fordi  vi  bestræber  os 
på  at  adlyde  det  jødisk-kristne  bud:  „Du 
må  ikke  slå  ihjel"  (2  Mosebog  20: 1 3)  og 
den  højere  lov  som  Kristus  gav:  „En- 
hver, som  bliver  vred  på  sin  broder,  er 
skyldig  for  domstolen"  (Matt.  5:22).  Kri- 
stus var  imod  vrede,  skænderier  og 
strid.  Hans  råd  lød  således:  „Elsk  jeres 
fjender,  velsign  dem,  som  forbander 
jer,  gør  godt  imod  dem,  der  hader  jer, 
og  bed  for  dem,  som  forfølger  jer,  så  I 
må  vorde  jeres  himmelske  Faders 
børn"  (Matt.  5:44-45).  Det  er  vort  stør- 
ste ønske  at  adlyde  ham  i  dette. 

Det  er  på  grund  af  vor  ærbødighed 
for  dette  bud  at  vi  er  imod  selvmord  og 
provokerede  aborter,  undtagen  når  det 
i  sjældne  tilfælde  vil  være  passende  på 
grund  af  eventuel  fare  for  at  moderen 
dør  eller  på  grund  af  voldtægt  eller  blod- 
skam. Det  er  på  grund  af  vor  ærbødig- 
hed for  dette  bud  at  vi  også  er  imod  den 
„langsomme  død",  som  mange  menne- 
sker pådrager  sig  ved  at  indtage  narko- 
tika, alkohol  samt  andre  sinds-  og  leg- 
emsnedbrydende  stimulanser. 

7.  Vi  er  kristne  fordi  vi  bestræber  os 
på  at  adlyde  det  jødisk-kristne  bud:  „Du 
må  ikke  bedrive  hor"  såvel  som  den 
højere  lov  Kristus  gav:  „Enhver,  som 
ser  på  en  andens  hustru  (eller  menne- 
sker af  det  modsatte  køn),  så  han  be- 


gærer (dem),  har  allerede  bedrevet  hor 
med  (dem)  i  sit  hjerte"  (Matt.  5:28).  Vi 
mener  derfor  at  kristne  skal  styre  deres 
tanker  og  ikke  beskæftige  sig  med  por- 
nografi eller  umoral  eller  andet  usøm- 
meligt. Vi  er  totalt  imod  seksuelle  for- 
hold, intimt  kæleri  og  upassende  sam- 
vær mellem  kønnene  før  ægteskabet. 
Vi  mener  at  begge  parter  bør  komme 
uforbeholdent  rene  til  ægteskabsalte- 
ret,  og  at  dyd,  kyskhed  og  troskab  fører 
til  solide  ægteskaber  som  vil  vare  i  al 
evighed. 

8.  Vi  er  kristne  fordi  vi  bestræber  os 
på  at  adlyde  det  jødisk-kristne  bud:  „Du 
må  ikke  stjæle! "  (2  Mosebog  20: 1 5;  se 
også  L&P  42:20).  Vi  lægger  vægt  på 
personlig  ærlighed,  retskaffenhed  og 
troværdighed.  Vi  er  også  enige  med 
profeten  Malakias,  som  antydede  at 
når  man  ikke  betaler  tiende  og  offer- 
ydelser, så  bedrager  man  Gud  med  no- 
get som  er  hans.  (Se  Malakias  3:8-12). 
Vi  er  parate  til  at  vidne  om  at  millioner  af 
mennesker  tror  på  tiendeprincippet  og 
praktiserer  det,  og  synes  at  det  er  be- 
dre at  leve  af  90%  plus  Herrens  velsig- 
nelser end  at  forsøge  at  klare  sig  igen- 
nem denne  usikre  verdens  farer,  alene 
ved  deres  egen  visdom  og  egne  midler. 

9.  Vi  er  kristne  fordi  vi  bestræber  os 
på  at  adlyde  det  jødisk-kristne  bud  om 
aldrig  at  sige  falsk  vidnesbyrd  mod  vo- 
res næste  (se  2  Mosebog  20: 16),  hvortil 
vi  føjer  vort  kristne  ansvar  for  at  bære  et 
sandt  vidnesbyrd  til  enhver  tid.  For 
Guds  herlighed  er  lys  og  sandhed  (se 
L&P  93:36),  og  ingen  som  i  nogen  grad 
er  fyldt  med  usandhed  eller  bedrag  kan 
komme  til  ham.  Måske  det  vigtigste  ved 
det  sande  vidnesbyrd  vi  som  kristne 
bærer,  så  ofte  vi  kan,  er  vort  vidnesbyrd 
om  at  Jesus  er  Kristus,  at  han  døde  for 
vore  synder,  at  han  opstod  på  den  tre- 

die  dag,  at  han  lever  og  virker  som  over- 
hoved for  den  kirke  der  bærer  hans 
navn.  Vi  bærer  som  sande  vidner  vid- 
nesbyrd om  at  hans  evangelium  i  dets 
fylde  er  blevet  gengivet  til  jorden.  Vi  øn- 
sker at  dele  denne  sandhed  med  alle 
mennesker.  Missioneringen  er  en  kri- 
sten tradition,  og  vi  er  lykkelige  for  at 
kunne  tage  del  deri. 

1 0.  Vi  er  kristne  fordi  vi  bestræber  os 
på  at  adlyde  det  jødisk-kristne  bud:  „Du 
må  ikke  begære"  (2  Mosebog  20:17), 
hvortil  vi  tilføjer  de  kristne  profeters  klo- 
ge råd  om  at  vi  bør  kunne  klare  os  selv, 
være  beredte  så  vi  kan  klare  uforudsete 
ulykker,  omgående  hjælpe  folk  i  nød  og 
yde  gavmilde  ofre  som  kirken  benytter 
til  andres  velfærd.  Vi  tror  at  vi  ikke  be- 
gærer, dersom  vi  gør  dette,  og  at  vi  så 
heller  ikke  giver  andre  årsag  til  at  be- 
gære det  vi  har. 

11 .  Vi  er  kristne  fordi  „vi  tror,  at  men- 
neskene vil  blive  straffet  for  deres  egne 
synder  og  ikke  for  Adams  overtrædel- 
se." (2.  trosartikel).  Vi  er  fuldstændig 
klare  over  at  vi  har  ansvaret  for  vore 
egne  gerninger  og  skal  stå  til  regnskab 
for  dem,  og  at  vi  til  sidst  skal  stå  foran 
Gud  og  blive  dømt  efter  vore  gerninger. 
(Se  Joh.  Åb.  20: 1 2).  Vi  tror  at  Frelseren 
er  tilfreds  med  mennesker  som  „gør 
min  himmelske  Faders  vilje"  (Matt. 
7:21).  Dette  kristne  princip  er  årsag  til 
at  vi  forsøger  at  leve  vort  liv  bedre  og  at 
gøre  godt  i  denne  verden. 

12.  Vi  er  kristne  fordi  „vi  tror,  at  hele 
menneskeheden,  gennem  Kristi  forso- 
ning, kan  blive  frelst  ved  at  adlyde  evan- 
geliets love  og  forordninger"  (3.  trosar- 
tikel). Derfindes  ingen  anden  vej  til  frel- 
se. 

1 3.  Vi  er  kristne  fordi  „vi  tror,  at  evan- 
geliets første  grundsætninger  og  for- 
ordninger er  1)  fro  på  Herren  Jesus  Kri- 


stus, 2)  omvendelse,  3)  dåb  ved  ned- 
sænkning i  vandet  til  syndernes  forla- 
delse 4)  håndspålæggelse  for  Helligån- 
dens gave"  (4.  trosartikel).  Alt  dette  er 
koncentreret  omkring  Kristus. 

1 4.  Vi  er  kristne  fordi  vi  tror  på  en  kri- 
sten forkyndelse  af  lægmænd,  som  det 
blev  etableret  i  den  oprindelige  kirke. 
„Vi  tror,  at  en  mand  må  kaldes  af  Gud 
ved  profeti  og  håndspålæggelse  af  så- 
danne, som  har  myndighed  dertil,  for  at 
prædike  evangeliet  og  tjene  i  dets  for- 
ordninger" (5.  trosartikel).  Vi  tror  at  kal- 
det til  at  tjene  er  noget  som  „ingen  tilta- 
ger sig  selv",  men  at  man  som  Aron  må 
„kaldes  dertil  af  Gud"  (Heb.  5:4).  Vi  tror 
med  andre  ord  ikke  på  at  man  kan  kalde 
sig  selv  til  Herrens  gerning. 

1 5.  Vi  er  kristne  fordi  „vi  tror  på  den 
samme  organisation,  som  fandtes  i  den 
oprindelige  (kristne)  kirke,  nemlig 
apostle,  profeter,  hyrder,  lærere,  evan- 
gelister, osv."  (6.  trosartikel),  såvel 
som  på  andre  embeder  der  er  nævnt  i 

Vi  er  overbevist  om  at  Kristus 

udstrækker  sin  kærlighed  til  alle, 

og  om  at  han  er  vor  Hyrde  i  dag 

som  han  var  det  for  folk  i 

fordums  tid. 


Det  nye  Testamente,  som  f.  eks.  diako- 
ner, biskopper  og  højpræster  (ypper- 
stepræster). Vi  tror  at  Kristi  kirke,  lige- 
som den  første  kirke,  i  vore  dage  skal 
være  „opbygget  på  apostlenes  og  pro- 
feternes grundvold  med  Jesus  Kristus 
selv  som  hovedhjørnesten"  (Ef.  2:20). 
Og  vi  vidner  om  at  det  er  således  i  Jesu 
Kristi  Kirke  af  Sidste  Dages  Hellige,  og 
kun  i  denne  kirke. 

16.  Vi  er  kristne  fordi  vi  tror  på  de 
samme  åndelige  gaver  som  eksistere- 
de i  den  oprindelige  kristne  kirke,  nem- 
lig „tungemålsgaven,  profeti,  åbenba- 
ring, syner,  helbredelse,  udlægning  af 
tungemål  osv."  (7.  trosartikel). 

1 7.  Vi  er  kristne  fordi  „vi  tror,  at  Bibe- 
len er  Guds  ord  (både  Det  gamle  Testa- 
mente og  Det  nye  Testamente),  for  så 
vidt,  som  den  er  rigtigt  oversat;  vi  tror 
også,  at  Mormons  Bog  er  Guds  ord"  (8. 
trosartikel).  Ligesom  Bibelen  blev  skre- 
vet af  kristne  profeter  i  den  gamle  ver- 
den, således  blev  Mormons  Bog  skre- 
vet af  kristne  profeter  i  den  nye  verden. 
Det  er  et  kristent,  helligt  skrift,  endnu  et 
vidne  om  Jesus  Kristus,  hvor  der  gives 
yderligere  oplysninger  om  Frelseren, 
hvilket  på  ingen  måde  er  i  strid  med  den 
hellige  Bibel. 

1 8.  Vi  er  kristne  fordi  „vi  tror  alt,  hvad 
Gud  har  åbenbaret,  alt,  hvad  han  nu 
åbenbarer,  og  vi  tror,  at  han  endnu  vil 
åbenbare  mange  store  og  vigtige  ting 


angående  Guds  rige"  (9.  trosartikel).  Vi 
tror  på  kristne  profeter  og  på  princippet 
om  fortsat  åbenbaring  i  vore  dage  „så- 
vel nu  som  i  gamle  dage,  og  som  i  gam- 
le dage  således  også  i  de  kommende 
dage"  (1  Nephi  1 0:9).  For  vi  er  overbe- 
vist om  at  Kristus  udstrækker  sin  kær- 
lighed til  alle,  og  at  han  er  vor  Hyrde  i 
dag  som  han  var  det  for  folk  i  fordums 
tid. 

1 9.  Vi  er  kristne  fordi  „vi  tror  på  Kristi 
andet  komme  —  at  han  vil  komme  i  al 
sin  herlighed,  og  personligt . . .  regere 
på  jorden,  og  at  jorden  vil  blive  fornyet 
og  få  sin  paradisiske  herlighed"  (10. 
trosartikel). 

20.  Vi  er  kristne  fordi  vi  tror  på  en  le- 
vevis efter  alle  de  kristne  idealer:  „Vi 
tror,  at  vi  må  være  ærlige,  sandfærdige, 
kyske,  velgørende  og  dydige  og  gøre 
godt  mod  alle  ...  vi  tragter  efter  alt, 
hvad  der  er  dydigt,  elskeligt,  hvad  der 
har  godt  lov  eller  er  prisværdigt"  (13. 
trosartikel).  Vi  accepterer  og  bestræ- 
ber os  på  at  efterleve  alle  de  kristne  dy- 
der som  skildres  i  saligprisningerne  og 
bjergprædikenen,  samt  i  alle  Frelse- 
rens lærdomme.  Vi  tror  at  vi  skal  tjene 
Kristus  af  hele  vort  hjerte,  sjæl,  sind  og 
styrke;  at  vi  bør  vise  eksempel  på  tro, 
håb,  barmhjertighed  og  kærlighed  og 
have  øjet  alene  henvendt  på  Guds  ære. 

Som  en  sammenfatning  kan  siges  at 
vi  er  kristne  fordi  „vi  tror  på  Kristus  . . . 
og  ser  med  fasthed  hen  til  Kristus  ...  vi 
er  blevet  levendegjort  i  Kristus  ...  vi  ta- 
ler om  Kristus,  vi  glæder  os  i  Kristus,  vi 
prædiker  om  Kristus,  vi  profeterer  om 
Kristus,  og  vi . . .  ser  hen  til  det  liv,  som 
er  i  Kristus . . .  Kristus  erden  hellige  i  Is- 
rael; derfor . . .  bøje(r)  (vi  os)  for  ham  og 
tilbede(r)  ham  af  al  (vor)  evne,  sind  og 
styrke  og  af  (vores)  ganske  sjæl"  (2  Ne- 
phi 25:24-29).  □ 

Spørgsmål  og  svar 

Spørgsmål  af  almindelig  interesse  besvaret  som  vejledning,  ikke  som  en  officiel 
tilkendegivelse  af  kirkens  politik. 


Spørgsmål: 

Profeterne  i  Mormons  Bog 

vidste  at  Herrens  navn 

var  Jesus  Kristus, 

før  han  var  født.  Vidste 

Det  gamie  Testamentes 

profeter  det  også? 


Svar:  Stephen  D.  Ricks. 
Assisterende  professor  i  de  hebraisk- 
jødiske sprog,  ved  Brigham  Young 
universitet. 


Navnet  Jesus  Kristus  er  nævnt  utal- 
lige gange  i  Mormons  Bog  før  Herren 
blev  født  i  kødet,  det  samme  er  de 
kortere  former  Kristus  og  Jesus.  Frel- 
seren viste  sig  for  den  tidligste  af  Mor- 
mons Bogs  profeter,  Jareds  bror,  ca. 
år  2200  f.  Kr.,  idet  han  sagde:  „Se,  jeg 
er  den,  som  fra  verdens  begyndelse 
var  udset  til  at  forløse  mit  folk.  Se,  jeg 
er  Jesus  Kristus."  (Ether  3:14). 

Nephi  kendte  formodentlig  Frelse- 
rens navn  både  fra  messingpladerne 


(de  skrifter  han  fik)  og  personlig  åben- 
baring: „I  overensstemmelse  med 
profeternes  ord  og  det  Guds  engel 
sagde  . . .  skal  hans  navn  være  Jesus 
Kristus"  (2  Nephi  25:19).  Andre  og  se- 
nere profeter  i  Mormons  Bog,  som  le- 
vede før  Kristi  fødsel  —  som  for  eks- 
empel Jakob,  kong  Benjamin,  Alma  og 
Helaman  —  kendte  og  benyttede  og- 
så Herrens  navn.  (Se  Jakobs  Bog  1 :6; 
4:4;  Mosiah  3:5-1 1 ;  Alma  5:44;  Hela- 
man 5:12). 

Vi  kan  se  i  Den  kostelige  Perle  at 
mange  af  de  første  profeter  i  Det 
gamle  Testamente  også  kendte  Frel- 
serens navn.  Adam  fik  en  åbenbaring 
om  at  han  skulle  døbes  i  (citat)  „min 
enbårne  Søns  navn  . . .  som  er  Jesus 
Kristus"  (Moses  6:52).  Enok  bad:  „i 
din  Enbårnes  navn,  ja,  Jesus  Kristus" 
(Moses  7:50).  Når  Noa  forkyndte 
evangeliet,  erklærede  han:  „Tro  og 
omvend  jer  fra  jeres  synder  og  lad  jer 
døbe  i  Jesu  Kristi,  Guds  Søns  navn" 
(Moses  8:24). 

Skønt  Forløserens  liv,  mission,  li- 
delser og  død  er  forudsagt  i  Det  gam- 
le Testamente  —  „i  Mose  lov  og  pro- 
feterne og  salmerne"  (Luk.  24:44),  så 
nævnes  han  ikke  ved  navnet  Jesus 
Kristus.  Og  hvorfor  ikke? 

Der  kan  findes  en  logisk  forklaring 
på  hvorfor  navnet  Jesus  Kristus  fin- 
des i  Mormons  Bog  men  ikke  i  Det 
gamle  Testamente.  Jesus  Kristus  er 
den  fordanskede  form  for  Frelserens 

navn  på  græsk  —  sproget  som  Det 
nye  Testamente  er  skrevet  i.  Men 
messingpladerne  var  tilsyneladende 
skrevet  på  egyptisk  (se  Mosiah  1 :3-4, 
1  Nephi  1:2-3,  3:19),  de  store  plader 
og  muligvis  Nephis  små  plader  var  på 
hebraisk  (se  Mormon  9:33),  og  Mor- 
mons og  Moronis  forkortede  optegnel- 
ser på  „forbedret  egyptisk"  (Mormon 
9:32). 

Det  er  derfor  ikke  sandsynligt  at 
Frelserens  græske  navn  forekommer  i 
de  optegnelser  hvorfra  Joseph  Smith 
oversatte  Mormons  Bog,  da  disse  for 
det  meste  var  skrevet  på  „forbedret 
egyptisk"  med  hebraisk  som  grund- 
element. Det  er  tænkeligt  at  navnet 
Jesus  Kristus  var  det  nærmeste  profe- 
ten kunne  komme  det  eller  de  ord 
som  de  fordums  forfattere  af  Mor- 
mons Bog  brugte.  Han  benyttede  det 
navn  som  han  og  andre  kristne  kend- 
te. 

Selv  om  Frelserens  græske  navn 
måske  ikke  fandtes  i  de  gamle  hebrai- 
ske eller  amerikanske  patriarkers  op- 
tegnelser brugte  de  hebraiske  profe- 
ter en  version  af  navnet,  og  denne 
version  må  være  havnet  på  messing- 
pladerne og  derfra  være  kommet  ind  i 
nephiternes  optegnelser.  Både  Jesus 
og  Kristus  har  hebraiske  ligheder. 
Den  hebraiske  form  for  Jesus  —  Ye- 
hoshua,  Yeshua  og  Yeshu  —  anven- 
des ofte  i  Det  gamle  Testamente,  selv 
om  de  ikke  henviser  til  Frelseren.  (Se 
f.  eks.  2  Mos.  17:9,  1  Krøn.  24:1 1 ;  Ez- 
ra. 2:40).  Navnene  Josua  og  Jesua  er 
på  dansk  udledninger  af  de  hebraiske 
navne  Yehoshua  og  Yeshua.  Jesus  er 
på  dansk  lig  med  den  græske  udled- 
ning af  Yeshua  og  Yeshu. 

Den  hebraiske  betydning  af  navnet 
Kristus  —  Messias  —  findes  også  i 


de  hebraiske  skrifter.  Masjiah  som  be- 
tyder „salvede"  og  som  er  oversat  til 
Kristos  på  græsk,  anvendes  ofte  i  Det 
gamle  Testamente,  når  der  henvises 
til  den  salvede  ypperstepræst.  (Se  f. 
eks.  3  Mos.  4:3,  5,  16,  hvor  Masjiah  er 
oversat  til  „salvede").  Det  benyttes 
også  som  henvisning  til  Herrens  eller 
Guds  salvede  konge,  f.  eks.  Saul  og 
David.  (Se  1  Sam.  24:7;  26:9-1 1,16, 
23;  2  Samuel  19:21;  23:1).  Vendingen 
blev  specielt  også  brugt  når  der  henvi- 
stes til  Guds  salvede,  der  skulle  kom- 
me som  en  opfyldelse  af  profetierne. 
Navnet  Messias  anvendes  som  det  er 
i  den  engelske  King  James  oversæt- 
telse, mens  det  på  dansk  er  oversat  til 
en  salvet,  en  fyrste,  en  ypperstepræst 
i  Daniels  Bog,  hvor  der  på  engelsk 
henvises  til  „prinsen  Messias"  (se 
Dan.  9:25). 

Eftersom  Nephi,  der  jo  studerede 
messingpladerne,  formodentlig  har 
lært  navnet  Jesus  Kristus  at  kende 
gennem  „profeternes  ord"  (2  Nephi 
25:19),  er  det  meget  sandsynligt  at 
dette  navn  på  Frelseren  —  måske 
den  hebraiske  betydning  af  Jesus  som 
Messias  oversat  til  egyptisk  —  fand- 
tes på  messingpladerne.  På  disse  pla- 
der stod  en  hel  del  af  de  samme  op- 
lysninger som  findes  i  Det  gamle  Te- 
stamente: „De  fem  Mosebøger,  som 
indeholdt  en  beretning  om  verdens 
skabelse  og  ligeledes  om  Adam  og 
Eva, ...  og  også  jødernes  optegnelser 
fra  begyndelsen,  indtil  Zedekias,  Ju- 
das konge,  begyndte  at  regere"  (1  Ne- 
phi 5:11-12). 

Det  fremgår  ikke  tydeligt  hvorfor 
nogle  særlige  oplysninger  som  fand- 
tes på  messingpladerne  —  f.  eks.  an- 
vendelsen af  Frelserens  navn  i  profe- 
tierne —  ikke  var  med  i  de  optegnel- 

ser  vi  nu  kender  som  Det  gamle  Te- 
stamente. Det  er  muligt  at  Herrens 
navn  oprindeligt  fandtes  i  profeternes 
optegnelser,  men  har  været  en  af  de 
„mange  tydelige  og  ypperlige  ting  fra 
bogen"  som  „er . . .  fjernet"  (se  1  Ne- 
phi  13:28).  Mormons  Bog  der  indehol- 
der det  der  stod  på  messingpladerne, 
„skal  åbenbare  de  tydelige  og  dyreba- 
re ting,  der  blev  taget  bort  fra  dem  (jø- 
dernes optegnelser)  og  skal  kundgøre 
for  alle  slægter,  tungemål  og  folk,  at 
Guds  lam  er  den  evige  Faders  Søn,  og 
verdens  Frelser,  og  at  alle  mennesker 
må  komme  til  ham,  da  de  ellers  ikke 
kan  blive  frelst"  —  således  som  eng- 
len profeterede  det  for  Nephi  (1  Nephi 
13:40). 

Hvad  enten  navnet  Jesus  Kristus 
findes  i  Det  gamle  Testamente  eller 
ej,  så  er  det  stadig  den  samme  hellige 
skrift  som  er  et  vigtigt  vidne  om  ham. 
Jesus  sagde  til  dem  der  udspurgte 
ham,  at  de  skulle  „ransage  skrifterne 
...  og  det  er  dem,  som  vidner  om 
mig"  (Joh.  5:39).  Udtrykket  skrifterne 
er,  med  få  undtagelser,  anvendt  i  Det 
nye  Testamente  når  der  henvises  til 
Det  gamle  Testamente.  (Se  f.  eks. 
Luk.  24:44-45).  Disse  skriftsteder  fik 
en  mening  og  blev  opfyldt  med  Jesus. 
(Se  Luk.  4:21).  Han  var  Menneskesøn- 
nen som  skulle  komme  med  kraft  og 
herlighed  (sammenlign  Daniels  bog 
7:13-14  med  Mark.  13:26),  Davids  søn 
og  herre  (se  Mark.  12:35-37),  den  sto- 
re ypperstepræst  (se  Heb.  4:14). 

Således  står  Bibelen  —  Det  gamle 
Testamente  såvel  som  Det  nye  Testa- 
mente —  og  Mormons  Bog  sammen  i 
deres  vidnesbyrd  om  Jesus  Kristus, 
idet  de  supplerer,  beriger,  tydeliggør 
og  bekræfter  hinanden  i  deres  vidnes- 
byrd om  ham.  □ 


Spørgsmål: 

Kan  jeg  få  tilgivelse  for 
overtrædelse  af 
kyskhedsloven?  Hvis  dette  er 
tilfældet,  hvad  skal  jeg  så 
gøre  for  at  få  tilgivelse? 


Svar:  Verl  F.  Scott. 
Tidligere  biskop,  stavs-  og 
missionspræsident,  gruppeleder  for 
højpræsterne  i  Canyon  Rims  4.  ward, 
Canyon  Rim  staven  i  Salt  Lake. 


Mens  jeg  en  dejlig  sommeraften 
sad  på  af  en  smuk  bjerghyttes  veran- 
da, lagde  jeg  mærke  til  en  lille  nat- 
sværmer der  blev  ved  med  at  kredse 
omkring  lyset  på  verandaen.  Den  be- 
rørte den  varme  elektriske  pære, 
ændrede  kurs,  hvorpå  den  atter  nær- 
mede sig  den  elektriske  pære  gang  på 
gang  —  uden  at  kunne  modstå.  Til 
sidst  blev  den  uhyggeligt  sveden  af  de 
gentagne  berøringer  med  det  varme 
glas,  og  faldt  forbrændt  og  hjælpeløst 
ned  på  gulvet. 

Unge  mennesker  føler  sig,  ligesom 
natsværmerne,  somme  tider  tiltrukket 
af  det  strålende  glimmer  ved  seksuel 
tillokkelse.  Og  selv  om  de  ved  bedre, 
leger  de  med  de  uhellige  lidenskabers 
ild,  indtil  de  er  så  hårdt  såret  at  de  til 

Man  mister  sjældent 

sin  kyskhed  på  en  gang  — 

men  for  det  meste 

lidt  efter  lidt. 


sidst  mister  deres  gudgivne  dyd. 

Hvis  kyskheden  er  fuldstændig  gået 
tabt  ved  ulovlig  seksuel  omgang,  så  er 
det  en  meget  alvorlig  synd.  Ikke  desto 
mindre  kan  den  tilgives!  Der  er  al  mu- 
lig grund  til  at  håbe  på  det  og  have 
mod  til  det,  selv  om  det  ikke  er  nogen 
nem  vej,  og  det  kræver  fuldstændig 
omvendelse. 

Ordet  kysk  er  i  Politikens  nudanske 
ordbog  defineret  som  „uberørt,  uerfa- 
ren i  kønslig  henseende;  ærbar:  fører 
et  kysk  liv". 

Præsident  Spencer  W.  Kimball  har 
skrevet  følgende:  „De  tidligere  apost- 
le og  profeter  nævner  talrige  synder 
. . .  mange  af  disse  synder  var  seksu- 
elle synder  —  utroskab,  mangel  på 
naturlig  kærlighed,  begær,  ægte- 
skabsbrud, ukyskhed,  uren  tale,  uren- 
hed, umådeholden  kærlighed  og 
utugt.  Disse  synder  omfatter  alle  sek- 
suelle forbindelser  udenfor  ægteska- 
bet —  petting,  sexperversitet,  onani 
samt  optagethed  af  sex  i  tanke  og  ta- 
le. Herunder  kommer  alle  former  for 
skjulte  og  hemmelige  synder  samt  al- 
le uhellige  og  urene  tanker  og  gernin- 
ger.. . 

. . .  Verden  anerkender  måske  sex 
før  ægteskabet,  men  Herren  og  hans 
kirke  fordømmer  i  ligefremme  vendin- 
ger enhver  form  for  seksuelle  forbin- 
delser udenfor  ægteskabet"  („Præi- 
dent  Kimball  taler  uden  omsvøb  om 


det  at  være  moralsk  ren,"  Den  danske 
Stjerne,  april  1981,  s.  182-83). 

Man  mister  sjældent  sin  kyskhed 
på  en  gang  —  men  for  det  meste  lidt 
efter  lidt,  indtil  en  række  synder  fører 
til  „ulovlig  seksuel  forbindelse".  Ikke 
desto  mindre  kan  det  tilgives! 

For  at  blive  tilgivet  må  man  ændre 
opførsel  og  gå  den  totale  omvend- 
elsesvej,  der  skridt  for  skridt  fører  til 
guddommelig  tilgivelse.  Det  vigtigste 
er  at  man  ikke  venter  med  det,  men 
ser  at  komme  i  gang.  William  Nevins 
har  sagt:  „Den  der  venter  på  omven- 
delse, venter  på  noget  uopnåeligt,  så 
længe  der  ventes.  Det  er  absurt  at 
vente  på  noget  man  selv  skal  gøre" 
(Citeret  i  Richard  L.  Evans  Quote  Bo- 
ok, s.  200.  Publishers  Press,  Salt  Lake 
City,  1971). 

Amulek  i  Mormons  Bog,  gav  dette 
inspirerende  råd:  „Dette  liv  er  tiden, 
da  menneskene  skulle  berede  sig  til  at 
møde  Gud;  ja,  dette  livs  dag  er  den 
dag,  da  menneskene  skal  udføre  de- 
res arbejde. 

...  så  beder  jeg  jer  om  ikke  at  op- 
sætte jeres  omvendelsesdag  til  en- 
den; thi  dersom  vi  ikke  benytter  vor  tid 
i  dette  liv,  da  kommer  der  efter  denne 
livets  dag,  som  er  os  givet  til  at  bere- 
de os  til  evigheden,  en  mørk  nat,  hvori 
intet  arbejde  kan  udrettes. 

...  Thi  dersom  I  har  opsat  jeres 
omvendelsesdag  til  døden,  da  er  I  ble- 
vet djævelens  ånd  undergivet,  og  han 
besegler  jer  som  sine"  (Alma 
34:32-33,  35). 

Man  kan  faktisk  vente  for  længe 
med  at  omvende  sig,  således  som 
mange  af  nephiterne  i  Mormons  Bog 
gjorde  det.  Lamaniten  Samuel  sagde 
til  dem:  „Men  se,  jeres  prøvelsesdage 
er  forbi;  I  har  forhalet  jeres  frelses 

dag,  indtil  det  for  bestandig  er  for 
sent,  og  jeres  undergang  er  sikker" 
(Helaman  13:38). 

Skal  vi  se  at  komme  i  gang?  Ja,  na- 
turligvis, og  det  nu!  Men  med  hvad? 
Hvad  gør  man  for  at  få  tilgivelse? 
Præsident  Spencer  W.  Kimball  har  i 
sin  storslåede  bog  Tilgivelsens  Mira- 
kel, skildret  de  trin  der  skal  til  og  givet 
nogle  råd  som,  hvis  de  følges,  kan 
hjælpe  overtræderen  tilbage  til  fuldt 
medlemskab  med  Herren  og  hans  kir- 
ke. 

„Enhver  tilgivelse  er  betinget.  Pla- 
steret må  være  lige  så  stort  som  så- 
ret. Fasten,  bønnerne,  ydmygheden 
må  være  lige  så  stor  eller  større  end 
synden.  Der  må  være  et  sønderknust 
hjerte  og  en  angergiven  ånd.  Der  må 
være  ,sæk  og  aske'.  Der  må  være  tå- 
rer og  ægte  sindelagsskifte.  Der  må 
være  overbevisning  om  synden,  for- 
skertselse  af  det  onde,  bekendelse  af 
fejlen  over  for  de  rette,  af  Herren  kon- 
stituerede myndigheder.  Der  må  være 
genoprettelse  og  en  bekræftet  foran- 
dring af  levned,  mål  og  formål.  Formå- 
lene må  kontrolleres  og  omgangs- 
kredsen rettes  eller  forandres.  Der 
må  foretages  en  rensning  af  tøjet  for 
at  gøre  det  hvidt,  og  ny  indvielse  og 
beslutning  om  at  efterleve  alle  Guds 
love  må  finde  sted.  Kort  sagt,  der  må 
være  overvindelse  af  selvet,  af  syn- 
den og  af  verden"  (Tilgivelsens  Mira- 
kel, s.  310-11). 

Om  det  er  vanskeligt?  —  Ja,  men 
fuldt  ud  opnåeligt,  hvis  man  vil  se  ud 
over  vanskelighederne  og  få  øje  på  de 
evige  velsignelser  ved  fuldstændig, 
oprigtig  omvendelse.  Som  Herren  si- 
ger: „Tvæt  jer,  rens  jer,  bort  med  de 
onde  gerninger  fra  mine  øjne!  Hør  op 
med  det  onde, 


lær  det  gode  . . . 

Er  eders  synder  som  skarlagen,  de 
skal  blive  hvide  som  sne;  er  de  end  rø- 
de som  purpur,  de  skal  dog  blive  som 
uld"  (Es.  1:16-18).  □ 


Spørgsmål: 

Hvordan  reagerede  USAs 
aviser  da  Joseph  og  Hyrum 
Smith  blev  myrdet? 


ri#  "■'-■- 


Svar:  Larry  C.  Porter. 

Leder  af  kirkens  historiske  studiecenter 

for  religion  ved  Brigham  Young 

universitetet. 


Som  vi  ved  blev  der  begået  dobbelt- 
mord i  den  brændende  hede,  torsdag 
eftermiddag  den  27  juni  1844,  i  Car- 
thage  i  Illinois.  Profeten  Joseph  Smith 
og  hans  bror  Hyrum  Smith  blev  slået 
ihjel  af  en  rasende,  bevæbnet  pøbel- 
hob på  1 00  til  200  mænd.  De  fleste  af 
angriberne  tilhørte  Warsaw  (Illinois) 
milits  og  fik  hjælp  fra  nogle  som  tilhør- 
te Carthage  Greys  frivillige  millits,  og 
som  havde  fået  til  opgave  at  bevogte 
de  indsatte  i  fængslet. 

Aviserne  i  alle  stater,  og  rundt  om- 
kring i  De  forenede  Stater,  fortalte  de- 

res  læsere  om  attentatet.  Selv  en  hur- 
tig gennemgang  af  medierne  viser  en 
imponerende  avisdækning.  Telegrafen 
havde  kun  fungeret  i  en  måned  på 
dette  tidspunkt  —  og  da  kun  mellem 
byerne  Washington  og  Baltimore,  Ma- 
ryland. Men  vestens  postvæsen  skild- 
rede nyhederne  om  mordene  i  en 
overraskende  fart.  Nyhederne  nåede 
aviserne  i  St.  Louis,  Missouri,  i  løbet 
af  to  dage;  I  Cincinnati  i  Ohio  på  seks 
dage;  i  byen  New  York  og  Washington 
D.  C,  på  elleve  dage  og  i  Boston, 
Massachusetts,  på  tolv  dage.  Lands- 
byen Palmyra  i  New  York,  i  nærheden 
af  Cumorahhøjen,  hørte  om  forbere- 
delserne til  mordene  i  løbet  af  tretten 
dage.  Aviserne  i  Windsor  området, 
Vermont,  hvor  Joseph  og  Hyrum  blev 
født,  bragte  en  beretning  om  deres 
død  femten  dage  efter  hændelsen. 

Det  er  klart  at  de  byer  der  lå  nær- 
mest Nauvoo  modtog  meddelelsen 
hurtigere.  En  avis  i  Quincy,  Illinois, 
som  lå  ca.  70  km  syd  for  Nauvoo,  for- 
talte nyheden  til  deres  læsere  den  28. 
juni,  dagen  efter  mordene  fandt  sted. 
Folk  i  Warsaw  i  Illinois,  som  lå  ved 
Mississippi  floden  kun  ca.  30  km  fra 
Nauvoo,  modtog  en  detaljeret  beret- 
ning om  hændelsen  to  dage  senere. 
Selv  om  enhver  indbygger  i  Nauvoo 
kendte  til  mordene,  fik  de  først  noget 
nærmere  at  vide  om  hændelserne  i 
deres  by  tre  dage  senere,  den  30  juni, 
i  en  særlig  udgave  af  Nauvoo  Neigh- 
bor,  „Søndag  kl.  15".  Brigadechef,  ge- 
neral M.  R.  Deming  i  Illinois  statens 
milits  havde  dagen  før  udsendt  en 
„Bekendtgørelse"  på  en  helside,  hvor 
han  bad  indbyggerne  i  Hancock  Coun- 
ty  forblive  i  deres  hjem  og  samarbej- 
de for  at  „skabe  ro  og  orden".  Denne 
„Bekendtgørelse"  udkom  samtidig 


Aviserne  .  .  .  fordømte  i  det  store 

og  hele  angriberne  for  det  de 

gjorde  og  kaldte  dem  det  de  var 

—  nemlig  mordere. 


med  Nauvoo  Neighbor  og  andre  avi- 
ser i  området.  Den  indeholdt  imidler- 
tid ingen  detaljer  om  mordene,  udover 
en  meddelelse  om  ligenes  hjemsen- 
delse. 

Der  var  naturligvis  ingen  telegraf- 
forbindelse med  de  hellige  i  Europa, 
så  de  fik  de  bedrøvelige  nyheder  med 
stor  forsinkelse.  Ældste  Orson  Hyde 
skrev  til  „brødrene  og  søstrene  i  Eng- 
land" fra  New  York  City  den  10  juli 
1844,  og  det  tog  mellem  18  og  21  da- 
ge før  budskabet  havde  krydset  havet. 
Ældste  Hydes  brev  blev  sammen  med 
andre  særlige  meddelelser  trykt  i 
Supplement  to  the  Millennial  Star,  au- 
gust 1844.  Mange  af  de  første  beret- 
ninger om  mordene  indeholdt  forkerte 
oplysninger,  med  hensyn  til  det  der 
virkelig  skete  i  fængslet.  Den  29.  juni 
bragte  Quincy  Herald  en  unøjagtig  ar- 
tikel om  mordene,  i  henhold  til  nogle 
oplysninger  han  havde  fra  Warsaw 
Signal.  The  Daily  National  Intelligen- 
cer  (Washington),  samt  andre  aviser, 
tog  derefter  artiklen  fra  Quincy  Herald 
som  de  bragte  den  8.  juli,  indeholden- 
de de  samme  fejl.  The  Daily  National 
Intelligencers  læsere  slugte  denne 
fordrejede  artikel: 

„Det  viser  sig  at  Joe(seph)  og  Hi- 
ram  (Hyrum)  Smith  samt  flere  andre 
mormonledere  sad  i  Carthage  fængs- 
let, fordi  de  havde  forbrudt  sig  imod 
statens  love.  De  frivillige  fra  Carthage 

Greys  stod  vagt  omkring  fængslet. 
Ved  ca.  18-tiden  den  27.  gjorde  mor- 
moner udenfor  forsøg  på  at  redde  de 
fængslede  fra  vagtmandskabet.  En 
ung  mand  (en  mormon)  på  ca.  19  år 
begyndte  kampen  ved  at  skyde  på 
dørvagten,  og  sårede  ham  alvorligt  i 
skulderen.  Samtidig  med  dette  forsøg 
rettede  mormonerne  inde  i  fængslet, 
bl.  a.  brødrene  Smith,  deres  pistoler 
mod  fængslets  vinduer  og  døre,  og 
skød  på  vagten  udenfor,  hvorved  de 
sårede  fire  gamle  Hancockborgere  — 
formodentlig  dødeligt.  Vi  behøver  nok 
ikke  sige  at  dette  blodtørstige  angreb 
fra  mormonernes  side  var  et  sikkert 
signal  til  hævnakt.  Joe(seph)  og  hans 
bror  Hiram  samt  Willard  Richards, 
Joe(seph)s  sekretær  blev  hurtigt  skudt 
og  vi  tror  de  var  de  eneste.  Carthage 
fængslet  var  fyldt  med  mormoner  før 
slaget.  Det  viste  sig  at  mormonerne 


havde  samlet  sig  omkring  fængslet  i 
et  forsøg  på  at  redde  deres  leder." 

Det  er  forståeligt  at  disse,  og  de 
mange  andre  unøjagtige  beretninger, 
fandt  vej  til  pressen  midt  i  de  forvirrin- 
ger som  omgav  de  virkelige  forhold  i 
Carthage.  Nogle  af  fejlene  blev  rettet 
efterhånden  som  der  fremkom  mere 
pålidelige  oplysninger.  Men  nogle  af 
de  fejlagtige  beretninger  fik  lov  til  at 
blive  stående  uden  at  blive  rettet  i  de 
pågældende  avisers  efterfølgende  ud- 
gaver, og  de  blev  således  skyld  i  en 
fordrejning  af  kendsgerningerne. 

De  aviser  som  valgte  at  give  udtryk 
for  egne  synspunkter,  med  hensyn  til 
mordene,  fremfor  bare  at  kopiere  „ef- 
terretninger fra  vestlige  korrespon- 
denter" fordømte  i  det  store  og  hele 
angriberne  for  det  de  gjorde  og  kaldte 
dem  det  de  var  —  nemlig  mordere. 
Manufacturers  and  Farmers  Journal 

fra  Providence  i  Rhode  Island,  reage- 
rede den  15.  juli  på  en  betegnende 
måde  for  den  vidstrakte  nationalfølel- 
se: „Intet  sprog  er  for  stærkt  til  at  for- 
dømme det  som  enhver  god  borger 
må  betragte  som  en  massakre  på  dis- 
se mænd,  og  hvis  de  ikke  omgående 
straffes  effektivt  vil  det  være  en 
skamplet  for  vor  nation." 

Selv  om  der  var  tydelige  undtagel- 
ser —  nemlig  Warsaw  Signal  og  Quin- 
cy  Whig,  så  rettede  de  lokale  aviser 
først  og  fremmest  deres  stærke  ankla- 
ge mod  lovløsheden.  Den  29.  juni 
1844  bragte  Lee  County  Democrat 
(Fort  Madison,  Iowa)  en  bekymret 
journalistisk  sammenfatning  over  de 
meningsløse  drab,  som  det  fremgår  af 
pressen  i  dette  område: 

„Med  hensyn  til  blodbadet  i  Cartha- 
ge  for  nylig  siger  C.  S.  Democrat  her 
til  morgen: 

.Ifølge  alle  de  kendsgerninger  vi  nu 
har,  må  vi  betragte  disse  drab  som  in- 
tet mindre  end  —  mord  med  koldt 
blod  —  det  er  mord  på  forfatningstilli- 
den  i  Illinois  øverste  magistrat  — 
mord  af  en  så  grusom  og  uretfærdig 
karakter  at  det  efterlader  en  skamplet 
på  alle  dens  gerningsmænd  —  dens 
hjælpere,  medskyldige  og  forsvarere.' 
The  Repubiican  kalder  gerningen 
,mord  på  sagesløse'. 
The  Reporter  siger:  ,De  mord  som  pø- 
belhoben har  begået  i  Carthage  kan 
ikke  retfærdiggøres.' 
The  Reville  siger:  ,Joe(seph)  Smith  er 
blevet  lynchet  (dræbt  ved  selvtægt), 
mens  han  var  under  guvernør  Fords 
og  lovens  beskyttelse!' 
The  New  Era  siger:  ,Det  var  grusomt 
og  kujonagtigt  at  myrde  ubevæbnede 
fanger  når  de  var  under  lovens  værn 
og  beskyttelse.' 


Den  nationale  presse  havde 
bestemt  ingen  rosende  omtale  af 
hverken  kirken  eller  dens  profet, 

men  de  tolererede  heller  ikke 
mord. 


I  virkeligheden  fordømte  St.  Louis 
pressen  enstemmigt  denne  blodige 
handling. 

Vi  tilslutter  os  også  hele  St.  Louis 
pressens  mening  om  dette  og  siger  at 
det  var  overlagt  mord,  og  at  gernings- 
mændene bør  findes  og  behandles  i 
henhold  til  loven  strengeste  straf." 

Den  nationale  presse  havde  be- 
stemt ingen  rosende  omtale  af  hver- 
ken kirken  eller  dens  profet,  men  de 
tolererede  heller  ikke  mord  —  hvad 
enten  motivet  var  politisk  eller  religiøs 
intolerance. 

Det  var  med  fuldt  forsæt  at  Warsaw 
Signal  (Warsaw,  Illinois)  forsøgte  en 
længere  retfærdiggørelse  af  drabene. 
Bladets  redaktør,  Thomas  Sharp,  var 
personligt  engageret  i  overfaldene. 
Han  blev  sammen  med  otte  andre 
mænd  bagefter  tiltalt  for  mordene. 
Den  12.  juni,  femten  dage  før  drabe- 
ne, havde  Signal  en  artikel  hvor  Tho- 
mas Sharp  reagerede  voldsomt  imod 
at  Nauvoos  byråd  havde  tilintetgjort 
Nauvoo  Expositor.  Han  havde  råbt  op 
om  at  de  sidste  dages  hellige  „uund- 
gåeligt stod  til  krig  og  udryddelse" 
(det  står  der  virkelig).  For  yderligere 
at  bringe  sine  læsere  i  affekt  erklære- 
de han:  „Vi  har  ingen  tid  til  kommenta- 
rer; enhver  må  gøre  sit.  Lad  os  ruste 
os  med  krudt  og  kanoner! ! ! "  Thomas 
Sharp  var  til  stede  i  Carthage  fængs 

let  for  at  hjælpe  med  til  at  fuldbyrde 
sin  egen  kendelse. 

I  en  senere  udgave  af  Signal,  den 
24.  juli  1844,  forsøgte  Sharp  at  formil- 
de offentligheden  ved  at  fortælle  hvor- 
for det  var  nødvendigt  at  dræbe  brød- 
rene Smith.  Efter  en  længere  redegø- 
relse om  mormonernes  påståede  „an- 
greb og  vold  imod  samfundets  fred  og 
sikkerhed",  og  om  forholdene  om- 
kring fængslingen  af  profeten  Joseph 
Smith  og  Hyrum,  bedyrede  han: 

„Men  hvilken  tilfredsstillelse  ville 
det  tjene  de  gamle  borgere  i  Hancock 
at  vide  at  Joseph  sad  i  fængsel?  De 
ved,  og  det  må  verden  også  vide  af  de 
før  nævnte  grunde,  at  de  aldrig  kunne 
domfældes  for  kriminalitet.  Vi  har  måt- 
tet gennemgå  en  masse  problemer 
for  at  håndhæve  og  bevare  lovens 
overmagt,  men  hvis  det  skulle  have 
fortsat,  kunne  denne  sag  have  ført  til 
fortvivlelse.  Det  var  denne  overbevis- 


ning der  førte  til  domfældelsen.  For- 
tjente de  at  dø?  Der  kan  ikke  hersker 
nogen  tvivl  i  noget  intelligent  menne- 
skes sind,  som  er  bekendt  med  deres 
historie." 

Thomas  Sharp,  og  de  otte  andre 
mænd  der  var  tiltalt,  blev  frikendt  for 
mordet  på  Joseph  Smith  ved  en  rets- 
sag i  Carthage,  i  Illinois.  Kendelsen 
der  lød  på  „ikke  skyldig"  blev  afsagt 
den  30.  maj  1845. 

I  tidernes  midte  advarede  Frelse- 
ren sine  fordums  apostle:  „Den  tid 
skal  komme,  da  enhver,  som  slår  jer 
ihjel,  skal  mene,  at  han  derved  dyrker 
Gud"  (Joh.  16:2).  Hvad  de  forskellige 
menneskers  motiver  end  må  have  væ- 
ret, har  det  bestemt  været  en  stor  be- 
kræftelse for  de  triumferende  skyldige 
at  de  handlede  efter  gældende  lov  i 
Carthage.  Tiden  vil  dog  altid  retfær- 
diggøre profeterne  og  ikke  deres  bag- 
vaskere. □ 


JEG  BLEV  BELÆRT 


Jonice  Hubbard 


Mens  jeg  som  missionær  studerede  i 
en  frokostpause,  gennemgik  jeg  den 
fjerde  lektie.  Jeg  gennemgik  i  tavshed 
de  spørgsmål  vi  stiller  undersøgerne 
om  Frelserens  mission.  Pludselig,  i  det- 
te stille  øjeblik,  var  det  som  om  rollerne 
blev  byttet  om  og  jeg  var  ikke  længere 
læreren,  men  den  der  blev  belært. 

Det  var  en  overvældende  oplevelse. 
Jeg  har  aldrig  før  følt  Frelserens  forso- 
ning så  realistisk.  I  dette  øjeblik  opleve- 


de jeg  hans  smertelige  offer  og  følte 
mig  omsluttet  af  hans  kærlighed.  Jeg  vil 
aldrig  i  dette  liv  fuldt  ud  fatte  den  forun- 
derlige gave  Frelseren  tilbyder  os,  men 
den  kraft  jeg  følte  i  det  øjeblik  har  støt- 
tet mig.  Og  jeg  fyldes  med  ærefrygt 
hver  gang  jeg  deltager  i  nadveren  — 
symbolerne  på  hans  kærlighedsgave, 
livets  gave.  □ 

Jonice  Hubbard,  American  Fork,  Utah 

SAMMEN- 
LIGNINGER 


Anya  Bateman 


Vi  må  benytte  vores  egen 

målestok  og  ikke  naboens,  når  vi  skal  vurdere 

vores  personlige  fremgang 


„I  går  formiddag  var  jeg  i  vældig  godt 
humør  da  jeg  tog  afsted  som  besøgslæ- 
rerinde,  men  da  jeg  kom  hjem  følte  jeg 
mig  meget  lille,"  betroede  Marion  sin 
veninde.  Annas  hus  var  så  rent  og 
pænt.  Hendes  børn  var  så  høflige  at  det 
nærmest  virkede  urealistisk.  Og  Anna 
fortalte  mig  at  hun  havde  tilrettelagt  si- 
ne børns  fødselsdagsselskaber  for  de 
næste  tre  år.  „Jeg  følte  mig  så  util- 
strækkelig da  jeg  kom  hjem  til  morgen- 
opvasken og  de  uredte  senge,  at  jeg 
råbte  ad  mine  børn  og  græd  en  hel  time. 
Jeg  vil  bede  om  at  få  en  anden  til  at  be- 
søge Anna  som  besøgslærerinde.  Jeg 
kan  ikke  klare  det." 

„Har  du  lagt  mærke  til  at  Jakobsen 
igen  har  fået  ny  bil?"  spurgte  Jan  sin  hu- 
stru. „Det  er  deres  anden  nye  bil  på 
mindre  end  tre  år.  Jeg  ved  ikke  hvordan 
de  bærer  sig  ad,  men  han  forstår  san- 
delig at  tjene  penge.  Han  får  mig  til  at 
føle  mig  som  en  fiasko.  Vi  har  ikke  ud- 
skiftet vores  bil  i  otte  år." 

„Har  du  set  søster  Jensens  pragtful- 
de mindebog?"  spurgte  Michell  og  suk- 


kede. „Hun  har  et  forbløffende  kunst- 
nerisk talent  og  det  ses  tydeligt  i  alt 
hvad  hun  rører  ved.  Da  jeg  så  hendes 
bog  lagde  jeg  min  til  side  og  lovede  mig 
selv  at  jeg  aldrig  mere  vil  se  på  den." 

Sådanne  nedslående  utilstrækkelig- 
hedsfølelser, som  oven  i  købet  nærmer 
sig  misundelse,  erdesværre  helt  almin- 
deligt for  mange  af  os,  når  vi  sammen- 
ligner os  selv  med  andre.  Men  det  er 
svært  ikke  at  sammenligne  —  og  når  vi 
gør  det,  synes  vi  alt  for  ofte  at  vi  står  til- 
bage. Vi  reagerer  med  at  sige  til  os  selv: 
„Hvad  er  der  galt  med  mig?  Hvorfor  kan 
jeg  ikke  være  lige  sådan?"  Eller  „han  er 
altid  heldig.  Det  er  ikke  retfærdigt".  Vi 
får  måske  også  skyldfølelse  over  at 
vi  ikke  gør  noget  mere,  fordi  det  ser 
ud  som  om  de  andre  vi  kender  når  så 
meget. 

Somme  tider  er  vi  tilbøjelige  til  at  nære 
denne  indstilling:  „Hvorfor  forsøge? 
Jeg  kan  alligevel  aldrig  gøre  det  så 
godt,  så  hvorfor  skulle  jeg  det?" 

Så  er  der  de  venner  og  slægtninge 
som  på  den  velkendte  måde  forsøger  at 

glatte  ud,  for  at  trøste  os.  „Ja  men  ..." 
siger  de.  „Ja,  men  Anna  har  kun  tre 
børn  og  du  har  fire,  og  dine  er  næsten  li- 
ge gamle  og  kan  ikke  hjælpe  hinan- 
den," sagde  Marions  veninde  for  at  trø- 
ste hende.  „Desuden,"  tilføjede  hun, 
„så  har  Anna  sikkert  vidst  at  du  kom." 

„Ja,  men  du  bruger  også  meget  me- 
re tid  på  at  arbejde  i  kirken,"  siger  Jans 
hustru.  „Du  har  simpelthen  ikke  tid  til  at 
koncentrere  dig  om  at  tjene  penge." 

„Ja,  men  du  er  så  god  til  at  bage  og 
sy,  og  du  har  så  mange  andre  talenter," 
forsikrer  Michells  veninde  hende.  Og 
somme  tider  prøver  vi  endog  at  trøste 
os  selv.  „Ja,  men  jeg  har  et  meget  stør- 
re hus  at  passe  og  jeg  bliver  så  nemt 
slåetud." 

Hvor  er  det  trist  at  vi  så  sjældent  hø- 
rer udtryk  som:  „Ja,  er  det  ikke  vidun- 
derligt at  Anna  er  så  dygtig  til  at  klare  sit 
hjem, "  eller  „ja,  er  han  ikke  også  et  øko- 
nomisk geni,"  eller  „jo,  hun  udfører  et 
smukt  stykke  arbejde." 

Faren  ved  at  glatte  ud  er  at  vi  forsøg- 
er at  finde  fejl  hos  de  andre,  som  en 
slags  kompensation  for  alt  det  gode 
hos  dem.  „Ja,"  tænker  jeg,  „den  per- 
fekte Pia  når  en  masse.  Hun  er  smuk, 
charmerende  og  talentfuld.  Men  hun 
kan  ikke  være  en  god  mor.  Der  må  være 
noget  galt  med  hende."  Somme  tider 
synes  vi  det  er  så  spændende  at  finde 
noget  forkert  ved  en  „fuldkommen"  at 
vi  næsten  ikke  kan  vente  med  at  fortæl- 
le det  til  andre. 

Mange  af  de  ting  vi  almindeligvis  si- 
ger til  hinanden  i  vort  forsøg  på  at  trø- 
ste, har  alligevel  et  lille  gran  sandhed  i 
sig. 

Situationerne  er  forskellige.  Vore 
hjem,  baggrunde  og  forskellige  familie- 
situationer er  ikke  ens.  Selv  situationer 
som  rent  overfladisk  ser  ens  ud,  er  for 


Modstanderen  gør  sit  bedste 

for  at  få  folk  til  at  koncentrere 

sig  om  hvad  de  ikke  gør, 

fremfor  hvad  de  kan. 


det  meste  forskellige.  Nina  var  stolt  af 
sig  selv  fordi  hun  var  dygtig  til  at  købe 
ind,  men  hun  blev  forfærdet  da  hun  hør- 
te at  hendes  nabo,  Anni,  som  havde  lige 
så  mange  børn  i  samme  alder  som  Ni- 
nas, fortalte  hvor  mange  husholdnings- 
penge hun  brugte.  Til  Ninas  forbløffelse 
brugte  hun  langt  færre  husholdnings- 
penge om  måneden.  Hun  tænkte  auto- 
matisk, ligesom  mange  af  os,  at  det 
måtte  være  hendes  fejl.  Hun  begyndte 
omgående  at  prøve  om  hun  kunne  reg- 
ne ud  hvad  hun  gjorde  forkert  og  hvor- 
for der  var  så  stor  forskel.  Hun  forsøgte 
at  regne  ud  hvor  hun  kunne  være  mere 
økonomisk  og  skære  ned  på  det  der  var 
luksus.  Da  Nina  til  sidst  atter  analysere- 
de tingene  lo  hun  ad  sig  selv,  fordi  hun 
kom  i  tanker  om  at  hun  havde  glemt  no- 
get. Det  hele  var  ganske  enkelt.  Annis 
mand  rejste  i  forbindelse  med  sit  arbej- 
de og  han  spiste  aldrig  hjemme  til  hver- 
dag. Nina  blev  klar  over  at  hun  havde 
været  unødvendig  hård  overfor  sig 
selv,  eftersom  forskellen  blot  lå  i  deres 
forskellige  situationer. 

Vi  bedømmer  i  reglen  andre  når  de 
har  præsteret  deres  bedste  og  os  selv 
når  vi  har  klaret  os  værst.  Bent  blev 
temmelig  overrasket  da  han  kiggede 
ind  til  Baggesen  en  dag  på  vej  hjem  og 
så  at  Tom  gik  rundt  i  en  gammel  overall 
og  var  sort  af  smørelse.  Baggesens  tre- 
årige skreg  og  deres  unge  søn  havde 
TV-apparatet  på  højeste  gear.  Der  var 

rodet  i  huset  og  søster  Baggesen  havde 
krøllenåle  i  håret. 

Uden  at  kritisere  eller  bedømme  lær- 
te Bent  noget  vigtigt  om  at  sammenlig- 
ne. „Jeg  er  vant  til  at  se  Tom  i  kirken," 
tænkte  han,  „og  fordi  han  altid  ser  up- 
lettet og  velklædt  ud,  må  jeg  på  en  eller 
anden  måde  have  forestillet  mig  at  han 
havde  fuldkommen  styr  på  sit  liv  uden 
de  almindelige,  menneskelige  hver- 
dagsproblemer. Det  var  noget  af  en 
trøst  at  se  ham  i  hjemlige  omgivelser. 
Jeg  beundrer  ham  stadig  meget  —  jeg 
beundrer  ham  sandelig  ikke  mindre. 
Men  det  er  dejligt  at  vide  at  vi  ligner  hi- 
nanden mere  end  vi  tror.  Nu  spekulerer 
jeg  bare  på  hvordan  de  andre  i  kirken 
opfatter  mig" 

Det  er  lettere  at  se  andres  egenska- 
ber og  successer  end  sine  egne.  „Jeg 
har  begravet  mine  talenter  så  dybt  ned 
i  jorden  at  jeg  er  nødt  til  at  grave  helt 
ned  til  den  anden  side  af  jordkloden  for 
at  finde  dem,"  beklagede  Anna  sig  til 
sin  veninde  Linda.  Linda  så  forbløffet 
ud.  „Skal  du  være  morsom?  Du  er  den 
naturlige  leder.  Du  inspirerer  andre  til 
at  gøre  deres  bedste.  Du  er  så  dygtig  til 
at  organisere,  samtidig  med  at  du  får 
folk  til  at  synes  godt  om  sig  selv  og  ikke 
føle  sig  skyldige.  Hvis  det  ikke  er  et  ta- 
lent, så  ved  jeg  ikke  hvad  det  er! " 

Det  ser  ud  som  om  modstanderen 
gør  sit  bedste  for  at  få  folk  til  at  koncent- 
rere sig  om  det  de  ikke  gør  eller  ikke 
har,  frem  for  det  de  kan  og  har.  Vi  har 
hver  især  særlige  talenter  og  velsignel- 
ser. Kunsten  er  at  få  øje  på  dem  og  er- 
kende at  vi  har  dem. 

Jo,  det  vi  almindeligvis  peger  på,  når 
vi  skal  trøste  hinanden,  er  ofte  rigtigt 
nok,  men  der  findes  andre  punkter  som 
vi  i  reglen  overser  og  som  vi  måske 
oven  i  købet  skyder  fra  os  i  vore  forsøg 


på  at  „få  det  hele  til  at  balancere".  Vi  er 
i  virkeligheden  ikke  kommet  til  verden 
for  at  konkurrere  med  hinanden.  Det  er 
morsomt  at  konkurrere  når  det  drejer 
sig  om  spil  og  sport,  hvor  man  enten 
kan  tabe  eller  vinde.  Men  i  livets  spil 
står  hvert  eneste  menneskelige  væsen 
som  en  mulig  vinder.  Andres  „sejre" 
betyder  ikke  automatisk  at  vi  „taber". 
Og  hvis  vi  vurderer  vores  fremgang  el- 
ler fundamentale  værdi  efter  at  vi  skal 
stå  lige  eller  være  foran  andre,  vil  vi 
meget  nemt  blive  som  den  talentfulde 
unge  forfatter  der  opgav  sin  kunst  fordi 
„alting  allerede  er  sagt  bedre  end  jeg 
nogen  sinde  vil  kunne  sige  det".  Store 
litterære  værker,  kunst  og  musik,  ville 
ikke  være  fremstillet  hvis  andre  havde 
haft  en  sådan  holdning.  Vor  himmelske 
Fader  er  den  bedste  til  at  hjælpe  os 
med  at  vurdere  vores  værdi  og  frem- 
gang. Hvis  vi  søger  at  komme  ham  nær- 
mere, ved  at  gå  i  templet,  studere  skrif- 
terne og  lytte  til  hans  ord,  gennem  vel- 
signelser og  oprigtig  bøn,  vil  vi  på  en 
guddommelig  måde  rette  en  retfærdig 
opmærksomhed  imod  os  selv.  Da  Jan- 
nie opdagede  at  hun  havde  skyldfølel- 
ser og  var  skuffet  over  sine  manglende 
evner  til  at  imødekomme  de  forventnin- 
ger hun  havde  sat  til  sig  selv,  og  dem 
hun  mente  andre  satte  til  hende,  søgte 
hun  vor  himmelske  Faders  hjælp.  „Da 
jeg  lidt  efter  lidt  kom  ham  nærmere" 
sagde  hun,  „blev  jeg  klar  over  hvor 
overfladiske  mange  af  mine  forventnin- 
ger havde  været,  og  at  jeg  simpelthen 
ikke  behøvede  at  være  fuldkommen  til 
alt  det  og  på  alle  de  områder  som  andre 
kunne  klare.  Efterhånden  som  jeg  kom 
Gud  nærmere  fik  jeg  klaret  begreberne 
om  hvad  der  forventedes  af  mig,  og  jeg 
blev  opmærksom  på  mit  egentlige  værd 
og  mine  potentielle  muligheder  som 

Tommy  Tipana  har  hvert  år,  siden 
han  var  tre  år  for  en  kortere  periode  væ- 
ret på  tur  i  den  barske  natur  sammen 
med  sin  bedstefar,  Utak,  for  at  lære  sit 
folks  gamle  levevis  at  kende. 

Tommys  far  var  imidlertid  en  af  de 
moderne  eskimoer,  han  boede  i  et  so- 
lidt træhus  og  havde  en  snescooter. 
Han  godtog  ikke  længere  de  gamle  me- 
toder, men  tillod  at  Tommy  lærte  hvad 
han  kunne  af  Utak. 

Det  år  Tommy  var  ti  år  inviterede 
bedstefar  Utak  Tommy  med  på  en  tur 
gennem  Anaktuvuk  passet  med  hun- 
deslæde. Så  Tommy  vinkede  farvel  til 
sine  forældre  en  tidlig  morgen  og  putte- 
de sig  derpå  ned  under  bjørneskind- 
stæppet  på  sin  bedstefars  slæde.  Utak 
smældede  med  den  lange  pisk  og  send- 
te hundeforspandet  afsted  ud  imod  den 
snedækkede  tundra,  og  rejsen  tog  sin 
begyndelse. 

Ved  dagens  ende  standsede  Utak  og 
Tommy  hundeslæden  og  fodrede  hun- 
dene med  strimler  af  rensdyrkød.  Bag- 
efter bankede  Utak  på  sneen  med  sin 
ayoutak(en  lang  pind  han  brugte  til  at 
sondere  terrænet  med),  og  lyttede  der- 
på efter  en  dyb  genlyd.  „Det  er  et  godt 
sted,"  sagde  Tommy  og  pegede. 

Hans  bedstefar  smilede  og  nikkede. 
„Ja  sneen  er  fast  og  dyb  her,  mit  barn. 
Her  kan  vi  lave  en  dejlig  igloo  (snehyt- 
te). Du  lærer  hurtigt." 

De  skar  i  fællesskab  nogle  store 


sneblokke  ud  og  stablede  dem.  Derpå 
fyldte  de  mellemrummene  ud  med  løst 
sne  og  sørgede  for  en  indgang,  så  de 
kunne  komme  ind  i  hytten.  Her  byggede 
de  et  bål,  så  der  blev  varmt  og  hyggeligt 
til  natten.  Bagefter  huggede  de  hul  i 
isen  og  fiskede  efter  ørreder.  Mens 
Tommy  og  Utak  sad  og  spiste,  smilede 
Utak  i  bålets  skær,  for  han  var  så  glad 
for  sit  barnebarn.  „Det  er  godt  at  du  læ- 
rer vort  folks  levevis,"  sagde  Utak  op- 
muntrende. „Der  vil  snart  kun  være 
nogle  få  stykker  tilbage  som  kan  huske 
den,  og  den  nye  levevis  er  helt  forkert." 

„Ja  men,  min  far  lever  på  den  nye 
måde,"  sagde  Tommy  forvirret.  „Hvor- 
dan kan  det  så  være  forkert?" 

„Dine  forældre  går  hen  i  forretningen 
og  køber  deres  mad  og  tøj.  De  har  helt 
glemt  hvordan  man  fisker  og  jager  og 
garver  skind  og  syr.  De  har  ingen  hun- 
deslæde, men  kører  på  snescooter.  Alt 
hvad  vi  har  brug  for  findes  her  uden  for 
vores  snehytte,  Tommy,  bare  vi  ved 
hvordan  vi  skal  anvende  det." 

Utak  faldt  i  søvn  og  Tommy  sad  og 
krummede  sig  sammen  i  sit  bjørne- 
skind, mens  han  betragtede  bålet. 
Udenfor  kunne  han  høre  sneen  fyge, 
mens  den  dækkede  hele  landskabet 
med  et  hvidt  tæppe.  Han  spekulerede 
på  hvilken  metode  der  var  den  bedste 
—  den  gamle  eller  den  nye.  Tommy 
kunne  lide  dem  begge. 

Tidligt  næste  morgen  skyndte  Tom- 

my  og  Utak  sig  at  spise  og  klæde  sig  på, 
for  bålet  var  ved  at  brænde  ud.  Tommy 
viklede  remme  af  rensdyrskind  om- 
kring sine  støvler,  for  at  gøre  dem  skrid- 
sikre. Så  trak  han  hætten  på  sin  skind- 
frakke tæt  rundt  om  ansigtet  og  kravle- 
de ud  til  en  blændende  hvid,  ny  dag. 
Hundene  rystede  sneen  af  deres  pelse, 
gøede  og  sled  i  tøjret,  da  Tommy  smed 
strimler  af  frossen  hvalspæk  hen  til 
dem.  Da  de  var  færdige  med  at  spise 
spændte  Tommy  dem  for  slæden  og 
ventede  på  Utak.  Men  Utak  kom  ikke  ud 
af  snehytten.  „Bedstefar!"  kaldte  Tom- 
my og  knælede  i  døråbningen.  „Hunde- 
ne er  klar." 

„Tommy,  kom  her  hen,"  lød  bedste- 
faderens svage  svar. 

Tommy  kravlede  ind  i  snehytten 
igen.  Hans  bedstefar  sad  og  lænede  sig 
op  imod  væggen,  midt  i  alle  deres  ejen- 
dele. Han  sad  og  masserede  sit  bryst 
med  den  ene  hånd. 

„Bedstefar,"  hviskede  Tommy,  „er 
du  syg?" 

Utak  vinkede  ad  Tommy  for  at  han 


skulle  komme  nærmere.  „Du  er  nødt  til 
at  efterlade  mig  her,  jeg  er  en  gammel, 
syg  mand,  og  således  behandlede  man 
sygdom  i  gamle  dage." 

„Jamen,  jeg  kan  ikke  efterlade  dig 
her!"  græd  Tommy.  „Du  er  min  bedste- 
far." 

„Ådjornarmat  (sådan  er  livet),"  sag- 
de bedstefaderen  og  rystede  let  på  hov- 
edet. „Nu  skal  du  gøre  som  jeg  siger! 
Efterlad  mig  her.  Tag  slæden  og  vend 
hjem  til  dine  forældre . . .  men  glem  ikke 
de  gamle  metoder." 

„Jeg  vil  ikke  lade  dig  blive  tilbage 
her,  bedstefar"  svarede  Tommy.  „Der 
er  en  masse  ting  jeg  endnu  ikke  ved,  og 
du  er  den  eneste  som  kan  lære  mig 
dem." 

Tommy  skyndte  sig  ud  og  fik  fat  i  en 
stor  kindbarde  fra  en  hval  hvilken  de 
havde  på  slæden,  og  tog  den  med  ind  i 
snehytten.  „Her,  bedstefar,  lad  mig 
hjælpe  dig." 

Tommy  hjalp  Utak  over  på  hvalbar- 
den, som  han  brugte  som  en  slæde  til  at 
trække  sin  bedstefar  ud  på.  Utak  krav- 


lede  forsigtigt  op  på  slæden  og  Tommy 
pakkede  ham  ind  i  bjørneskindet.  Der- 
på pakkede  Tommy  deres  få  ejendele 
og  vendte  hundene  hjemad.  Hans  bed- 
stefar sov. 

Hundene  vidste  at  det  ikke  var  Utak 
der  førte  dem,  så  de  knurrede  og  nægt- 
ede at  trække  slæden.  Til  sidst  hævede 
Tommy  den  tunge  pisk  og  kommande- 
rede dem,  på  samme  måde  som  hans 
bedstefar  havde  gjort  det  mange  gange 
før.  Pisken  smældede  skarpt  i  den  fros- 
ne morgenluft,  førerhunden  knurrede 
en  ekstra  gang  og  begyndte  så  at  træk- 
ke. Nu  havde  de  en  ny  hundefører,  og 
han  havde  lært  meget  af  sin  gamle  me- 
ster. 

De  sled  sig  tilbage  gennem  den  fros- 
ne tundra  kilometer  efter  kilometer, 
uden  bedstefaderen  til  at  lede  dem.  Ik- 
ke desto  mindre  kunne  drengen  huske 
alt  hvad  han  havde  lært,  og  førte  slæ- 
den i  en  lige  linie.  De  nåede  hjem  sent 
om  aftenen. 

Næste  morgen  vågnede  Utak  i  en 
hospitalsseng  med  hvide  lagner.  Der 

var gardinerforvinduerne.  En  sygeplej- 
erske lænede  sig  hen  over  ham.  „Deres 
barnebarn  reddede  Deres  liv,  hr.  Tipa- 
na," sagde  hun  smilende.  „Vil  De  gerne 
se  ham?" 

Utak  nikkede  og  Tommy  gik  ind  på 
hospitalsstuen  fulgt  af  sine  forældre. 
Han  bøjede  sig  ned  og  trykkede  sig  for- 
sigtigt ind  til  sin  bedstefar.  „Tak  bedste- 
far," hviskede  han. 

„Du  har  reddet  mit  liv  og  alligevel  si- 
ger du  tak  til  mig?"  sagde  Utak  forvir- 
ret. 

„For  de  gamle  metoder,"  sagde 
Tommy  og  smilede.  „Hvis  jeg  ikke  hav- 
de kendt  dem,  kunne  jeg  ikke  have 
bragt  dig  til  de  nye  metoder  som  kunne 
redde  dit  liv." 

Tommys  far  rynkede  brynene. 
„Utak!  Du  må  opgive  alt  det  gammel- 
dags —  det  nye  er  bedre  og  mere  sik- 
kert." 

Tommy  smilede  bare  for  sig  selv, 
mens  hans  far  og  bedstefar  skændtes 
om  gamle  og  nye  metoder.  Han  speku- 
lerede på  hvorfor  de  ikke  som  han  kun- 
ne forstå  at  begge  metoder  var  gode. 
Tommy  vidste  at  han  ville  leve  efter  en 
metode  et  sted  midt  imellem,  for  han 
havde  lært  at  holde  af  dem  begge.  □ 


NOAS 
ARK 


Noa  levede  på  et  tidspunkt  da  men- 
neskene på  jorden  var  meget  onde.  De 
havde  ustandselig  ondt  i  sinde,  de 
tænkte  på  vold,  og  gjorde  mange  for- 
færdelige ting. 

Noa  var  en  retfærdig  ung  mand,  til 
trods  for  meget  ondskab  omkring  ham. 
Han  havde  fået  overdraget  præste- 
dømmet af  sin  bedstefar  Metusalem, 
og  Herren  havde  kaldet  ham  til  at  un- 
dervise i  evangeliet.  Herren  sagde  til 
ham:  „Min  ånd  skal  ikke  for  evigt  træt- 
tes med  mennesket.  Hvis  menneskene 
ikke  vil  omvende  sig,  vil  jeg  sende  en 
vandflod  over  dem."  Noa  vidste  at  folk 
ikke  brød  sig  om  at  få  at  vide  at  de  var 
uretfærdige,  men  han  adlød  Herren  og 
bad  folk  omvende  sig.  Folk  lo  ad  Noa  og 
hånede  ham.  De  ville  ikke  omvende  sig, 
og  de  troede  ikke  på  at  de  ville  blive  tilin- 
tetgjort af  en  oversvømmelse. 

Noa  ønskede  ikke  at  folket  skulle  gå 
til  grunde.  Mange  af  dem  var  venner  og 
slægtninge,  som  han  elskede,  så  han 
fortsatte  med  at  prædike  for  dem:  „Lyt 
og  giv  agt  på  mine  ord.  Tro,  og  omvend 
jer  fra  jeres  synder  og  lad  jer  døbe  i  Je- 
su Kristi,  Guds  Søns  navn,  som  vore 
fædre  gjorde,  og  I  skal  få  den  Helligånd, 
så  I  kan  få  alle  ting  åbenbaret;  og  hvis  I 


ikke  gør  dette,  vil  vandfloden  komme 
over  jer." 

Noa  blev  ved  med  at  advare  folk  i  100 
år,  men  de  lo  bare  ad  Noa,  og  nægtede 
at  tro.  Folk  blev  mere  og  mere  onde.  På 
den  tid  boede  der  kæmper  på  jorden,  og 
de  forsøgte  at  dræbe  Noa,  men  Her- 
rens magt  var  med  Noa,  så  der  kunne 
ikke  ske  ham  noget. 

Til  sidst  kom  det  tidspunkt  da  der  kun 
var  8  retfærdige  mennesker  tilbage  på 
jorden  —  Noa,  hans  hustru,  hans  søn- 
ner (Sem,  Kam  og  Jafet)  og  deres  hu- 
struer. 

Så  sagde  Gud  til  Noa:  „Jeg  har  be- 
sluttet at  gøre  ende  på  alt  kød  på  jor- 
den." 

Herren  havde  givet  folk  mange  år  til 
at  omvende  sig  i.  Han  havde  advaret 
dem  gennem  sin  trofaste  profet,  Noa. 
Men  nu  var  omvendelsens  tid  forbi. 

Herren  befalede  Noa:  „Du  skal  gøre 
dig  en  ark  af  gofertræ  og  indrette  den 
med  rum  ved  rum.  Den  skal  være  300 
alen  lang,  50  alen  bred  og  30  alen  høj." 
Gud  sagde  til  Noa  at  arken  skulle  byg- 
ges i  3  etager,  og  at  han  skulle  smøre 
den  med  beg,  både  indvendig  og  udven- 
dig så  den  kunne  blive  vandtæt. 

Selv  om  det  var  et  kæmpearbejde  at 


bygge  en  sådan  stor  ark,  var  Noa  ikke  i 
tvivl  om  at  han  kunne  gøre  det.  Noa  og 
hans  sønner  begyndte  at  bygge  arken 
efter  Guds  anvisninger.  Det  tog  lang  tid 
at  bygge  den,  og  Noas  venner  og  nabo- 
er lo  ad  ham,  fordi  han  byggede  en  så 
stor  båd  på  landjorden.  Men  Noa  tog 
sig  ikke  af  de  onde  menneskers  drilleri- 
er og  spot.  Han  stolede  fuldt  ud  på  Her- 
ren, og  interesserede  sig  kun  for  at  ud- 
føre Herrens  vilje. 

Endelig  var  arken  færdig.  Den  var 
omkring  1 72  meter  lang,  29  meter  bred 
og  17  meter  høj.  Herren  var  godt  til- 
freds med  Noa.  Han  bad  Noa  bringe  7 
par  af  alle  de  dyr  og  fugle,  der  var  rene, 
ifølge  den  tids  lov.  Han  skulle  også  tage 
to  (et  par)  af  hver  af  de  dyr  som  blev  be- 
tragtet som  urene  —  en  han  og  en  hun. 

Gud  sagde  til  Noa  at  det  ville  begyn- 
de at  regne  om  7  dage.  Noa  tøvede  ik- 
ke, han  bragte  dyrene,  fuglene  og  in- 
sekterne ind  i  arken.  Noa  fulgte  også 
Herrens  befalinger  om  at  sørge  for  at 
der  var  mad  og  vand  nok  til  hans  familie 
og  alle  dyrene. 

Det  skete  nøjagtigt  som  Gud  havde 
sagt  —  i  løbet  af  7  dage  begyndte  det  at 
regne.  Noa  og  hans  familie  gik  ind  i  ar- 
ken, og  Herren  lukkede  efter  dem,  så 
de  kunne  være  i  sikkerhed  for  vandflo- 
den. 

Det  øsregnede  i  40  dage,  og  landet 
blev  helt  dækket  med  vand,  så  arken 
hævede  sig  fra  jorden.  Det  varede  ikke 
længe  før  vandet  stod  så  højt  at  det 
dækkede  selv  de  høje  bjerge.  Alt  kød, 
som  rørte  sig  på  jorden,  omkom.  Både 
fugle,  kvæg,  vildtlevende  dyr  og  alt  kryb 
på  jorden  og  alle  mennesker. 

Da  regnen  efter  40  dage  hørte  op, 
blev  vandet  stående  på  jorden  i  150  da- 
ge. Til  sidst  lod  Herren  en  storm  blæse 
hen  over  jorden,  og  vandstanden  be- 


gyndte at  falde.  Da  vandet  var  sunket 
hvilede  arken  på  Ararats  bjerge.  På  det 
tidspunkt  havde  Noa  og  hans  familie 
opholdt  sig  i  arken  i  over  et  halvt  år. 
Men  der  gik  endnu  to  måneder  før  man 
kunne  se  bjergtoppene.  40  dage  sene- 
re åbnede  Noa  vinduet  og  sendte  en 
due  ud.  Men  duen  kunne  ikke  finde  no- 
get sted  at  bygge  rede,  fordi  jorden  sta- 
dig var  dækket  af  vand.  Så  duen  kom  til- 
bage til  arken.  Noa  ventede  nu  7  dage, 
så  sendte  han  duen  ud  igen.  Endnu  en 
gang  kom  den  tilbage,  men  denne  gang 
kom  den  tilbage  med  et  friskt  olieblad  i 
næbbet.  Så  vidste  Noa  at  vandet  var 
svundet  bort  fra  jorden.  Syv  dage  efter 
sendte  han  atter  duen  ud,  men  denne 
gang  kom  den  ikke  tilbage.  Den  havde 
fundet  sig  et  sted  at  bo  på  den  nyrense- 
de jord. 

Noa  og  hans  familie  tilbragte  næsten 
et  helt  år  i  arken  før  Noa  åbnede  og  så 
ud  over  jorden.  De  ventede  næsten 
yderligere  to  måneder,  før  Herren  sag- 
de til  Noa  at  landet  var  tørt  nok  til  at  han 
kunne  tage  sin  familie  og  dyrene  med 
ud  af  arken. 

I  taknemmelighed  byggede  Noa  et 
alter  til  Herren.  Han  vidste  at  han  virke- 
lig var  blevet  velsignet.  For  at  vise  sin 
taknemmelighed  ofrede  Noa  et  af  hver 
af  de  rene  dyr  og  fugle  til  Herren.  På 
denne  hellige  måde  takkede  Noa  Her- 
ren fordi  han  havde  frelst  ham  og  hans 
familie,  og  fordi  han  havde  bevaret  livet 
på  jorden.  Noa  bad  Herren  aldrig  mere 
ødelægge  jorden  med  en  vandflod.  No- 
as bøn  blev  besvaret.  Herren  indgik  en 
pagt  med  Noa  om  at  han  aldrig  igen  ville 
ødelægge  hele  jorden  med  en  vandflod. 
Fra  da  af  ville  regnbuen  være  et  symbol 
på  denne  pagt. 

(Denne  historie  findes  i  Moses  8  og  i 
1 .  Mosebog  6-9)  □ 

Drillevorne  trekanter 


Sophie  Wessel 


Hvor  mange  trekanter  kan  du  finde  i  dette  geometriske  mønster? 

Guds  datter.  Mine  frustrationer  blev  i 
stedet  til  fred  og  harmoni." 

Den  eneste  konkurrence  vi  er  nødt  til 
at  engagere  os  i,  er  konkurrencen  med 
os  selv.  Selv  om  vi  ikke  kender  alle 
grundene  til  at  vi  har  forskellige  grader 
af  talenter  og  egenskaber,  så  er  det  vig- 
tigt at  forstå  at  vi  er  individuelle,  og  be- 
væger os  ad  vores  egne  individuelle  ba- 
ner. Når  vi  holder  op  med  at  konkurrere 
med  andre  går  vi  virkelig  mere  fremad. 
Så  er  vi  ikke  så  mismodige  og  vi  vil  kun- 
ne udrette  mere.  Vi  kan  gøre  tingene 
bedre  end  vi  gjorde  dem  i  går,  sidste 
uge,  sidste  måned  eller  sidste  år. 

Merete  lærte  at  dette  var  vigtigt. 
„Under  min  opvækst  så  jeg  altid  hvor 
dygtig  min  storesøster  var  til  at  spille 
klaver,  synge,  danse,  male,  skrive  og 
tegne.  Jeg  prøvede  hele  tiden  at  kom- 
me i  tanke  om  noget  hun  ikke  kunne  gø- 
re og  som  jeg  kunne  gøre  bedre.  Men 
hun  gjorde  så  meget  forskelligt  at  jeg 
aldrig  kom  i  tanke  om  noget.  Derfor  for- 
søgte jeg  ikke  engang  at  gøre  noget. 

Da  jeg  var  blevet  gift  og  havde  fået  to 
børn  begyndte  jeg  at  analysere  mine  fø- 
lelser og  min  skuffelse  over  mine 
manglende  talenter.  Jeg  havde  altid  øn- 
sket at  spille  klaver,  men  jeg  havde  ikke 
lyst  til  at  gå  til  spil,  fordi  min  søster  spil- 
lede så  godt.  Men  den  dag  slog  det  mig 
—  hvad  betød  det  at  Joan  var  så  dygtig 
til  at  spille  klaver?  Hvilken  forskel  kun- 
ne det  gøre  for  mig?  Hvis  jeg  havde  lyst 
til  at  spille,  så  kunne  jeg  jo  bare  gå  i 
gang  med  at  spille  fordi  jeg  havde  lyst  til 
at  lære  det.  Så  det  gjorde  jeg.  I  begyn- 
delsen syntes  jeg  det  var  kedeligt  at  jeg 
skulle  spille  så  lette  melodier,  når  Joan 
var  i  gang  med  store,  klassiske  værker. 
Men  det  overvandt  jeg  snart  på  grund 
af  min  glæde  for  musikken.  Måske  spil- 
ler jeg  ikke  så  godt  som  min  søster,  og 


Når  vi  har  tillid  til  andre  og 

glæder  os  over  deres  fremgang, 

vil  vi  opdage  at  det  Uiver  lettere 

for  os  selv  at  få  fremgang. 


jeg  kommer  måske  heller  aldrig  til  det, 
men  det  betyder  mindre  for  hver  dag, 
jeg  finder  større  tilfredsstillelse  ved  min 
musik.  Jeg  er  så  glad  fordi  jeg  omsider 
holdt  op  med  at  lade  andres  bedrifter 
forhindre  min  fremgang." 

Budskabet  i  lignelsen  om  talenterne 
er  tydelig.  Det  er  ikke  så  vigtigt  hvad  vi 
har  fået,  som  hvad  vi  bruger  det  til.  Den 
tjener  som  fik  fem  og  den  som  fik  to  ta- 
lenter fik  begge  ros,  fordi  de  havde  byg- 
get på  det  de  havde.  Den  tjener  som 
blev  irettesat  var  ham  der  havde  begra- 
vet den  talent  han  fik.  (Se  Matt. 
25:14-30). 

Vi  kan  berige  vort  liv  efterhånden 
som  vi  lærer  at  værdsætte  de  succes- 
ser  og  gode  egenskaber  som  andre  op- 
når i  deres  liv.  Det  er  nemt  at  tænke  på 
dem  der  levede  i  fortiden  —  de  store 
kunstnere,  forfattere,  videnskabs- 
mænd, musikere,  filosoffer  og  gavmil- 
de mennesker  —  som  nogen  der  dyg- 
tigt har  bidraget  til  vort  liv.  Men  vi  om- 
gås daglig  „almindelige  mennesker" 
hvis  talenter  og  færdigheder  er  os  en 
hjælp,  hvis  guddommelige  evner  inspi- 
rerer os.  Efterhånden  som  vi  lærer  kun 
at  konkurrere  med  os  selv,  kan  vi  nå 
højere,  og  på  en  mere  kristuslignende 
måde  værdsætte  andre  for  deres  be- 
drifter og  egenskaber.  Vi  kan  slippe  af 
med  negative  følelser  når  vi  lever  vort 
eget  liv,  og  følger  vores  egen  rute.  Vi 
kan  lære  at  glæde  os  over  dygtighed, 

uanset  hvem  der  udviser  den.  Vi  kan  fø- 
le glæde  over  alle  menneskers  frem- 
gang —  også  vores  egen. 

Da  Christine  var  med  til  en  kunstop- 
visning, blev  hun  misundelig  på  grund 
af  noget  en  af  hendes  veninder  havde 
fremstillet.  Christine  tænkte:  „Hvorfor 
får  jeg  nu  disse  følelser?  Det  er  et  held 
for  mig  at  Linette  har  et  sådant  talent  at 
hun  kan  glæde  andre,  og  jeg  burde  væ- 
re taknemmelig  og  føle  mig  inspireret 
over  at  hun  har  gjort  sig  disse  anstren- 
gelser for  at  udtrykke  sit  talent." 

Når  vi  arbejder  sammen,  opløfter  og 
opmuntrer  hinanden,  vil  vi  lette  vejen 
for  andres  fremgang  og  skabe  mere 
glæde.  Selv  om  vi  bevæger  os  ad  for- 
skellige baner  vil  vi  stadig  kunne  op- 
muntre andre  på  deres  vej.  Folk  kan  for- 
nemme når  vi  er  på  deres  side,  når  vi 
udtrykker  ægte  kærlighed  og  ønsker 
dem  succes.  Og  når  vi  gør  det,  hindrer 
vi  på  ingen  måde  vores  egen  fremgang. 
I  virkeligheden  skaber  vi  en  klarere  ud- 
sigt over  vejen.  Præsident  Spencer  W. 
Kimball  har  mindet  os  om  at  en  af  de 
bedste  måder  hvorpå  vi  kan  „finde"  os 
selv,  er  at  miste  os  selv: 

„Når  vi  er  optaget  af  at  tjene  vore 
medmennesker,"  sagde  han,  „hjælper 
vi  både  dem  og  os  selv,  ved  at  betragte 
vore  problemer  fra  en  ny  synsvinkel. 
Når  vi  interesserer  os  mere  for  andre, 
er  der  mindre  tid  til  at  bekymre  os  for  os 
selv.  Midt  i  det  mirakel,  det  er  at  tjene, 
er  der  Jesu  løfte  om  at  ved  at  miste  os 
selv,  skal  vi  finde  os  selv.  (Se  Matt. 
10:39). 

Ikke  alene  , finder  vi  os  selv'  med 
hensyn  til  at  erkende  vejledningen  i  liv- 
et, men  jo  mere  vi  tjener  vore  medmen- 
nesker på  passende  måde,  des  mere 
udvikles  vores  sjæl.  Vi  bliver  værdifulde 
mennesker  når  vi  tjener  andre  —  i  vir- 


keligheden er  det  lettere  at  finde  os 
selv,  fordi  der  bliver  så  meget  mere  at 
finde!"  (Den  danske  Stjerne,  dec. 
1976,  s.  1). 

Da  Jes  blev  spurgt  om  han  var  født 
med  sit  fremragende  talent  for  at  un- 
dervise, smilede  han  og  sagde:  „Det 
tror  jeg  næppe,  jeg  troede  aldrig  jeg 
havde  overvundet  min  nervøsitet  første 
gang,  og  jeg  havde  forfærdeligt  svært 
ved  at  udtrykke  mig.  Det  var  først  da  jeg 
holdt  op  med  at  tænke  på  mig  selv  og 
begyndte  at  tænke  over  og  bede  for 
hvordan  jeg  kunne  hjælpe  min  klasse 
—  hvordan  jeg  kunne  opmuntre  og  mo- 
tivere dem  til  at  nå  deres  højeste  mål  — 
at  jeg  blev  en  bedre  lærer."  Efterhån- 
den som  Jes  mistede  sig  selv,  fandt  han 
sig  selv. 

Og  hvor  var  det  opløftende  fornylig  at 
høre  to  hjælpeforeningssøstre  tale 
sammen  efter  at  den  ene  havde  givet 
sin  første  lektie  —  en  virkelig  inspire- 
rende lektie.  „Og  du  sagde  at  du  ikke 
kunne  klare  det!  Jeg  har  aldrig  være 
med  til  en  mere  inspirerende  lektie." 

„Jeg  kunne  da  ikke  undgå  at  klare 
det  når  jeg  så  på  dit  strålende,  opmunt- 
rede ansigt,"  sagde  den  første.  „Tak 
min  ven.  Du  er  som  svaret  på  en  bøn." 

Kan  vi  mon  yde  nogen  større  tjene- 
stegerning end  at  opmuntre  andre?  Og 
når  vi  har  tillid  til  andre  og  glæder  os 
over  deres  fremgang,  vil  vi  opdage  at 
det  bliver  lettere  for  os  selv  at  få  frem- 
gang. Gør  vi  det  vil  vi  efterligne  Frelse- 
ren, som  forsøgte  at  hjælpe  andre  til  at 
finde  glæde  og  succes  i  livet.  Og  samti- 
dig med  at  han  hjalp  andre  og  os,  gik 
han  også  frem  imod  sit  højeste  mål. 
(L&P  93:12-14).  □ 

Anya  Bateman,  som  er  mor  til  fire,  underviser 
i  søndagsskolen  i  sit  ward  i  Salt  Lake  City. 

PA  UDKIG 
EFTER  EN  FAR 


Abraham  Kimball 


Abraham  Kimball,  der  var  søn  af  én  af 
denne  uddelings  første  apostle,  Heber 
C.  Kimball,  blev  ikke  opdraget  hos  sin 
far,  men  hos  slægtninge  der  var  uven- 
ligt stemt  overfor  kirken.  1 1862  rejste 
han  til  Salt  Lake  City,  hvor  hans  far 
virkede  som  rådgiver  til  præsident 
Brigham  Young,  og  her  lærte  han  at 
elske  sin  familie  og  deres  tro.  Følgen- 
de beretning  er  taget  fra  Abrahams 
egen  beretning  som  opbevares  i  kir- 
kens arkiver. 

Da  vi,  den  mand  jeg  rejste  sammen 
med  til  Californien,  James  Spicer,  og 
jeg,  kom  til  Fort  Hall  Road  fik  vi  at  vide 
at  indianerne  havde  angrebet  flere 
vogntog.  James  Spicer  besluttede  sig 
til  at  ændre  sine  planer  og  rejse  gen- 
nem Utah.  „Jeg  vil  dø  en  tapper  død," 
sagde  jeg  til  ham,  fordi  jeg  helt  naturligt 
antog  at  mormonerne  ville  dræbe  mig 
eller  gøre  noget  endnu  værre. 

Indtil  dette  øjeblik  var  de  jeg  rejste 
sammen  med  uvidende  om,  hvem  mine 
forældre  var.  Jeg  mente  det  var  bedre 
at  fortælle  Spicer  det. 

„Jeg  haren  far  i  Utah." 

„Hvem  er  det?" 

„Det  ved  jeg  ikke  rigtigt,"  svarede 
jeg.  Og  det  var  rigtigt.  Jeg  vidste  det  ik- 


ke men  jeg  vidste  at  der  ville  blive  prob- 
lemer. 

„  De  vil  formodentlig  forsøge  at  sætte 
mig  i  fængsel,"  sagde  jeg. 

„Jamen,  vi  kan  ikke  tage  ad  Fort  Hall 
vejen,"  svarede  ham.  „Det  er  alt  for  far- 
ligt. Vi  er  nødt  til  at  tage  igennem  Utah." 

Spicer  smilede.  „Du  skal  nok  klare 
det."  Han  kravlede  op  i  sin  vogn  igen  og 
skyndede  på  hestene,  som  han  styrede 
nordpå  mod  Utahsporet. 

Det  var  et  mareridt.  Vi  var  nået  alt  for 
langt  til  at  jeg  kunne  vende  om  alene. 
Det  jeg  havde  frygtet  mest  i  hele  mit  liv 
var  ved  at  blive  virkelighed.  Jeg  var  vok- 
set op  med  en  bitter  fordømmelse  og  et 
enormt  had  til  mormonerne.  Deres 
navn  var  for  mig  ensbetydende  med  et 
grimt  og  farligt  uhyre.  Jeg  havde  ofte  i 
mine  drømme  forestillet  mig  at  jeg  blev 
fanget  af  dem,  og  når  jeg  lå  vågen,  kun- 
ne jeg  se  for  mig  hvordan  jeg  kom  til  at 
leve  et  liv  i  fangenskab  blandt  dem  — 
siddende  i  et  bur  som  et  vildt  dyr. 

Jeg  havde  aldrig  set  en  mormon,  og 
jeg  kunne  ikke  huske  min  far.  Det  ene- 
ste jeg  vidste  om  dem  havde  jeg  hørt  af 
min  bedstefar  og  hans  familie.  Min  far 
var  rejst  til  Utah  da  jeg  kun  var  1  år,  og 
han  efterlod  to  hustruer  (min  mor,  Cla- 
rissa, og  hendes  søster,  Emily)  samt 

Heber  C.  Kimball 

min  bror  Isaac  og  mig  hos  min  bedste- 
far, Alpheus  Cutler.  Der  var  kun  tre 
kvinder  med  den  første  gruppe  der  rej- 
ste afsted.  De  fleste  hustruer  var  ladt 
tilbage  til  betroede  slægtninges  eller 
venners  omsorg,  og  kom  først  til  Utah  i 
løbet  af  de  næste  par  år. 

Min  mor  døde  ca.  to  år  senere  og  få 
måneder  efter  døde  også  min  moster 
Emily.  Min  bedstefar  flyttede  til  Manti  i 
Iowa,  hvor  han  etablerede  sin  egen  kir- 
ke. Han  indsatte  sig  selv  som  leder  og 
kaldte  sin  kirke  „Den  Sande  Sidste  Da- 
ges Hellige  Kirke". 

Han  afskaffede  flerkoneri  og  tiende- 


loven. Han  lærte  sine  tilhængere  at  Jo- 
seph Smith  var  en  sand  Guds  profet, 
men  at  Brigham  Young  ikke  var  hans  ef- 
terfølger. Han  erklærede  at  han  selv 
var  den  sande  leder  og  havde  myndig- 
hed til  at  videreføre  sidste  dages  vær- 
ket. 

Min  bror  Isaac  og  jeg  blev  dårligt  be- 
handlet af  min  bedstefars  familie.  De 
var  hele  tiden  efter  os  og  kaldte  os  ved 
øgenavne,  fordi  vi  var  født  i  en  familie 
med  flerkoneri.  Og  gjorde  vi  den  mind- 
ste smule  modstand,  truede  de  med  at 
sende  os  til  Utah  og  sagde  at  mormo- 
nerne snart  ville  skaffe  sig  af  med  os. 

Vi  var  blevet  oplært  med  at  mormo- 
nerne ville  fange  os  og  tage  os  med, 
hvis  vi  opholdt  os  for  længe  i  skoven. 
Når  vi  samlede  bær  blev  vi  mere  end  en 
gang  voldsomt  forskrækkede  når  det 
raslede  i  buskene.  Så  smed  vi  kurvene 
og  løb  som  forskrækkede  antiloper,  og 
vi  så  os  ikke  tilbage  før  vi  var  nået  hjem. 
I  foråret  1862  blev  jeg  sendt  til  Ham- 
burg i  Iowa,  og  var  hos  min  onkel  Edwin 
Cutler  i  en  uge.  Mens  jeg  var  der  spurg- 
te han  om  jeg  kunne  tænke  mig  at  tage 
til  Californien  sammen  med  ham.  Jeg 
sagde  at  det  ville  jeg  mægtig  gerne. 

Turen  gik  godt  indtil  vi  havde  passe- 
ret byen  Julesburg  i  Colorado,  ved  Plat- 
tefloden. En  morgen  havde  jeg  sovet 
lidt  længere  end  sædvanlig  og  kom  ikke 
op  før  solopgang.  Min  onkel  ruskede 
mig  vågen  og  sagde  at  han  ikke  havde 
taget  mig  med  for  at  han  skulle  opvarte 
mig,  men  for  at  jeg  skulle  opvarte  ham. 
Han  sagde  at  han  var  glad  for  at  have 
mig  med  som  sin  tjener.  Et  par  dage  se- 
nere spurgte  min  tante  mig  om  jeg  vid- 
ste hvor  min  onkel  tog  mig  med  hen. 

„Californien,"  svarede  jeg.  „Hvor  el- 
lers?" 

„Han  tager  dig  med  til  din  far  i  Utah," 

sagde  hun.  Jeg  besluttede  mig  til  at  for- 
lade min  onkel  så  snart  som  muligt.  Da 
vi  nåede  Laramie  i  Wyoming  gik  jeg 
over  i  James  Spicers  vogn.  Han  havde 
rejst  sammen  med  vort  selskab  et  kort 
stykke  tid. 

„Jeg  kan  forstå  at  du  ikke  har  lyst  til 
at  komme  til  Utah,"  sagde  han. 

Jeg  sagde  at  det  var  rigtigt.  Han  sag- 
de at  han  ville  tage  ad  Fort  Hall  vejen, 
som  gik  rundt  om  Utah,  og  at  han  havde 
bemærket  at  min  onkel  havde  misbrugt 
mig  på  turen.  Han  sagde  at  jeg  godt 
kunne  rejse  sammen  med  ham  hvis  jeg 
havde  lyst. 

To  dage  senere  kom  min  onkel  hen  til 
mig  og  sagde:  „Abe  (Abraham),  få  kvæ- 
get samlet  sammen.  Der  er  et  selskab 
som  rejser  her  i  eftermiddag  og  vi  kan 
følges  med  dem. "  Jeg  sagde  at  jeg  ikke 
ville  følges  med  ham  længere  og  at  jeg 
tog  til  Californien  med  Spicer. 

Da  min  onkel  blev  klar  over  at  han  ik- 
ke kunne  gøre  noget  for  at  forhindre 
mig  i  at  tage  med  Spicer,  sagde  han  at 
han  nok  skulle  fortælle  hver  eneste 
mormon  han  mødte  at  en  af  Heber  C. 
Kimballs  fortabte  sønner  befandt  sig  på 
vejen  bag  dem.  Jeg  havde  hørt  at  He- 
ber C.  Kimball  var  mormonleder  og  det- 
te gjorde  mig  endnu  mere  angst  for  at 
komme  til  Utah. 

Mennuvarjegpåvejtil  Utah.  Dervar 
ingen  vej  tilbage.  Jeg  ville  møde  min 
dom. 

Da  vi  nåede  Green  River  færgen  (Wy- 
oming), opstod  der  flere  problemer.  Vi 
mødte  en  mormon,  Lewis  Robinson,  og 
da  han  hørte  min  historie,  spurgte  han 
om  jeg  havde  planer  om  at  mødes  med 
min  far  når  jeg  kom  til  Salt  Lake  City. 

„Ikke  hvis  jeg  kan  undgå  det,"  sagde 
jeg  til  ham. 

„Din  far  er  en  god  mand,"  sagde 


ham.  „Han  vil  blive  meget  glad  for  at  se 
dig.  Jeg  rider  til  Salt  Lake  City  i  morgen 
og  når  jeg  ankommervil  jeg  fortælle  din 
far  at  du  er  på  vej." 

Vi  mødte  ikke  flere  mormoner  før  vi 
nåede  Silver  Creek  i  nærheden  af  Par- 
ley's  Park  i  Utah.  Da  vi  ankom  dertil  op- 
dagede jeg  at  William  H.  Kimball  boede 
i  Parley's  Park.  Jeg  havde  fået  at  vide  at 
det  var  min  halvbror. 

Jeg  nærmede  mig  en  desperat  situa- 
tion. Jeg  besluttede  mig  til  at  se  tapper 
ud  og  forberede  mig  på  det  værste.  Jeg 
besluttede  mig  til  at  besøge  min  halv- 
bror da  jeg  mente  at  jeg  lige  så  godt 
kunne  tage  problemerne  i  stiv  arm.  Jeg 
udstyrede  mig  med  en  revolver  og  no- 
get skråtobak  og  sagde  farvel,  i  den  tro 
at  det  måtte  være  det  sidste  nogen  hør- 
te fra  mig. 

William  genkendte  mig  fra  den  be- 
skrivelse min  onkel  havde  givet  ham. 

„Hej  Abe  (Abraham),"  sagde  han. 
„Hvor  kommer  du  fra?" 

Han  så  ud  til  at  være  meget  glad  for 
at  se  mig  og  bad  mig  indenfor  i  sit  hus. 
Jeg  havde  en  mistanke  om  at  det  måtte 
være  en  fælde.  Jeg  knugede  min  revol- 
ver i  hånden  hele  tiden,  så  jeg  var  parat 
til  at  forsvare  mig.  Hjemme  hos  William 
præsenterede  han  mig  for  sin  familie 
og  endnu  to  af  mine  brødre,  Charles  og 
Solomon.  Jeg  blev  inviteret  til  middag. 
Det  var  det  første  civiliserede  måltid 
jeg  havde  fået  i  flere  måneder.  Min  fa- 
milie i  Parley's  Park  gjorde  et  godt  ind- 
tryk på  mig.  Det  eneste  som  kunne  nær- 
me sig  tortur  indtraf  da  de  forsøgte  at 
udspørge  mig  i  en  uendelighed. 

Det  tog  os  yderligere  to  dage  at  nå 
Salt  Lake  City.  Vi  slog  lejr  ved  Emigrati- 
on Square  den  aften,  og  til  trods  for  det 
gode  indtryk  min  familie  havde  gjort  på 
mig  var  jeg  stadig  rædselsslagen  for 

Hvis  nogen  havde  bedt  mig 

kravle  op  i  galgen  havde  jeg 

været  mere  villig  til  det  end  jeg 

dengang  var  til  at  møde  min  far. 


mormonerne.  Jeg  forventede  at  falde  i 
hænderne  på  dem  om  morgenen.  Al 
min  tidligere  angst  for  at  blive  fanget  og 
mishandlet,  vendte  tilbage.  Det  blev  en 
lang  nat. 

Ved  middagstid  spurgte  Spicer  mig 
hvad  jeg  havde  i  sinde  at  gøre.  „Jeg  tror 
ikke  du  på  nogen  måde  vil  få  det  hos  din 
far  som  du  har  fået  at  vide,"  sagde  han. 
„Det  er  vigtigt  at  have  en  familie."  Spi- 
cer tøvede.  Vi  var  blevet  gode  venner. 
„Jeg  vil  opholde  mig  i  Fort  Floyd  i  vinter, 
og  hvis  du  kommer  til  mig  dér  eller  fin- 
der mig  i  Californien,  kan  du  altid  be- 
tragte mit  hjem  som  dit." 

Vi  sagde  farvel  til  hinanden  og  vi  fæl- 
dede begge  to  nogle  tårer.  Jeg  blev  stå- 
ende på  torvet  så  længe  jeg  turde,  helt 
alene,  og  så  Spicer  forsvinde  ad  vejen. 

Hvis  nogen  havde  bedt  mig  gå  op  til 
galgen  havde  jeg  været  mere  villig  til 
det  end  jeg  dengang  var  til  at  møde  min 
far.  Jeg  turde  ikke  tale  til  et  eneste  men- 
neske, så  jeg  gik  ude  midt  på  vejen  i  ste- 
det for  på  fortorvet.  Jeg  troede  stadig 
det  var  en  fælde  og  at  mormonerne  ville 
tage  mig  til  fange.  Jeg  krydsede  City 
Creek,  standsede  op  og  gik  ind  i  et  hus 
for  at  spørge  om  vej.  Jeg  mente  nok  at 
min  far  boede  i  området  så  jeg  spurgte 
i  stedet  for  efter  min  halvbror,  Charles 
Kimball.  Den  dame  som  lukkede  op  var 
Charles  hustru.  Hun  sagde  at  hendes 
mand  var  henne  på  sin  fars  gård,  som 
ikke  lå  langt  derfra.  Da  jeg  gik  over  går- 


den stod  folk  i  døre  og  vinduer  og  stirre- 
de på  mig.  Jeg  har  nok  set  noget  mær- 
kelig ud  i  deres  øjne.  Selv  om  det  tøj  jeg 
havde  på  var  mit  bedste,  var  det  gam- 
melt og  slidt  —  jeg  havde  en  brun  skjor- 
te på,  et  par  grove  bomuldsbenklæder 
der  var  ca.  25  cm  for  korte,  et  par  sko 
men  ingen  strømper,  samt  en  gammel 
bredskygget  hat. 

Min  bror  var  ved  at  spænde  nogle  he- 
ste for  en  vogn.  Han  blev  overrasket 
over  at  se  mig. 

„Abe  (Abraham),  jeg  skulle  netop  ud 
at  lede  efter  dig.  Nu  vil  jeg  spænde  he- 
stene fra  og  tage  dig  med  hen  til  vores 
far." 

I  det  øjeblik  ønskede  jeg  at  jorden  vil- 
le åbne  sig  og  opsluge  mig.  Da  vi  nær- 
mede os  huset  så  jeg  en  mand  som  jeg 
mente  måtte  være  min  far.  Jeg  var 
meget  bange  for  ham. 

„Her  er  din  søn,"  sagde  Charles: 

Min  far  der  var  1  m  og  85  høj  så  gen- 
nemtrængende på  mig,  som  om  han  vil- 
le gennembore  mine  tanker.  Han  talte 
til  mig  med  en  venlig,  faderlig  stemme. 
Han  forsøgte  at  omfavne  mig,  men  det 
ville  jeg  ikke  lade  ham  gøre.  Han  sagde 
at  han  var  glad  for  at  se  mig  og  spurgte 
om  jeg  vidste  at  han  var  min  far. 

Jeg  sagde  at  jeg  vidste  det  og  at  jeg 
var  ligeglad,  og  håbede  på  at  han  ville 
lade  mig  gå  så  hurtigt  som  muligt.  Han 
sagde  at  jeg  havde  min  frihed  til  at  gå 
hvis  jeg  havde  lyst  og  inviterede  mig 
derpå  indenfor.  Han  så  et  øjeblik  på  mig 
uden  at  sige  noget. 

Han  brød  tavsheden  og  spurgte: 
„Har  du  andet  tøj?" 

Den  vinter  boede  jeg  hos  min  far  og 
familien,  og  jeg  gik  oven  i  købet  i  skole. 
På  grund  af  den  kærlighed  de  viste  for 
mig  begyndte  de  fordomme  og  det  had, 
jeg  havde  opbygget  til  mormonerne,  li- 

ge  så  stille  at  forsvinde.  Senere  den  vin- 
ter spurgte  min  far  mig  om  jeg  kunne 
tænke  mig  at  blive  døbt.  Jeg  svarede  at 
det  vidste  jeg  ikke.  Han  sagde  at  jeg 
kunne  gøre  som  jeg  havde  lyst,  men 
hvis  jeg  troede  på  evangeliet,  så  han 
gerne  at  jeg  blev  døbt. 

Han  fortalte  mig  at  før  han  havde  for- 
ladt min  mor  og  moster  Emily  havde 
han  givet  min  bror  Isaac  og  mig  en  vel- 
signelse. Med  sine  hænder  på  mit  hove- 
de havde  han  profeteret  at  jeg  ville 
komme  til  bjergdalen  og  bagefter  ven- 
de tilbage  sammen  med  min  bror.  Han 
sagde  at  han  gerne  ville  have  at  jeg  om 
foråret  tog  tilbage  og  hentede  min  bror 
Isaac. 

Der  blev  ikke  talt  mere  om  dåb  før  fle- 
re måneder  senere,  hvor  jeg  atter  blev 
spurgt  om  jeg  havde  tænkt  over  det. 
Jeg  havde  fornemmet  evangeliet  og 
medlemmernes  helbredende  varme. 
Jeg  vidste  at  den  var  sand.  Så  jeg  sagde 
til  min  far  at  jeg  gerne  ville  døbes. 

Vi  tog  op  til  City  Creek.  Der  var  is  på 
vandet  og  det  var  meget  koldt,  men  det 
lagde  jeg  ikke  særlig  mærke  til.  Efter 
dåben  fik  jeg  håndspålæggelse  af  min 
far  og  blev  indsat  i  den  mission,  at  skul- 
le bringe  min  bror  med  hjem. 

Da  jeg  kom  til  mit  gamle  hjem  i  maj 
1863,  blev  mine  bedsteforældre,  min 
bror  og  mine  venner  glade  for  at  se  mig. 
Et  par  dage  efter  min  ankomst  tog  min 
bedstemor  og  det  meste  af  min  familie 
en  dag  afsted  for  at  besøge  nogle  ven- 
ner. Bedstefar  var  syg  og  kunne  ikke 
komme  med.  Han  bad  mig  blive  hjem- 
me hos  sig  mens  de  var  væk. 

Da  vi  var  alene  begyndte  han  at  ud- 
spørge mig  om  min  tur  til  Utah.  Han 
spurgte  om  jeg  havde  set  min  far.  Jeg 
sagde  at  det  havde  jeg.  Han  sagde,  han 
var  glad  for  at  jeg  havde  mødt  min  far. 


Han  spurgte  om  jeg  var  blevet  døbt  og 
jeg  sagde  at  det  var  jeg.  Til  min  overra- 
skelse sagde  han  at  han  også  var  glad 
for  det.  „Jeg  har  skadet  dig  ved  at  lære 
dig  at  fordømme  mormonerne  og  din 
far."  Han  sad  med  lukkede  øjne  mens 
han  talte.  „Og  jeg  synes  nu  at  det  er  min 
pligt  at  fjerne  de  fordomme. 

Jeg  vidste  godt  at  Heber  C.  Kimball 
var  din  far  og  at  han  var  en  god  mand, 
men  jeg  ønskede  ikke  at  du  skulle  vide 
det.  Jeg  ønskede  at  du  og  Isaac  skulle 
forsørge  mig  mens  jeg  levede.  Det  er 
svært  at  blive  gammel  og  syg.  Nu  har 
du  besøgt  din  far.  Og  sådan  skal  det  væ- 
re. Jeg  var  forkert  på  den. 

Jeg  ved  at  Joseph  Smith  var  en  sand 
Guds  profet  og  jeg  ved  at  Brigham 
Young  var  hans  retmæssige  efterføl- 
ger. Det  har  jeg  altid  vidst.  Mit  problem 
var  at  jeg  gerne  ville  lede  og  ikke  kunne 
lade  mig  lede.  Mit  løb  er  kørt  og  min 
dom  beseglet.  Jeg  ved  hvad  der  venter 
mig." 

Min  bedstefar  lukkede  øjnene  igen 
og  rømmede  sig. 

„Nu  synes  jeg  du  skal  tage  tilbage  til 
din  far  og  tage  Isaac  med  dig.  Jeg  ved 
at  det  vil  være  det  rigtigste.  Jeg  håber 
du  vil  forblive  trofast  imod  evangeliet, 
imod  mormonismen.  Fravig  aldrig  no- 
gen sinde  dette.  Det  vil  frelse  dig  og  op- 
høje dig  i  Guds  rige. 

Min  bedstefar  græd  som  et  lille  barn. 

Da  Isaac  havde  hørt  sandheden  om 
vores  far  var  han  parat  til  at  tage  med 
mig  til  Utah.  Vi  tog  afsted  kun  få  dage 
efter  den  samtale  jeg  havde  haft  med 
min  bedstefar.  Da  vi  kom  til  Salt  Lake 
City  blev  vores  far  meget  glad  for  at  se 
os.  Han  bød  os  velkommen  i  sit  hjem  og 
vi  bosatte  os  lykkeligt  der  og  følte  os 
mere  elsket  og  mere  hjemme  end  vi  no- 
gen sinde  før  havde  følt  i  vort  liv.  □ 

KLASSISK  TALE 

KAMPEN 
FOR  SJÆLEN 

Ældste  Melvin  }.  Ballard 

Tale  afholdt  i  Salt  Lake  tabernaklet 
den  5.  maj,  1928 


Her  i  eftermiddag  er  det  tre  uger  si- 
den at  jeg  til  et  generalkonferencemø- 
de  havde  det  privilegium  at  henlede  op- 
mærksomheden på  noget  som  har  de 
sidste  dages  helliges  og  verdens  inte- 
resse, sagt  af  den  inspirerede  profet  i 
Amerika,  Nephi,  som  600  år  før  Kristi 
fødsel  gav  vor  generation  et  budskab. 
Hvis  jeg  må,  vil  jeg  gerne  fortsætte  i  dis- 
se instruktioners  ånd,  og  derfor  vil  jeg 
læse  noget  fra  2  Nephi  28: 

„Ja,  der  skal  være  mange,  der  skal 
sige:  Æd,  drik  og  vær  lystig,  thi  i  morgen 
skal  vi  dø,  og  det  skal  gå  os  godt. 

Og  der  skal  også  være  mange,  der 
skal  sige:  Æd,  drik  og  vær  lystig,  men 
frygt  alligevel  Gud,  thi  han  vil  retfærdig- 
gøre dig,  selv  om  du  begår  en  lille  synd, 
ja,  lyv  lidt,  drag  fordel  af  næstens  ord  og 
grav  en  grav  for  ham;  der  er  intet  ondt 
deri.  Og  gør  alle  disse  ting,  for  i  morgen 
skal  vi  dø;  og  dersom  vi  findes  skyldige, 
vil  Gud  slå  os  med  nogle  få  slag,  og  til 
sidst  vil  vi  blive  frelst  i  Guds  rige."  (2  Ne- 
phi 28:7-8). 

Og  nu  begynder  jeg  at  læse  fra  vers 


19:  „Thi  djævelens  rige  skal  ryste,  og 
de,  der  tilhører  det,  må  afgjort  vækkes 
til  omvendelse,  ellers  vil  djævelen  fan- 
ge dem  i  sine  evige  lænker,  og  de  opir- 
res til  vrede  og  omkommer. 

Thi  se,  på  den  dag  skal  han  rase  i 
menneskehjerterne  og  opirre  dem  til 
vrede  mod  det,  der  er  godt. 

Og  andre  vil  han  berolige  og  neddys- 
se i  vellystig  sikkerhed,  så  at  de  vil  sige: 
Alt  er  vel  i  Zion,  ja,  Zion  trives,  alt  er  vel; 
og  således  bedrager  djævelen  deres 
sjæle  og  leder  dem  omhyggeligt  ned  til 
helvede. 

Og  se,  andre  drager  han  bort  ved 
smiger,  og  fortæller  dem,  at  der  ikke  fin- 
des noget  helvede,  og  han  siger  til  dem: 
Jeg  er  ingen  djævel,  thi  der  findes  ingen 
—  og  således  hvisker  han  dem  i  øret, 
indtil  han  har  fanget  dem  i  sine  grufulde 
lænker,  hvorfra  man  ikke  kan  undslip- 
pe" (2  Nephi  28:19-22). 

For  to  år  siden  da  jeg  var  med  til  at 
åbne  en  mission  for  kirken  i  Sydameri- 
ka, arbejdede  jeg  sammen  med  ældste 
Wells  og  ældste  Pratt.  I  den  periode 

havde  jeg  mulighed  for  at  meditere  og 
studere.  Det  siges  at  „afstanden  for- 
tryller udsigten"  og  jeg  tror  at  den  som- 
me tider  også  giver  en  tydeligere  for- 
ståelse. Jeg  var  ca.  18.000  km  fra  kir- 
kens hovedkvarter  —  tilstrækkelig 
langt  væk  til  at  have  et  godt  overblik  og 
se  tingene  som  de  virkelig  er.  Jeg  hav- 
de forladt  den  verden  jeg  kendte  og  op- 
holdt mig  i  et  fremmed  land.  Sproget 
var  anderledes;  folks  skikke,  himlen  og 
jorden  virkede  alt  sammen  fremmed  og 
anderledes  —  så  det  var  som  om  jeg 
havde  forladt  jorden  og  fik  mange  af  de 
tanker  og  overvejelser  som  jeg  er  sik- 
ker på  at  få  når  den  tid  kommer.  Jeg 
havde  lejlighed  til  at  læse  en  hel  del,  ik- 
ke alene  for  at  studere  det  spanske 
sprog,  men  jeg  læste  faktisk  alt  hvad 
jeg  kunne  få  på  mit  eget  sprog  —  bl.  a. 
Bibelen,  Mormons  Bog,  Lære  og  Pagter 
samt  de  seks  bind  af  vor  kirkes  historie. 
Mens  jeg  funderede  over  kirkens  frem- 
gang, dens  nuværende  stilling  og  den 
fremtid  der  venter  den,  fik  jeg  et  meget 
tydeligt  indtryk  af  en  tid  som  vil  være  fa- 
refuld for  mange,  og  jeg  ønskede  oprig- 
tigt at  det  ville  gå  kirkens  medlemmer 
godt,  og  selvfølgelig  også  for  mine 
medmennesker.  Jeg  lovede  Herren  at 
dersom  han  ville  give  mig  visdom  og 
styrke,  ville  jeg  opløfte  min  røst  og  ad- 
vare menneskenes  børn  om,  hvilke  fare 
der  truer  dem. 

Jeg  kan  se  beviserne  på  at  denne  fa- 
refulde periode  er  ved  at  nærme  sig. 
Den  vil  indfinde  sig  når  der  er  fred  og 
velstand  —  den  farligste  tid  at  komme 
igennem  for  noget  menneske  eller  folk. 
Mange  mennesker  har  været  standhaf- 
tige og  trofaste  imod  deres  principper 
når  de  har  måttet  kæmpe.  Men  når  de 
bliver  uafhængige  og  deres  velstand 
øges,  hvor  nemt  er  det  så  ikke  at  glem- 


me disse  høje  standarder  og  fornemme 
hvilken  magt  denne  velstand  og  succes 
bringer,  med  hensyn  til  at  tilfredsstille 
sin  vilje  og  sine  lyster.  Det  er  det  sam- 
me med  verdens  nationer. 

Jeg  har  derfor  inderligt  følt  at  hele 
verden  nærmer  sig  en  periode  hvor  folk 
giver  efter  for  en  ny  tingenes  orden  som 
opstår.  Og  jeg  har  set  meget  tydeligt  at 
selv  kirken  vil  blive  berørt  af  denne  nye 
tid  som  vi  skal  igennem.  Jeg  kan  dog 
også  klart  se  at  det  ikke  kun  bliver  på 
grund  af  menneskelig  magt,  men  at  der 
findes  magter  som  påvirker  menneske- 
nes hjerter  og  bevæger  dem  til  at  løse 
de  problemer  der  opstår  for  os. 

Da  vor  Fader  sendte  de  første  af  sine 
sønner  og  døtre  ned  for  at  leve  på  jor- 
den har  han  utvivlsomt  advaret  dem, 
for  vi  skulle  lære  to  nye  ting  gennem 
egen  erfaring.  For  det  første  ville  vi  få  et 
jordisk  tabernakel  —  et  legeme.  Ingen 
af  os  havde  haft  det  før,  så  det  var  meg- 
et mærkeligt  for  os.  Vi  fik  formaning  om 
at  tage  det  jordiske  legeme  i  besiddelse 
og  gøre  det  til  vores  tjener  —  vi  skulle 
blive  herre  over  det,  ære  det  og  allige- 
vel styre  det. 

For  det  andet  kom  vi  i  fjendens  nær- 
hed og  han  var  nu  blevet  en  majoritet. 
Hvis  vi  med  vore  øjne  blot  kunne  se  hvil- 
ke kræfter  vi  har  omkring  os  som  søger 
at  påvirkeos.såvillevi  ikke  have  modtil 
at  gå  her  alene  uden  hjælp.  Disse  kræf- 
ter findes  alle  steder  omkring  os  og  de 
bruger  deres  indflydelse  til  at  nå  et  be- 
stemt og  meget  veldefineret  mål,  som 
går  ud  på  at  deres  chef,  Guds  frafaldne 
søn,  skal  vinde  den  plads  han  begærer. 
Da  han  faldt  græd  himlene  over  ham, 
og  han  blev  Satan,  Djævelen. 

Hans  hensigter  ses  tydeligt  i  det  ar- 
bejde han  selv  udfører.  Tag  f.  eks.  den 
gang  han  fristede  Mesteren.  Mens  intet 

menneske  vidste  hvor  Frelseren  var  ta- 
get hen  efter  sin  dåb,  vidste  denne  mis- 
undelige, begærlige  bror  hvor  han  var, 
og  henvendte  sig  til  ham  i  hans  fysisk 
svageste  øjeblik  og  fristede  ham.  Med 
hensyn  til  denne  fristelse  var  det  imid- 
lertid ikke  så  meget  et  spørgsmål  om  at 
forvandle  sten  til  brød,  eller  at  kaste  sig 
ud  fra  helligdommens  tinde,  men  nok 
så  meget  en  forløber  for  det  store 
spørgsmål  han  stillede.  Jesus  Kristus 
fik  i  sit  sind  forevist  verdens  riger  — 
som  et  panorama  —  som  fristeren  til- 
bød. Han  vidste  at  Jesus  Kristus  til  dels 
var  kommet  til  verden  for  at  opnå  retten 
til  at  regere  over  disse  riger,  og  at  han 
havde  foreslået  at  dø  —  at  give  sit  liv  for 
at  fortjene  retten  til  at  blive  Kongernes 
Konge  og  Herrernes  Herre.  Men  friste- 
ren tilbød  Jesus  hele  denne  ære  og  alle 
disse  privilegier  på  lette  betingelser, 
han  skulle  bare  falde  ned  og  tilbede  den 
onde  selv.  Og  han  sagde:  „Alt  dette  vil 
jeg  give  dig,  hvis  du  vil  kaste  dig  ned  og 
tilbede  mig.  Du  behøver  ikke  at  dø  på 
Golgata,  du  skal  bare  tilbede  mig.  Disse 
riger  er  mine  og  bagefter  vil  jeg  give  dig 
dem."  Hvis  Jesus  på  noget  tidspunkt 
under  denne  fristelse  havde  været  uvi- 
dende om  hvem  det  var  der  lagde  fæl- 
der for  ham,  så  forsvandt  al  tvivl  i  dette 
øjeblik,  for  han  sagde:  „Vig  bort,  Satan! 
thi  der  står  skrevet:  ,Du  skal  tilbede 
Herren  din  Gud  og  tjene  ham  alene'" 
(Matt.  4:10).  Og  derpå  forlod  Satan 
ham. 

Det  er  rigtigt  at  den  der  tilbød  ver- 
dens riger  herskede  over  dem  —  i  det 
mindste  midlertidigt  —  men  denne  titel 
gjaldt  ikke.  Hvis  Jesus  Kristus  havde 
accepteret  denne  titel,  så  var  han  ble- 
vet bedraget  og  han  ville  på  stedet  have 
fundet  ud  af  at  titlen  var  værdiløs.  Så  for 
at  opnå  den  ægte  rettighed  og  titel  som 


regent  over  denne  verdens  riger,  gav 
Mesteren  sit  liv.  Derved  var  problemet 
dog  ikke  løst,  for  ham  der  blev  afvist, 
ham  som  Herren  Jesus  Kristus  i  begyn- 
delsen sejrede  over  og  under  sin  missi- 
on forpurrede,  han  har  stadig  til  hensigt 
at  vinde  retten  til  at  regere  over  denne 
verdens  riger,  og  det  er  hans  beskæfti- 
gelse her. 

Så  da  tiden  i  foråret  1820  var  inde, 
hvilket  profeterne  vidste  i  forvejen, 
hvor  en  engel  skulle  flyve  midt  oppe  un- 
der himlen  med  et  evigt  evangelium, 
som  skulle  forkyndes  for  dem  der  bor 
på  jorden,  når  tiden  nærmede  sig  hvor 
profeten  Elias  (Elijah)  skulle  vende  til- 
bage til  jorden  før  Herrens  store  og 
frygtelige  dag  kommer,  hvor  det  profe- 
tiske budskab  i  Nebukadnesers  drøm, 
som  blev  udlagt  af  Daniel,  ja  så  var  ti- 
den inde  til  at  alt  dette  herlige  skulle 
fuldbyrdes  —  dette  rige  skulle  grund- 
fæstes for  aldrig  mere  at  nedlægges  el- 
ler overlades  til  noget  andet  folk  —  og 
dette  tidspunkt  var  ikke  alene  kendt  af 
Gud  i  Himmelen,  men  også  af  de  kræf- 
ter der  regerer  på  jorden.  Så  før  Herren 
viste  sig  var  Djævelen  på  pletten  og 
greb  den  unge  mand  som  skulle  være 
det  redskab  hvorved  disse  løfter  skulle 
efterkommes,  og  han  søgte  at  ødelæg- 
ge ham. 

Det  var  ikke  kun  i  fantasien  at  dette 
angreb  fandt  sted,  men  det  var  en  virke- 
lig, håndgribelig  kraft  der  besatte  ham, 
for  Satan  håbede  på  at  forhindre  Guds 
værk  i  at  komme  frem,  og  derved  ud- 
sætte den  onde  dag  for  sig  selv,  ved  at 
ihjelslå  den  budbringer  som  Gud  havde 
sendt  til  verden  og  som  nu  skulle  be- 
søges i  forbindelse  med  indledningen 
til  en  evangelisk  uddeling,  ja  den  aller- 
sidste—  et  værk  der  skulle  rulle  frem  til 
det  ville  opfylde  hele  jorden.  Dette  var 

begyndelsen  til  enden.  Det  var  ikke  no- 
get under  at  Djævelens  kræfter  forsøg- 
te at  standse  dets  fremgang,  dets 
vækst  og  udvikling. 

Men  Gud  vidste  også  at  timen  var 
kommet.  Han  og  hans  Søn,  Jesus  Kri- 
stus, besøgte  denne  dreng  og  dermed 
indledtes  denne  store  evangelieudde- 
ling,  hvis  endemål  er  at  vinde  denne 
verden,  så  Kristus  kan  etablere  sig  og 
herske  på  jorden  som  Kongernes  Kon- 
ge og  Herrernes  Herre. 

Så  der  har  altid  hersket  konflikter 
omkring  kirken  lige  fra  profetens  første 
kamp.  Vi  har  kæmpet  os  vej  gennem  al- 
le former  for  modgang.  Vi  var  klare  over 
at  det  ikke  var  muligt  at  ødelægge  kir- 
ken ved  hjælp  af  dem  der  var  ansat  til  at 
gøre  dette  —  gennem  pøbelvold,  mord, 
forfølgelser,  lænker  og  fængslinger, 
ved  at  fratage  borgerne  deres  rettighe- 
der, ved  hjælp  af  elendighed  og  proble- 
mer —  Satan  finder  stadig  nye  meto- 
der. Det  er  netop  det  jeg  gerne  vil  un- 
derstrege, fordi  jeg  så  klart  har  set  at 


fjenden  ikke  var  tilfreds,  han  har  heller 
ikke  forladt  slagmarken,  men  fundet 
nye  metoder,  hvorved  han  vil  forsøge  at 
ødelægge  dette  værk.  Jeg  vil  sige  at 
han  er  forfængelig  nok  til  at  tro  —  og 
han  er  helt  overbevist  om,  at  han  i  den 
sidste  ende  vil  sejre  og  blive  denne  ver- 
dens konge. 

De  gamle  profeter  har  fortalt  om  den 
tid  hvor  dette  problem  ville  blive  løst. 
Nogle  af  dem  har  kaldt  denne  kamp  for 
Armageddon  men  hvad  den  end  bliver 
kaldt  vil  der  komme  et  tidspunkt  hvor 
spørgsmålet  om  hvem  der  har  ret  til  at 
herske  og  regere  vil  blive  løst.  Ethvert 
retfærdigt  menneske,  levende  eller 
død,  vil  være  interesseret  og  engageret 
i  denne  kamp,  og  det  samme  vil  enhver 
ugudelig,  levende  eller  død. 

Hvad  bliver  enden  på  det  hele?  Hvor 
hurtigt  det  vil  ske  ved  jeg  ikke,  men  det- 
te ved  jeg:  At  beviserne  på  at  kampen 
nærmersigbliverhurtigt  tydeligere,  det 
vil  ske  og  tiden  bliver  nu  brugt  til  at  for- 
berede den  på  begge  sider,  så  vi  ville 

blive  forbløffede  hvis  vi  vidste  at  vi  vil 
være  centrum  for  universets  største  in- 
teresse, fordi  vi  nærmer  os  de  store, 
betydningsfulde  og  meget  kritiske  dage 
i  denne  verdens  historie. 

Der  er  organiseret  enorme  kræfter 
på  både  den  ene  og  den  anden  side,  un- 
der forberedelserne  til  denne  kamp 
som  vil  løse  spørgsmålet  om  hvem  der 
skal  herske  og  regere.  I  mellemtiden  er 
der  dem  der  benægter  Djævelens  eksi- 
stens —  men  jeg  taler  om  ham  som  en 
personlighed,  en  realitet,  og  selv  Nephi 
sagde  at  Djævelen  vil  inspirere  folk  til  at 
sige:  „Der  findes  ingen  djævel"  og  han 
vil  hviske  til  dem:  „Jeg  er  ingen  djæv- 
el." Vi  sidste  dages  hellige  har  aldrig 
troet  på  at  Djævelen  var  et  uhyre  med 
store  horn  og  lang  hale  og  kløftet  fod. 
Næ,  han  er  en  pæn  mand  af  udseende, 
og  hvis  I  kunne  se  ham  ville  I  vende  jer 
om  og  se  efter  ham.  Han  har  meget 
større  kundskab  end  vi  har.  Han  er  en 
virkelighed.  Jeg  er  helt  overbevist  om 
at  han  er  en  personlighed  og  jeg  er  lige 
så  sikker  på  at  han  lever  som  at  Gud  le- 
ver. Skønt  han  måske  nok  forsøger  at 
bedrage  menneskene  og  overbevise 
dem  om  at  han  ikke  eksisterer,  så  eksi- 
sterer han  dog,  og  han  har  aldrig  været 
så  aktiv  som  han  er  i  vore  dage.  Men 
hvad  foretager  han  sig  nu  i  dag?  Jeg  si- 
ger jer  at  han  har  sine  folk  rekrutteret 
alle  vegne  i  verden  og  at  de  er  godt  be- 
væbnet. Han  har  sine  soldater  og  han 
har  masser  af  dem.  Han  antager  på  sin 
side  mænd  og  kvinder  i  sine  forberedel- 
ser til  den  store  kamp,  i  det  forfængeli- 
ge håb  at  han,  når  kampen  indtræffer, 
vil  have  de  fleste  og  derved  opnå  suc- 
ces. Jeg  kan  ikke  sige  noget  om  hvem 
der  vil  være  på  hans  side  og  hvor  man- 
ge han  vil  have,  men  jeg  ved  lige  så  sik- 
kert som  jeg  lever,  ved  den  Almægtiges 


inspiration,  at  resultatet  på  kampen  i 
den  sidste  ende  er  lige  så  sikker  som 
begyndelsen.  Det  er  en  kendsgerning 
at  han  i  begyndelsen  faldt  og  blev  ka- 
stet ud  af  Himmelen  og  det  er  også  rig- 
tigt at  uanset  hvor  mange  han  vil  samle 
på  sin  side  og  hvor  bitter  kampen  vil 
blive,  så  vil  han  bliver  overvundet,  for- 
vist fra  jorden  og  kastet  ud  til  sit  eget 
sted.  Kristus  vil  komme  og  kræve  sit,  og 
herske  og  regere. 

Men  i  mellemtiden  er  jeg  ikke  så  be- 
kymret for  kampens  udfald  som  jeg  er 
om  jeg  vil  være  på  hans  side  eller  på 
Herrens  side.  Det  er  i  virkeligheden  et 
godt  tidspunkt  for  enhver  mand  og  kvin- 
de at  ransage  sig  selv  og  finde  ud  af  om 
de  er  på  Herrens  side  eller  ej.  Jeg  vil 
gerne  sige  til  jer,  kære  søskende,  at  alt 
det  arbejde  vore  sjæles  fjende  gør  for 
at  indfange  os,  gør  han  gennem  kødet, 
fordi  det  er  skabt  af  jordens  elementer 
i  dens  ufuldkomne  stade,  og  fjenden 
har  magt  over  jordens  elementer.  De 
tilnærmelser  han  gør,  gør  han  gennem 
lidenskaberne,  lysterne,  kødets  ambiti- 
oner. Al  den  hjælp  vi  får  fra  Herren  i 
denne  kamp,  får  vi  gennem  den  ånd  der 
bor  i  vort  kødelige  legeme.  Således  ar- 
bejder disse  to  store  kræfter  gennem 
de  nævnte  to  kanaler. 

Hvordan  går  det  med  din  kamp? 
Hvordan  går  det  med  mændene  og 
kvinderne  i  denne  verden?  Det  er  et 
meget  vigtigt  spørgsmål.  Den  største 
kamp  noget  menneske  nogen  sinde  vil 
kæmpe  (jeg  tænker  ikke  på  hvor  mange 
fjender  de  har),  vil  være  den  kamp  de 
kæmper  inden  i  sig  selv. 

Jeg  kunne  tænke  mig  at  tale  om  ån- 
den og  legemet  som  „mig  eller  jeg"  og 
„det".  „Jeg"  er  den  der  bor  i  dette  lege- 
me, som  levede  før  jeg  fik  et  sådant 
legeme  og  vil  leve  når  jeg  træder  ud  af 

legemet.  „Det"  er  det  hus  jeg  bor  i, 
legemet  af  kød,  og  den  store  kamp  fore- 
går mellem  „jeg'et"  og  „det". 

For  mange  år  siden  da  jeg  taltes 
blandt  missionærerne,  plejede  jeg  ger- 
ne at  fortælle  dem  at  det  var  godt  en 
gang  om  ugen  at  gå  ind  i  sig  selv  og  un- 
dersøge sig  selv,  finde  ud  af  hvordan 
kampen  gik,  hvem  der  vandt  —  „jeg" 
eller  „det";  at  dømme  sig  selv,  rette  si- 
ne fejl  eller  svagheder  og  sætte  sit  hus 
i  orden.  Du  behøver  ikke  at  træffe  no- 
gen aftale  om  dette.  Herren  har  gjort 
det  for  ethvert  medlem  i  sin  kirke.  Det 
sker  på  sabbatsdagen.  Det  sker  til  nad- 
vermødet, når  du  ser  sindbillederne  på 
Kristi  legeme  og  blod  blive  velsignet  — 
dette  er  tidspunktet  hvor  enhver  mand 
og  kvinde  kan  gå  ind  i  sit  lønkammer, 
ind  i  sig  selv  og  finde  ud  af  om  de  har 
syndet  og  overtrådt  eller  ej,  om  de  er 
faldet  for  fristelser,  om  der  er  noget  de 
er  nødt  til  at  omvende  sig  fra,  og  hvis 
der  er,  rense  sig  så  sjælen  kan  blive  ren 
og  de  kan  få  fred  med  deres  søskende 
og  med  Herren.  Hvis  dette  ikke  er  tilfæl- 
det vil  vi  uværdigt  udrække  vores  hånd 
og  spise  og  drikke  af  disse  hellige  sym- 
boler. 

Et  andet  tidspunkt,  som  Herren  har 
fastsat  hvor  medlemmerne  af  denne 
kirke  kan  afgøre  hvem  der  har  herre- 
dømmet i  denne  kamp  —  „jeg"  eller 
„det"  —  er  den  første  søndag  hvor  vi  af- 
holder os  fra  at  spise  og  drikke  til  to  mål- 
tider. Når  vi  nærmer  os  fasten  klager 
„det",  det  hus  jeg  bor  i,  over  at  det  ikke 
kan  lade  sig  gøre  at  nægte  sig  mad: 
„Jeg  får  hovedpine;  mine  knæ  ryster; 
jeg  besvimer;  jeg  kan  ikke  faste  så  læn- 
ge; jeg  er  nødt  til  at  spise  lidt."  Giver  du 
efter  for  det?  „Hvis  du  gør,  kan  jeg  godt 
fortælle  dig  hvem  der  har  herredøm- 
met. Det  er  dejligt  mindst  en  gang  om 


måneden  at  „jeg"  og  „det"  bliver  sat  på 
plads,  med  hensyn  til  dette  spørgsmål, 
og  at  „jeg"  kan  sige  til  „det",  det  hus  jeg 
bor  i,  min  tjener:  „Du  kan  godt  klare  dig 
uden  disse  to  måltider,  det  skader  dig 
ikke.  Det  vil  faktisk  gavne  dig.  Og  skønt 
jeg  har  hovedpine  og  bliver  svag  i  mit 
legeme,  så  vil  jeg  ikke  dø;  jeg  er  større 
end  du  er,  og  den  ene  gang  om  måne- 
den skal  jeg  nok  vise  dig  at  jeg  er  her- 
re." Og  hvilken  styrke  man  får  til  den 
næste  dag  at  klare  andre  lyster  som  vi- 
ser sig!  Det  kan  være  trang  til  spiritus, 
tobak  eller  andet  som  kødet  kræver  — 
og  da  har  jeg  fået  styrke  til  at  sige  til  det 
legeme  jeg  bor  i:  „Du  må  ikke  besmitte 
dette  tabernakel;  jeg  ønsker  det  skal 
være  rent;  jeg  vil  ikke  have  mørkelagt 
mine  vinduer  og  mit  legeme  skal  være 
uplettet;  det  er  min  tjener  og  det  skal 
holdes  rent." 

Men  du  kan  aldrig  vide  hvordan  kam- 
pen går,  hvis  du  ikke  passer  ånden.  Vi 
ved  at  hvis  legemet  ikke  får  passende 
mad  og  motion,  så  vil  det  ikke  udvikle 
sig.  Hvis  du  vil  være  åndeligt  stærk,  så 
ånden  kan  dominere  legemet,  må  du 
sørge  for  at  få  åndelig  føde  og  åndelig 
motion.  Hvor  får  du  åndelig  føde?  Jeg 
har  lige  nævnt  at  kirken  en  gang  om 
ugen  inviterer  medlemmerne  til  nad- 
verbordet, hvor  de  kan  spise  og  drikke 
symbolerne  på  Herrens,  Jesu  Kristi  leg- 
eme og  blod  til  velsignelse  for  deres  ån- 
der —  ikke  for  deres  fysiske  legemer  — 
men  den  der  værdigt  spiser  og  drikker 
vil  opretholde  sit  åndelige  liv. 
Vi  har  også  fået  at  vide  at  vi  dagligt  skal 
søge  Herren  i  bøn,  personlig  bøn  og  fa- 
miliebøn. Hvad  sker  der  så?  Vi  lukker 
vore  øjne  og  udelukker  den  fysiske  ver- 
den, vi  åbner  vor  sjæls  vinduer  og  mod- 
tager åndelige  velsignelser,  åndelige 
kræfter.  Denne  styrke  flyder  ind  i  vort 

åndelige  liv.  Så  vi  har  disse  og  andre 
muligheder  for  at  få  åndelig  føde,  og  vi 
får  åndelig  motion  ved  at  tjene  vore 
medmennesker. 

Den  mand  eller  kvinde,  som  ikke  ind- 
tager åndelig  føde  eller  får  åndelig  mo- 
tion, vil  blive  en  åndelig  svækling  og  kø- 
det vil  komme  til  at  herske.  Den  som 
derfor  får  både  åndelig  føde  og  motion 
vil  have  herredømme  over  sit  legeme 
og  underlægge  sig  Guds  vilje.  Jeg  siger 
at  det  er  legemet  den  onde  går  til  an- 
greb på  når  han  vil  indfange  os.  Det  er 
kontaktlinien.  Der  er  et  gammelt  ord- 
sprog der  siger  at  en  kæde  ikke  er  stær- 
kere end  sit  svageste  led,  den  vil  knæk- 
ke på  det  svageste  punkt.  Vi  vil  opdage 
at  vores  svageste  led  almindeligvis  fin- 
des i  kødet.  Djævelen  kender  det  svage 
led,  og  når  han  går  i  gang  med  at  indfan- 
ge en  sjæl  vil  han  slå  efter  det  svage 
punkt.  Der  er  måske  styrke  på  andre 
punkter,  men  han  vil  ikke  angribe  os  der 
hvor  vi  er  stærke.  Han  angriber  os  hvor 
vi  er  svage. 

Jeg  rejste  engang  gennem  Oregons 
store  skove,  og  der  så  jeg  et  kæmpetræ 
som  lå  hen  ad  jorden,  tilsyneladende 
uden  grund,  mens  alle  de  andre  træer 
stod  oprejst  rundt  omkring.  Ved  en  nær- 
mere undersøgelse  blev  jeg  klar  over  at 
der  i  længere  tid  var  foregået  noget  un- 
der træets  bark,  hvor  man  ikke  kunne 
se  det.  Et  insekt  havde  gnavet  et  hul  der 
ikke  var  større  end  en  knappenål,  men 
det  havde  gnavet  sig  vej  gennem  dette 
kæmpetræ.  På  den  måde  var  der  skabt 
et  svagt  led  og  da  kæmpetræet  kom  un- 
der pres,  faldt  det  og  dets  svaghed  blev 
afsløret.  Jeg  føler  mig  tilskyndet  til  at  si- 
ge hvordan  dette  kan  sammenlignes 
med  menneskelivet.  Der  er  mange 
mænd  og  kvinder  som  virker  meget  ær- 
lige, som  udadtil  virker  stærke,  men 


som  tolererer  en  hemmelig  svaghed  og 
hemmelige  vaner,  hvorved  de  skaber 
nogle  svage  led  som  kunne  blive  deres 
undergang,  fordi  de  åbner  udvej  for  at 
fjenden  kan  angribe  dem. 

Da  den  tyske  forfatter,  Goethe 
(1 749-1 832),  skrev  sit  drama  Faust,  tror 
jeg  at  han  var  inspireret  til  at  give  udtryk 
for  nogle  sandheder  om  den  metode 
fjenden  benytter  til  at  angribe  vore  sjæ- 
le. Vi  husker  sikkert  at  Faust,  den  gamle 
mand,  var  ivrig  efter  at  blive  ung  igen. 
Han  bad  til  at  han  måtte  blive  forvand- 
let. Men  det  han  ønskede  var  ulovligt, 
og  Herren  svarede  ham  ikke.  Men  han 
blev  ved  med  at  bede,  og  under  alt  dette 
var  han  ikke  parat  til  at  sige:  „Fader, 
ske  din  vilje  og  ikke  min,"  og  på  den  må- 
de er  det  højst  sandsynligt  at  Djævelen 
vil  svare  os,  således  som  han  svarede 
Faust.  Og  Djævelen  sagde:  „Jeg  vil  ger- 
ne gøre  dette  for  dig.  Jeg  vil  gøre  dig 
ung  og  når  du  er  ung  vil  du  få  lyst  til  en 
ungmø."  I  et  syn  fik  han  den  smukke 
Gretchen  at  se.  „Men  hvis  jeg  skal  gøre 
dette  for  dig,  skal  du  underskrive  en 
kontrakt  om  at  når  dette  er  sket  med  dit 
legeme,  så  tilhører  din  ånd  mig." 

Men  det  er  ikke  legemer  Djævelen 
ønsker,  det  er  udødelige  ånder.  Og  han 
forsøger  at  fange  dem  gennem  lege- 
met, for  legemet  kan  gøre  ånden  til  sla- 
ve, men  ånden  kan  holde  legemet  som 
tjener  og  blive  dets  herre. 

Så  bliver  kontrakten  underskrevet. 
Da  Faust  var  forvandlet  til  en  ung  mand 
kom  han  i  tanker  om  løftet  om  jomfruen, 
ungmøen,  og  han  gik  med  Djævelen  på 
udkig  efter  hende.  De  fandt  hende  på 
vej  ind  i  kirken.  Faust  skyndte  sig  hen 
for  at  gribe  fat  i  hende,  men  Djævelen 
holdt  ham  tilbage  og  sagde:  „Vær  ikke 
så  hurtig,  ikke  på  den  måde."  Og  det 
var  netop  sandheden.  Djævelen  kan  ik- 

ke  fange  nogen  mand  eller  kvinde  på 
den  måde.  Han  kan  ikke  pludselig  gribe 
fat  i  dem  og  binde  dem  som  slaver  imod 
deres  vilje.  Enhver  mand  og  kvinde  der 
lever,  har  fået  magt  til  ligesom  Kristus 
at  sige:  „Vig  bort,  Satan ! "  Og  så  vil  han 
forlade  jer  lige  så  hurtigt  som  han  forlod 
Mesteren.  Han  kan  ikke  fange  en  ene- 
stesjæl, med  mindre  viervillige  til  at  gå 
med.  Han  har  sine  begrænsninger.  Han 
er  nødt  til  at  vinde  mænd  og  kvinder. 

Det  var  det  samme  med  Gretchen. 
Han  måtte  vinde  hende.  De  studerede 
hende  og  fandt  hendes  svagheder.  Hun 
var  en  kysk,  dydig,  dejlig  pige,  men  hun 
havde  en  svaghed.  Hun  var  forfænge- 
lig. Så  de  spillede  på  dette  svage  led. 
De  anbragte  smykker  i  hendes  have 
sammen  med  et  spejl.  Hun  fik  øje  på 
disse  ting.  Forfængeligheden  fik  hende 
til  at  tage  smykkerne  på  og  kigge  i  spej- 
let og  se  hvor  smuk  hun  var.  I  dette  psy- 
kologiske øjeblik  viser  fristeren  sig  og 
tilbyder  smykkerne  som  en  gave  fra  en 
kommende  elsker.  Hun  bliver  tilskyn- 
det til  at  beholde  dem. 

De  elskende  tilbringer  eftermidda- 
gen sammen,  da  moderens  stemme 
høres,  hun  beder  Gretchen  komme  ind 
fra  haven,  men  Gretchen  ønsker  ikke  at 
forlade  sin  nyopdagede  elsker.  Her  ind- 
træffer atter  et  psykologisk  øjeblik, 
hvor  fristeren,  Djævelen,  viser  sig,  giv- 
er Faust  en  pille  i  hånden  og  forsikrer 
ham  om  at  hvis  han  putter  pillen  i  mode- 
rens aftendrik,  vil  hun  snart  falde  i  søvn 
og  de  elskende  vil  være  uforstyrrede. 
Jeg  har  hørt  denne  bedrøvelige  historie 
fra  mere  end  en  pige,  som  er  blevet  be- 
røvet sin  mors  indflydelse  og  har  måtte 
lide  sorg  og  ulykke,  og  så  har  jeg  undret 
mig  over  hvorfor  de  advarsler,  som  en- 
hver ung  pige  får  om  at  det  sikreste 
sted  for  hende  i  verden  er  så  nær  hen- 


des mor  som  hun  kan  komme,  ikke  er 
tilstrækkelig. 

Moderen  tager  pillen  og  går  i  seng. 
De  elskende  tilbringer  natten  sammen. 
Tidligt  om  morgenen  viser  broderen, 
Valentino,  sig  på  scenen,  og  han  finder 
sin  mor  død  —  for  det  var  en  dødelig 
søvn  —  og  han  ser  at  der  er  en  frem- 
med i  huset  sammen  med  hans  søster, 
Gretchen.  Så  følger  et  skænderi  hvor 
broderen,  Valentino,  bliver  slået  ihjel. 
Nu  bliver  Gretchen  klar  over  hele  sin  si- 
tuation og  ser  konsekvenserne  af  det 
hun  har  gjort.  Hun  harslåetsin  mor  ihjel 
og  hendes  bror  er  død,  og  hvad  der  er 
værre  end  hendes  egen  død  —  hun  har 
mistet  sin  dyd.  Det  næste  man  ser  er  at 
hun  græder  og  tørrer  sine  tårer  med  sit 
hår,  mens  Djævelen  kommer  leende 
ind  på  scenen.  Han  har  fanget  endnu 
en  sjæl.  Hvor  stærk  hun  end  var,  så 
havde  hun  en  svaghed,  og  det  var  den 
fjenden  benyttede  som  udvej  til  at  fæl- 
de hende. 

Det  er  på  den  måde  hemmelige 
svagheder  og  laster  åbner  udvej  for  at 
vor  sjæls  fjende  kan  komme  ind,  og  han 
vil  måske  komme  ind  og  tage  dig  i  be- 
siddelse og  så  vil  du  blive  hans  slave. 
Når  han  er  kommet  ind,  vil  han  lokke  si- 
ne ofre  ved  at  fortælle  dem  at  de  er  i  sik- 
kerhed og  hviske  til  dem  at  de  godt  kan 
lyve  en  lille  smule,  stjæle  en  lille  smule, 
begå  en  lille  synd  og  at  de  kun  vil  få  nog- 
le få  slag  og  så  vil  det  hele  være  i  orden 
igen. 

Det  er  en  af  Djævelens  metoder  til  at 
åbne  udveje  for  at  komme  ind.  Jeg  øn- 
sker at  fortæl  le  jer  at  det  er  den  metode 
han  i  dag  bruger  når  han  prøver  at  fan- 
ge sjæle.  Selv  om  der  ikke  er  nogen 
særlig  jordisk  fjende  eller  organiseret 
bevægelse  imod  denne  kirke,  så  er  vo- 
re sjæles  fjende  vågen  og  opmærksom. 

Han  forsøger  nye  metoder  til  at  fordær- 
ve mænd  og  kvinder.  Der  findes  ikke 
nogen  levende  mand  eller  kvinde  som 
ikke  bliver  prøvet,  som  ikke  bliver  an- 
grebet, og  dersom  Satan  kan  vinde  ind- 
pas, så  vil  han  forsøge  at  fange  denne 
sjæl. 

Det  jeg  kan  seerat  tiden  nærmersig 
hvor  den  enkelte  vil  blive  prøvet,  derfor 
vil  det  være  godt  at  kende  de  kræfter  og 
magter  som  organiserer  sig  imod  os, 
samt  deres  hensigter,  så  vi  kan  holde 
stand  og  værne  os  imod  dem.  Når  vi  i 
forvejen  er  advaret,  bør  vi  ruste  os,  og 
jeg  erklærer  at  ethvert  evangelieprin- 
cip  som  kirken  har  modtaget,  i  sit  inder- 
ste væsen  er  som  et  skjold  og  en  rust- 
ning, til  at  værne  os  mod  de  angreb  som 
vore  sjæles  fjende  udøver.  En  mand  og 
en  kvinde,  som  f.  eks.  kan  holde  vis- 
domsordet,  vil  også  være  beskyttet, 
dersom  de  holder  sig  selv  rene  og  uplet- 
tede fra  denne  generations  synder. 

Vore  sjæles  fjendes  yndlingsmetode 
i  tidligere  tider  vil  han  også  benytte  i 
dag  for  at  fange  sjæle,  idet  han  forfører 
dem  ganske  stille,  skridt  for  skridt, 
imod  den  største  og  mest  ødelæggen- 
de synd  for  det  åndelige  liv  —  umorali- 
tet, det  yderste  mål  af  selvtilfredsstillel- 
se. Ingen  nation  har  og  ingen  vil  nogen 
sinde  overleve  umoralitetens  tidsalder. 
Fristeren  forsøger  i  dag  at  lokke  folk  til 
at  lukke  øjnene  for  synd,  og  man  ser 
hvordan  selv  mennesker  i  høje  stillin- 
ger kasserer  den  mandighed  og  magt 
og  styrke  der  ligger  i  de  ti  bud,  mens  de 
betragter  uretmæssig  og  upassende 
seksuel  synd  som  noget  der  slet  ikke  er 
syndigt.  Jeg  siger  jer  at  det  er  en  døde- 
lig synd  imod  åndeligheden,  og  det  er 
en  dødelig  synd  imod  menneskenes  og 
nationernes  liv.  Nogen  vil  sige:  „Åh,  jeg 
har  måske  nok  syndet  og  har  nogle 


svagheder,  men  når  der  er  gået  et  styk- 
ke tid  vil  jeg  overvinde  dem,  når  jeg  er 
blevet  gammel  nok.  I  dag  vil  jeg  spise 
og  drikke,  og  så  vil  jeg  holde  op  med  det 
i  morgen,  og  jeg  skal  nok  omvende  mig 
inden  jeg  dør." 

Jeg  vil  gerne  fortælle  jer  at  der  ikke 
findes  noget  tidspunkt,  og  at  der  aldrig 
vil  komme  noget  tidspunkt,  hvor  mænd 
og  kvinder  vil  kunne  besejre  og  overvin- 
de kødet  og  Djævelen,  som  det  er  mu- 
ligt her  i  dødeligheden.  Jeg  vil  også  ger- 
ne sige  til  jer  at  det  bedste  tidspunkt  er 
i  ungdommen.  Vi  taler  om  vanernes 
magt  og  indflydelse,  og  vi  undskylder 
ofte  syndere  fordi  de  er  ofre  for  dårlige 
vaner.  Jeg  vil  bare  sige  jer  at  gode  va- 
ner har  lige  så  stor  magt  til  at  styre 
mænd  og  kvinders  gerninger  som  dårli- 
ge vaner. 

Hvis  dog  bare  mænd  og  kvinder  i  de- 
res ungdom  ville  lære  at  tjene  Herren 
og  skabe  sig  gode  vaner,  tænke  dydigt, 
handle  retfærdigt  samt  være  ærlige  og 
retskafne!  Hvis  de  ville  bruge  deres 
kræfter  og  styrke  på  dette,  i  stedet  for 
at  bruge  størstedelen  af  deres  kræfter 
til  at  rette  deres  ungdomssynder;  i  ste- 
det for  at  bruge  dem  til  at  vinde  nogle 
kampe  som  de  aldrig  skulle  have  haft  at 
slås  med  i  deres  liv,  så  kunne  de  bruge 
deres  styrke  til  at  gå  fremad  og  „bygge 
mere  statelige  boliger  til  sjælen". 
Mænd  og  kvinder  gør  ikke  så  meget  for- 
kert på  én  gang.  Det  går  langsomt, 
skridt  for  skridt.  Det  er  en  velsignelse  at 
det  ikke  går  så  hurtigt  for  mennesket  at 
forlade  dydens  vej  og  blive  umoralsk. 
□ 


(Ældste  Ballard  er  født  i  Logan,  Utah  i  1873, 
og  blev  ordineret  til  apostel  7.  jan.  1919.  Han 
døde  i  1939). 

Vurdering  af 
tekstændringer  i  forskellige 
udgaver  af  Mormons  Bog 


George  A.  Horton,  jr. 


„Det  er  umuligt! "  sagde  jeg. 

Præsten  sendte  mig  bare  et  stort 
smil  som  antydede  „nu  har  jeg  dig"  og 
gav  mig  en  gammel  slidt  Mormons  Bog. 

„Se  selv,"  udfordrede  han. 

Da  vi  bankede  på  døren,  var  han 
ifærd  med  at  trykke  anti-mormonsk  lit- 
teratur i  kælderen.  „Hvordan  kan  I  tro 
på  at  Mormons  Bog  er  fuldkommen?" 
sagde  han  irettesættende. 

„Den  er  simpelthen  fuld  af  fejl?" 

„Nævn  bareet  eksempel, "sagde  jeg 
til  ham,  med  den  store  overbevisning 
som  en  missionær  har. 

„Udmærket,"  udfordrede  han,  „en- 
hver som  har  læst  Det  nye  Testamente 
ved,  at  Jesus  ikke  blev  født  i  Jerusalem, 
som  der  står  i  Alma  7:10." 

„Det  står  der  ikke,"  sagde  jeg.  „Der 
står  at  han  blev  født  ,i  Jerusalems  land, 
som  er  vore  fædres  land'. " 

Det  så  ud  som  om  hans  smil  blev 
endnu  bredere,  da  han  hentede  en 
gammel  udgave  af  Mormons  Bog  og 
slog  op  på  siden,  pegede  på  stedet  og 
læste:  „I  Jerusalem,  som  ligger  /  vore 
fædres  land." 

Jeg  kontrollerede  hurtigt  min  egen 
Mormons  Bog,  og  blev  nærmest  mål- 
løs, men  der  stod  sådan,  det  var  som 


om  det  stirrede  på  mig  —  der  var  lavet 
om  på  teksten! 

„Det  er  umuligt,"  hviskede  jeg. 

Senere  blev  jeg  klar  over  at  der  i  min 
udgave  af  Mormons  Bog,  Alma  7:10, 
stod  nøjagtigt  som  i  den  første  udgave. 
Det  lille  ord  /'var  faktisk  en  fejl  der  hav- 
de sneget  sig  ind  efter  den  første  udga- 
ve af  bogen.  Jeg  blev  klar  over  at  der 
uundgåeligt  indsniger  sig  fejl  i  alt  som 
bliver  trykt,  og  så  var  jeg  tilfreds. 

Men  hvad  mon  jeg  havde  følt,  hvis 
jeg  den  gang  havde  vidst  at  der  indtil  nu 
bogstavelig  talt  var  foretaget  tusindvis 
af  rettelser.  For  at  forstå  hvorfor  alle 
disse  rettelser  er  foretaget  gennem 
årene,  er  vi  nødt  til  at  se  sagen  lidt  i  hi- 
storisk perspektiv. 

Historien  om  de  forskellige  udgaver 

Selv  om  det  var  Joseph  Smith  der 
oversatte  Mormons  Bog,  så  var  stav- 
ningen i  den  første  udgave  Oliver  Cow- 
derys,  og  det  var  John  H.  Gilbert  der 
havde  sat  tegnene. 

Oliver  har  beskrevet  den  tid  han 
skrev  som  „en  tid  jeg  aldrig  vil  glemme 
—  hvor  jeg  sad  og  lyttede  til  en  stemme 
som  dikterede  ud  fra  himmelsk  inspira- 
tion, og  det  vækkede  en  dybtfølt  tak- 

nemmelighed  i  min  sjæl !  Dag  efter  dag 
sad  jeg  uforstyrret  og  skrev  alt  hvad  der 
kom  fra  hans  mund,  efterhånden  som 
han  oversatte  ved  hjælp  af  Urim  og 
Thummim"  {Messenger  and  Advocate, 
okt.  1834,  s.  14). 

Når  man  ser  det  originale  manusk- 
ript, bliver  man  til  stadighed  forsikret 
om  at  dette  er  et  dikteret  manuskript. 
Tegnsætningen  i  den  første  udgave  af 
Mormons  Bog  har  John  H.  Gilbert  an- 
svaret for.  Han  var  ikke  medlem  af  kir- 
ken og  arbejdede  som  trykker  for  E.  B. 
Grandin,  der  trykte  denne  udgave.  I 
henhold  til  Gilbert  bragte  Hyrum  Smith 
de  første  24  sider  af  den  håndskrevne 
manuskript  til  trykkeren: 

„Han  gemte  det  under  sin  vest,  og 
han  havde  knappet  både  vest  og  jakke 
tæt  over  det.  (Hyrum)  kom  igen  om  afte- 
nen og  fik  manuskriptet  og  bar  det  væk 
på  den  samme  forsigtige  måde  som 
han  kom  med  det.  Næste  morgen  brag- 
te han  det  lige  så  forsigtigt  tilbage  igen, 
hvorpå  han  atter  kom  om  aftenen  og 
hentede  det  ...  den  anden  dag  kom 
(Martin  Harris)  og  (Hyrum)  hen  på  kon- 
toret —  jeg  henledte  deres  opmærk- 
somhed på  en  grammatisk  fejl  og 
spurgte  om  jeg  skulle  rette  den.  Harris 
talte  et  øjeblik  med  (Hyrum),  hvorpå 
han  vendte  sig  om  imod  mig  og  sagde: 
,Derer  ingen  grammatik  i  Det gamleTe- 
stamente,  tryk  det  som  det  er  skrevet.' 

Efter  at  have  arbejdet  med  det  et  par 
dage  sagde  jeg  til  (Hyrum),  da  han  en 
morgen  kom  med  manuskriptet:  ,Hr. 
Smith,  hvis  De  ville  lade  manuskriptet 
blive  her,  så  vil  jeg  tage  det  med  hjem 
om  aftenen  og  læse  det  og  tegnsætte 
det.'  Han  svarede:  »Vi  har  fået  befaling 
om  ikke  at  efterlade  det  nogen  steder.' 
Et  par  morgener  senere  da  (Hyrum) 
kom  med  manuskriptet  til  mig,  sagde 


han:  ,Hvis  De  vil  give  mig  Deres  ord  på 
at  aflevere  manuskriptet  igen  til  os,  når 
De  er  kommet  igennem  det,  så  vil  jeg 
efterlade  det  hos  Dem.' . . .  Jeg  tog  det 
med  mig  hjem  to  eller  tre  aftener  og  læ- 
ste det,  og  satte  tegn  med  en  blyant.' " 
(Citeret  i  Wilford  C.  Wood:  Joseph 
Smith  Begins  His  Work,  1 .  bind,  Wilford 
C.  Wood,  Publisher,  1959). 

Som  følge  af  hans  arbejde  kom  der 
yderligere  mellem  30.000  og  35.000 
tegn. 

Manuskriptet  (som  var  Oliver  Cow- 
derys  håndskrevne  kopi  efter  origina- 
len), begyndte  at  blive  sat  i  august 
1829.  I  marts  1830  var  bogen  færdig. 
Men  Joseph  Smith  havde  ikke  ført  meg- 
en tilsyn  med  trykningen  af  den  første 
udgave.  Faktisk  hedder  det  at  han  kun 
opholdt  sig  i  Grandins  forretning  én 
gang  i  15-20  min.  under  bogens  tryk- 
ning. 

Så  snart  den  første  udgave  af  bogen 
kom  på  gaden,  begyndte  læserne 
straks  at  finde  fejl  i  typografi,  stavning 
og  grammatik.  Den  25.  juni  1833  skrev 
Joseph  til  trykkeren,  W.  W.  Phelps:  „Så 
snart  vi  får  tid,  vil  vi  gennemgå  manusk- 
riptet til  Mormons  Bog,  hvorefter  vi  vil 
sende  det  tilbage  til  Dem."  (History  of 
theChurch,  1:363). 

Med  Oliver  Cowderys  hjælp  udarbej- 
dede profeten  (1837)  den  anden  udga- 
ve. På  dette  tidspunkt  foretog  de  over 
1000  rettelser  —  hvoraf  de  fleste  var 
grammatiske  —  og  gjorde  nogle  få  til- 
føjelser af  hensyn  til  tydeligheden.  På 
dette  tidspunkt  var  profeten,  som  kun 
havde  haft  begrænset  skolegang,  i 
gang  med  at  lære  hebraisk  samt  en- 
gelsk grammatik.  (Se  History  of  the 
Church,  2:390,  474;  3:26). 

Begge  udgaverne,  fra  1 840  og  1 842, 
blev  omhyggeligt  gennemgået  af  Jo- 

seph  Smith.  Men  på  det  tidspunkt  hav- 
de Oliver  Cowdery  forladt  kirken  og  ta- 
get trykkerens  manuskript  med  sig. 

Så  sent  som  den  15.  januar  1842 
foretog  Joseph  Smith  selv  rettelser. 
Han  skrev:  „Jeg  gav  mig  til  at  læse  Mor- 
mons Bog,  fra  side  54  . .  .  (de  foregåen- 
de sider  var  rettede)  i  den  hensigt  at  få 
rettet  nogle  fejl  på  klicheerne  (som  blev 
brugt  til  trykningen),  som  var  undgået 
vores  opmærksomhed  i  første  udga- 
ve." (History  of  the  Church,  4:494). 

Da  den  første  europæiske  udgave 
blev  trykt  på  engelsk  efter  1837  udga- 
ven, var  der  endnu  ikke  blevet  foretaget 
alle  disse  ændringer  som  var  udført  af 
Joseph  Smith.  Og  da  senere  amerikan- 
ske udgaver  blev  trykt,  efter  den  første 
europæiske  udgave,  var  disse  rettelser 
stadig  udeladt.  John  Taylor  gav  i  1879 
Orson  Pratt  til  opgave  at  fremstille  en 
ny  udgave  af  Mormons  Bog.  Ældste 
Pratt  opdelte  kapitlerne  påny  (så  der 


blev  239  i  stedet  for  1 1 4)  —  og  han  til- 
føjede versnumre  og  henvisninger. 

Efter  århundredskiftet  blev  James  E. 
Talmage  af  præsident  Heber  J.  Grant 
kaldet  til  at  udarbejde  en  ny  udgave.  I 
udgaven  fra  1920  blev  siderne  opdelt  i 
to  kolonner,  henvisninger  blev  ændret, 
der  blev  tilføjet  ordliste,  stikordsregi- 
ster og  udført  mange  grammatiske  for- 
bedringer. 

Og  for  ganske  nylig  er  den  engelsk- 
sprogede udgave  fra  1981  udarbejdet 
under  tilsyn  af  the  Scriptures  Publicati- 
on  Committee,  under  ledelse  af  Det 
øverste  Præsidentskab. 

Væsentlige  ændringer 
i  de  forskellige  udgaver 

Vi  må  huske  at  Oliver  Cowdery  ned- 
skrev hvad  han  hørte.  Mange  af  ordene 
—  f.  eks.  nephitiske  og  lamanitiske 
navne  —  var  ukendte  for  Oliver.  Joseph 
måtte  tilsyneladende  rette  nogle  af  dis- 

se,  så  de  blev  rigtige.  Tænk  også  på  at 
to  vigtige  ord  som  strait  (snæver)  og 
straight (lige)  har  lydt  nøjagtig  ens,  når 
Joseph  dikterede  dem.  Men  Oliver  sta- 
vede begge  ordene  straight  hver  gang. 
Ti  steder  er  straight  (lige)  blevet  rettet  til 
strait  (snæver). 

Olivers  håndskrift  udgjorde  også  en 
særlig  udfordring  for  sætteren.  Hans  R 
og  hans  A/er  vanskelige  at  skelne  fra  hi- 
nanden, det  samme  er  hans  B  og  L. 
Derfor  blev  Gadianton  i  den  første  ud- 
gave helt  misforstået  til  „the  nobler" 
(adelsmanden)  frem  for  „the  robber" 
(røveren).  På  samme  måde  har  sætte- 
ren tilsyneladende  misforstået  Olivers 
RM  og  troet  det  var  UN.  Derfor  kan  vi  i 
1  Nephi  13:4,  5,  26  i  originalmanuskrip- 
tet se  at  der  står  formation  (tilblivelse 
eller  dannelse),  hvilket  sætteren  har 
misforstået  og  skrevet  founation.  Da 
han  mente  at  der  var  forsvundet  et  d, 
har  han  tilføjet  det.  I  1981  udgaven  er 
foundation  (grundlæggelse)  rettet  tilba- 
ge til  formation,  (tilblivelse  eller  dannel- 
se), som  det  oprindeligt  skulle  være. 

Der  er  opstået  en  anden  slags  helt  al- 
mindelig fejl  undertrykningen,  når  sæt- 
teren et  øjeblik  havde  øjnene  væk  fra  si- 
den. Når  han  så  kiggede  tilbage  er  han 
blevet  fanget  af  et  andet  sted  med  lig- 
nende ord.  Det  tydeligste  eksempel  er 
et  sted  hvor  der  er  udeladt  35  ord  i  Alma 
32:30,  og  hvor  ordene  sæd,  god,  spirer, 
begynder,  og  vokse  forekommer  to  ste- 
der i  skriftstedet. 

De  almindeligste  ændringer  er  dog 
ikke  sket  i  stavningen,  men  i  gramma- 
tikken. F.  eks.  er  der  gjort  891  foran- 
dringer hvor  which  (hvilke)  er  blevet  til 
who  (hvem),  177  ændringer  af  excee- 
ding  (meget  stor)  til  exceedingly  (over- 
ordentlig). Der  er  sket  mange  ændrin- 
ger i  gradbøjninger  eller  nutid  og  datid. 


Was  er  162  gange  ændret  til  were  (det 
samme  ord  på  dansk),  og  is  74  gange  til 
are  (det  samme  på  dansk),  og  done 
(gjort)  10  gange  til  did  (gjorde). 

Der  er  sket  et  par  ændringer  som  er 
mere  betydningsfulde,  fordi  de  har  no- 
get at  gøre  med  meningen.  I  2  Nephi 
30:6  står  der  i  1 830  og  1 837  udgaverne 
white  (hvid).  Joseph  ændrede  i  1 840  ud- 
gaven dette  ord  til  pure  (ren).  Men  i  se- 
nere amerikanske  udgaver  ses  denne 
ændring  ikke,  fordi  de  er  trykt  efter  den 
første  europæiske  udgave  og  udgaven 
fra  1837.  Denne  rettelse  som  profeten 
foretog,  er  påny  indført  i  1 981  udgaven. 

I  Mosiah  21 :28  og  Ether  4:1  stod  der 
i  førsteudgaven  „Benjamin"  hvor  der 
nu  står  Mosiah.  Faktisk  har  kong  Benja- 
min sandsynligvis  ikke  levet  i  denne  hi- 
storiske periode  som  beskrives  i  disse 
skriftsteder.  Profeten  Joseph  Smith 
foretog  denne  rettelse  i  1837  udgaven. 

Vi  må  nøjes  med  at  fundere  over  år- 
sagen til  denne  fejl.  Videnskabsman- 
den m.h.t.  Mormons  Bog,  Sidney  Sper- 
ry,  har  fremsat  dette  interessante 
spørgsmål:  „Var  det  en  fortalelse  fra 
Joseph  Smiths  side,  da  han  dikterede 
oversættelsen  til  Oliver  Cowdery,  eller 
har  han  helt  korrekt  oversat  en  fejl  som 
forkorteren  af  Mormons  Bog,  Mormon, 
har  gjort?"  (The  Problems  of  the  Book 
of  Mormon,  s.  203.  Bookcraft,  Salt  Lake 
City,  1964). 

I  årenes  løb  er  der  også  udeladt  no- 
get et  par  hundrede  steder,  hovedsage- 
ligt for  at  forbedre  grammatikken  i  bo- 
gen. De  mest  almindelige  udeladelser 
er  ord  som  that  (at  eller  så)  (1 88  gange), 
the  (bestemt  kendeord)  (48  gange),  it 
came  topass  (og  det  skete)  (46  gange) 
(på  dansk  angivet  med  en  stjerne),  a 
(en)  og  and  (og)  (40  gange),  og  had  (hav- 
de) (29  gange). 

Der  er  færre  gange  gjort  tilføjelser, 
formodentlig  mindre  end  100  gange.  F. 
eks.  er  of  (af)  tilføjet  12  gange,  and  (og), 
is  (er),  og  the  7  gange.  Nogle  tilføjelser 
er  ganske  enkelt  gjort  som  følge  af 
ændringer  i  sætningsdannelser,  eller 
fordi  de  ved  fortalelser  i  tidligere  udga- 
ver er  blevet  udeladt.  Det  er  derfor  ikke 
rigtige  tilføjelser. 

Få  steder  har  Joseph  Smith  imidler- 
tid med  vilje  tilføjet  noget  i  teksten  for  at 
tydeliggøre  et  punkt.  Det  kan  f.  eks.  ses 
i  1  Nephi  1 1:21 ,  32,  og  1 3:40,  hvor  man 
på  engelsk  har  tilføjet  ordene  the  son  of 
(ikke  på  dansk).  Teksten  ville  være  rig- 
tig nok  både  med  og  uden  disse  ekstra 
ord,  men  tilføjelserne  hjælper  læseren 
til  ikke  at  misforstå. 

Begrebet  om  korrekthed 

Det  vil  måske  være  en  hjælp  og  inte- 
ressant at  forstå  de  tusindvis  af  små 
ændringer  der  er  foretaget  i  Mormons 
Bog.  I  virkeligheden  er  det  dog  således 
at  den  stilistiske  nøjagtighed,  som  er 
opnået  gennem  disse  forandringer,  ik- 
ke har  meget  at  gøre  med  det  Joseph 
Smith  mente  da  han  kaldte  Mormons 
Bog  for  „den  mest  korrekte  bog  på  jor- 
den" (History  of  the  Church,  4:461). 
Hans  begreb  om  korrekthed  havde  in- 
tet at  gøre  med  de  accepterede  stan- 
darder for  grammatik,  stavning  eller 
tegnsætning. 

Når  vi  ser  på  hvordan  ordet  korrekt 
blev  defineret  og  anvendt  på  Joseph 
Smiths  tid,  er  en  af  udlægningerne  oply- 
sende. I  en  amerikansk  ordbog  fra  1 828 
defineres  korrekt  som:  „bogstavelig, 
gjort  ret  eller  lige.  Deraf  følger  rigtigt:  i 
overensstemmelse  med  sandheden, 
retlignethed  eller  rigtighed,  eller  i  over- 
ensstemmelse med  en  retfærdig  stan- 
dard .  .  .  korrekt  opførsel  svarer  til  mo- 

ralske  standarder  og  en  vedtaget  opfat- 
telse af  sømmelighed  . . .  korrekte  prin- 
cipper falder  sammen  med  sandhe- 
den." 

I  henhold  til  dette  begreb  kan  Mor- 
mons Bog  virkelig  bestå  prøven  på  at 
være  korrekt,  eftersom  principperne  i 
den  er  i  overensstemmelse  med  sand- 
heden. Og  i  henhold  til  Joseph  Smiths 
egen  forklaring  vil  prøven  på  dens  kor- 
rekthed i  den  sidste  ende  blive  foreta- 
get når  folk  efterlever  dens  principper  i 
deres  liv.  Han  lovede  faktisk  at  vi  kan 
„komme  Gud  nærmere  ved  at  adlyde 
dens  forskrifter,  end  ved  nogen  anden 
bogs  forskrifter"  (History  of  the 
Church,  4:461).  □ 

George  Horton  er  ansat  som  professor  i 
oldtidsskrifter  ved  Brigham  Young 
universitet. 

Titicaca  søen 

SMELTEVANDSSØEN 
I ANDESBJERGENE 

De  Latnar  Jensen 


Den  kolde  Titicacasø  i  Sydamerika, 
som  ligger  ca.  3800  m  over  havets 
overflade,  vil  normalt  ikke  blive  betrag- 
tet som  en  smeltevandssø. 

Men  Titicaca,  der  så  vidt  man  ved,  er 
den  højst  beliggende  sejlbare  sø  i  ver- 
den, er  ikke  en  almindelig  sø.  Det  er  en 
handelsvej  og  en  kommunikationslinie 
for  de  omliggende  områder,  såvel  som 
et  helligt  symbol  og  kilde  til  en  legende. 
For  de  sidste  dages  hellige  peruvianere 
og  bolivianere  der  bor  ved  søens  kyster 
er  den  et  fælles  bånd  som  knytter  dem 
sammen.  I  henhold  til  en  gammel  inka- 
legende boede  den  første  inka,  Manco 
Capac,  og  hans  søsterhustru,  Mama 
Oclla,  på  solens  ø  i  søen.  Det  var  solgu- 
den, Inti,  der  sendte  dem  dertil  for  at 
grundlægge  inkaernes  hovedstad  i  den 
frugtbare  dal,  Cuzco,  der  ligger  ca.  320 
km  fra  søen. 

Legenden  har  sin  rod  i  fortidens  tå- 
gede og  ukendte  historie.  Kun  ca.  20 
km  fra  søens  sydspids  ligger  den  gamle 
arkæologiske  udgravning  af  Tiahuana- 
co,  hvor  nogen  mener  at  Amerikas  før- 
ste højere  civilisation  boede.  Ved  sø- 
ens vestlige  ende  ligger  ruinerne  af  Sil- 
lustani  med  kæmpe  begravelsestårne 
af  sten,  kaldet  chulpas.  I  selve  søen  lig- 


ger der  ruiner  på  øerne  Taquile  og 
Amantani. 

Både  fortidens  ruiner  og  de  nuvæ- 
rende byer  vidner  om  at  folk  kan  trives 
godt  på  dette  sted.  Livet  er  dog  ikke  så 
let  i  altiplano  (højslette),  denne  kolde, 
nøgne  træløse  slette  der  ligger  omkring 
søen  i  ca.  3900  m  højde.  Området  lig- 
ger for  højt  til  at  man  kan  dyrke  ret  man- 
ge afgrøder,  undtagen  kartofler  (i  hund- 
reder forskellige  sorter)  og  de  hjemlige 
quinua  og  canihuaco,  det  højlandskorn 
som  er  dyrket  i  Andesbjergene  siden 
før  inkaernes  tid.  Fra  søen  hentes  yder- 
ligere føde  —  de  lækre  Titicaca  ørre- 
der. 

Befolkningen,  som  bor  i  den  vestlige 
ende  af  søen,  lever  hovedsagelig  af 
handel.  Der  liggerbutikkerside om  side 
i  de  snævre  gader.  Købmænd  står  på 
åbne  markeder  og  sælger  alt  lige  fra  an- 
ticuchos  (grilstegte  stykke  af  oksehjer- 
ter) til  alpaca-tøj  og  plastiklynlåse. 

Byen  tiltrækker  mennesker  fra  et- 
hvert samfundslag,  og  til  trods  for  altip- 
lanoets  lidet  indbydende  klima  findes 
der  en  varm  og  frugtbar  grobund  for  tro- 
ens sæd.  Evangeliet  er  begyndt  at  slå 
rødder  og  blomstre  i  mange  af  disse 
menneskers  hjerter. 

Hver  lørdag  eller  søndag  (og  ind 
imellem  også  på  hverdage)  samles  en 
gruppe  mennesker  på  spidsen  af  den 
lavtliggende  halvø  som  rager  ud  i  søens 
vestlige  ende  i  nærheden  af  Puno. 
Gruppen  kan  være  stor  eller  lille,  så 
mange  som  50  eller  60  mennesker 
klædt  i  deres  bedste  søndagstøj.  Nogle 
få  er  helt  i  hvidt.  Gruppen  består  af  un- 
dersøgere, medlemmer  og  missionæ- 
rer fra  én  af  de  tre  grene  i  Puno,  som  er 
der  til  et  dåbsmøde.  De  samles  fra 
mange  kulturer,  men  de  kommer  op  af 
søen  som  søskende  i  evangeliet  og 
medlemmer  af  Guds  rige.  De  tre  hurtigt 
voksende  grene  i  Puno  hører  til 
altiplano-distriktet,  hvortil  hører  yderli- 
gere tre  grene  som  ligger  ca.  40  km 
nordligere,  i  Juliaca,  og  endnu  en  i  Aya- 
viri  som  ligger  ca.  115  km  derfra. 

Desom  bliver  omvendt  til  kirken  i  Pu- 
no repræsenterer  næsten  alle  erhverv 
—  fra  håndværkere,  bagere,  bankfolk, 
snedkere  og  leverandører  til  grossere- 
re, sømænd,  butiksejere,  skræddere 
og  lærere.  De  taler  forskellige  sprog  og 
tilhører  forskellige  racer.  Skønt  kun  få 


af  medlemmerne  har  en  formel  uddan- 
nelse opnår  de  resultater  af  en  impone- 
rende dygtighed,  og  de  har  et  bemær- 
kelsesværdigt talent  for  sprog,  mange 
af  dem  taler  mindst  tre  sprog  — 
spansk,  quechua  og  aymara. 

Præsidenten  for  Manco  Capac  gre- 
nen, Raul  Manrique  Lozada,  der  er 
kystvagt  i  Peru  og  arbejder  ved  Titicaca 
søen,  hørte  for  første  gang  om  sidste 
dages  hellige  da  han  var  en  lille  dreng 
og  boede  i  nærheden  af  Arequipa.  En 
dag  straffede  hans  far  ham  fordi  han 
havde  en  SDH-pjece  hos  sig.  Han  hav- 
de af  nysgerrighed  samlet  den  op  ved 
et  nabohus.  Hans  far  kasserede  omgå- 
ende pjecen  og  advarede  sin  søn  imod 
at  interessere  sig  for  sådan  djævelsk 
litteratur. 

Præsident  Manrique  hørte  ikke  om 
sidste  dages  hellige  igen  før  han  var  gift 
og  havde  to  børn.  Da  han  var  på  ferie  for 
fem  år  siden  og  spadserede  ved  søen, 
så  han  to  høje  nordamerikanske  missi- 
onærer. Han  spurgte  dem  om  de  var 
sidste  dages  hellige.  Da  de  svarede  ja 
til  dette,  og  spurgte  om  han  kunne  tæn- 


Sivbåde  er  traditionelle  i  området,  og  de  udgør  transportmidlet  på  søen  for  nogle  af  de  lokale 
kirkemedlemmer  og  deres  besøgende. 

ke  sig  at  høre  om  dem,  bad  ham  dem 
hjem,  så  de  kunne  fortælle  ham  noget 
mere  om  deres  „forbudte"  religion. 

To  måneder  senere  sagde  han  ja  til 
at  blive  døbt  hvis  missionærerne  kunne 
bevise  for  ham  at  Joseph  Smith  virkelig 
så  Faderen  og  Sønnen,  og  at  englen 
Moroni  virkelig  viste  sig  for  ham.  Missi- 
onærerne svarede  uforfærdet:  „Det  er  i 
orden,"  og  gik  videre  med  at  lære  ham 
at  bede.  De  sagde  at  han  skulle  lægge 
sig  på  knæ  og  bede  hver  dag  i  en  uge, 
og  lovede  ham  at  de  også  ville  bede  for 
ham.  Mens  de  bad  skete  der  en  foran- 
dring med  ham  og  hans  hustru.  De  tab- 
te lysten  til  at  kritisere  og  finde  fejl,  og 
fandt  større  glæde  og  mere  ro  end  no- 
gen sinde  før.  Præsident  Manrique  blev 
snart  for  sig  selv  klar  over  at  Joseph 
Smith  virkelig  havde  set  Faderen  og 
Sønnen.  Et  par  dage  senere  blev  han  og 
hans  hustru  døbt  i  Titicacasøen.  Hans 
vidnesbyrd  fik  et  yderligere  fremstød 
kort  efter  hans  dåb,  da  datteren  blev  al- 
vorligt syg  af  tyfus.  Hun  blev  salvet  af  to 
missionærer  før  hun  kom  på  hospitalet. 
Senere  samme  aften  da  hun  lå  i  sin 
seng  og  kæmpede  for  at  overleve,  lag- 
de Raul  Manrique,  som  netop  havde 
modtaget  præstedømmet,  sine  hæn- 
der på  sin  datters  hoved  og  velsignede 
hende.  Han  lovede  hende  at  hun  nok 
skulle  leve.  Hun  blev  hurtigt  rask,  og  det 
styrkede  hendes  fars  vidnesbyrd 
enormt. 

Bror  Miquel  Angel  Vallenas  Frisan- 
cho  er  bogholder  i  den  internationale 
bank  og  missionsleder  i  Huascar  gre- 
nen. Han  afviste  missionærernes  bud- 
skab så  længe  han  kunne.  Daældste  El- 
mer Zegarra  og  Jaime  Santillan  kom  til 
hans  hjem  for  at  undervise  ham  og 
hans  kone  undskyldte  han  sig  og  gik. 
Han  fik  pludselig  „noget  arbejde  der 


skulle  gøres  i  banken".  Så  tog  han  sin 
bil  (bror  Vallenas  er  det  eneste  kirke- 
medlem i  Puno  der  har  bil)  og  kørte 
rundt  i  byen  i  en  time  for  at  slippe  for  at 
høre  på  missionærerne.  Men  til  hans 
overraskelse  sad  de  tålmodigt  og  vent- 
ede på  ham  da  han  kom  hjem.  Tre  uger 
senere  blev  han  og  hans  familie  døbt. 
Siden  har  de  været  årsag  til  at  mange 
andre  dejlige  mennesker  er  kommet 
ind  i  kirken  i  Puno,  bl.  a.  søster  Vallenas 
kusine,  Inés  Cardenas  de  Mendoza. 

Søster  Mendoza  studerede  flittigt 
evangeliet  og  bad  for  at  lære  mere,  til 
trods  for  sin  families  modstand.  Hun 
traf  sin  endelige  beslutning  som  følge 
af  to  begivenheder:  En  drøm  hvor  hun 
blev  tilskyndet  til  at  lade  sig  døbe  og  en 
samtale  med  en  gejstlig,  som  forsøgte 
at  overtale  hende  til  at  afvise  de  sidste 
dages  helliges  tro.  De  inspirerende 
svar  hun  gav  til  alle  hans  bemærknin- 
ger, samt  hans  mangelfulde  svar  på 
hendes  skarpsindige  spørgsmål,  over- 
beviste hende  om  at  det  evangelium 
hun  havde  lært  af  sidste  dages  hellige 
missionærer  var  sandt. 

Miquel  Luque  Cutipa  har  undervist  to 
generationer  af  unge  mennesker  i  Pu- 
no. Han  er  tresproget  —  han  taler  fly- 
dende aymara,  quechua  og  spansk. 
Han  har  mange  gange  måttet  undervi- 
se sine  elever  i  spansk,  før  de  kunne  læ- 
se lærebøgerne,  så  han  kunne  undervi- 
se dem  i  matematik,  fysik  og  andre  fag. 
Selv  før  han  tog  sin  eksamen  fra  Coleg- 
io  del  Estado  blev  han  valgt  som  vice- 
borgmester i  Barrio  den  4.  november 
(en  kommune  i  Puno).  Han  arbejder  sta- 
dig i  denne  stilling. 

Til  trods  for  Miquel  Luques  store  ev- 
ner og  gode  rygte  som  lærer  og  sam- 
fundsleder,  var  han,  som  mange  af  al- 
tiplanos   beboere,   slave   af  spiritus. 

Denne  svaghed  bragte  ham  og  hans  fa- 
milie store  lidelser  og  var  årsag  til  at  en 
af  hans  sønner  blev  alkoholiker. 

Den  bratte  ændring  i  bror  Luques 
indstilling  og  levevis,  som  fandt  sted  da 
han  antog  evangeliet,  havde  en  dyb 
virkning  på  den  øvrige  familie.  Hans 
søn,  Miquel  Angel  Luque  Salas,  fulgte 
sin  fars  beslutning  om  at  holde  sig  fra 
flasken.  Det  varede  ikke  længe  før  han 
også  fik  missionærlektierne  og  omsider 
blev  døbt  sammen  med  sine  yngre  sø- 
skende. Til  sidst  lyttede  den  ældste 
søn,  Marcelino  Luque  Salas,  også  til 
missionærerne,  da  han  havde  set  den 
dramatiske  ændring  der  var  sket  med 
faderen  og  de  yngre  brødre.  Han  og 
hans  kone  lod  sig  døbe  kun  tre  måneder 
efter  at  faderen  og  moderen  havde  til- 
sluttet sig  kirken.  I  dag  er  Miquel  præsi- 
dent for  Huascar  grenen,  Marcelino  er 
leder  for  aktivitetskomiteen  i  Manco 
Capac  grenen  og  Miquel  Angel  er 
grensmissionsleder.  Det  er  svært  at 
finde  en  familie  som  er  mere  trofast  og 
loyal. 


En  sidste  dages  hellig  familie  på  vej  til  kirke 
opstillet  for  fotografen. 


Således  udvikles  Herrens  arbejde  i 
dette  område  i  Peru  og  Bolivia  og  er  år- 
sag til  ændring  i  levevis,  og  til  opfyldel- 
sen af  de  løfter  som  gives  i  Mormons 
Bog.  Sådanne  korte  skildringer  kunne 
der  fortælles  mange  flere  af  —  som  f. 
eks.  om  Nazario  Alvarez  Meza,  der  er 
professionel  fotograf  og  har  været  milli- 
tærleder  i  Cuzco.  N  u  er  bror  Alvarez  an- 
denrådgiver  i  distriktspræsidentska- 
bet.  Der  er  også  Pedro  Aurelio  Nunez 
Mamani,  en  ydmyg  lærer  som  engang 
arbejdede  i  underholdningsbranchen 
og  som  nu,  hvor  han  er  omvendt,  har 
bragt  alle  sine  nærmeste  slægtninge 
ind  i  kirken.  Han  er  koordinator  for  kir- 
kens seminar  og  institutprogram  i  altip- 
lano  samt  præsident  for  altiplanodi- 
striktet. 

Og  så  er  der  Pedro  Barraza  Yucra, 
som  er  kaptajn  på  fragtskibet  Inca,  som 
fører  last  på  Titicacasøen  mellem  Peru 
og  Bolivia.  Punos  borgere  kender  Inca 
Cona  og  hans  hustru  fra  Titicaca  gre- 
nen. Ægteparret  Cona  sælger  lækre  ka- 
ger, bl.  a.  deres  speciale  som  får  tæn- 
derne til  at  løbe  i  vand.  Det  er  pyntet 
med  appelsinblomsthonning.  Bonifa- 
cio  Apaza  har  sin  egen  skrædderforret- 
ning og  lærer  hjælpeforeningssøstrene 
i  sin  gren  at  sy.  Og  den  unge  søster  Nor- 
ma Nayut  Lazo  Vallenas,  der  er  leder  i 
sin  højskole  og  præsidentinde  i  sin  klas- 
se, har  gjort  sidste  dages  hellige- 
navnet kendt  og  respekteret  blandt  de 
unge  i  Puno. 

Disse  enestående  mennesker,  og 
hundreder  flere  som  dem,  fra  de  for- 
skellige kulturer  rundt  omkring  Titica- 
casøen, er  forenede  i  evangeliet.  De 
har  det  tilfælles  at  de  har  indgået  deres 
pagter  med  Gud  i  nok  den  højst  belig- 
gende og  koldeste  smeltevandssø  i  ver- 
den. □ 

